
TIRAGE A PETIT NOMBRE 

Plus 2 5 exemplaires sur papier de Chine et 2 5 sur papier 
Whatman, avec épreuves des gravures avant la lettre. 



Il a été fait un tirage en Grand Papier ainsi composé : 

i5 exemplaires sur papier de Chine (n<^" i à i5). 
i5 — sur papier Whatman {n^* 16 à 3o). 
170 — sur papier de Hollande (n^" 3i à 200). 



200 exemplaires, numérotés. 

Les exemplaires en papier de Chine et en papier What- 
man de ce dernier tirage contiennent les gravures en double 
épreuve, avant et avec la lettre. 

NOTE DE L'ÉDITEUR 




ous ne voulons pas laisser paraître cette nou- 
velle édition des œuvres de Rabelais sans 
donner aux amateurs quelques explications 
sur les gravures dont elle est ornée. « Esti- 
mant, disions-nous lors de la publication 
des Voyages de Gulliver, que rien n*est moins artistique 
qu'une composition dans laquelle se trouvent réunis des 
personnages entièrement disproportionnés de taille, nous 
avons exclu tous les sujets de ce genre. » Si nous avions 
pensé devoir procéder ainsi dans ce dernier ouvrage, dont 
l'auteur, par la précision et l'exactitude des détails, cherche 
à donner à ses fictions l'aspect de la vraisemblance, à plus 
forte raison devions-nous le faire pour l'œuvre de Rabelais, 
qui, lui, n'était nullement possédé d'un semblable souci. A 
chaque instant il perd de vue les proportions qu'il a don- 
nées à ses personnages ou aux objets qui les environnent, et 
Gargantua, qui vient de s'asseoir, sans se gêner, sur le som- 
met des tours de Notre-Dame, causera bientôt avec des inter- 
locuteurs dont la voix ne pourrait parvenir jusqu'à lui et 
entrera avec eux dans des maisons qui s'élèveraient à peine à 
la cheville de son pied. 

Chez Rabelais tout est allusion et symbole. Les grotesques 
exagérations de son récit ne sont pour lui qu'un moyen de 

faire passer les dures vérités qu'il veut dire. La grandeur 
physique de ses héros n*est que l'image de leur grandeur 
iporale et intellectuelle, et ils ne font usage de leur force 
que pour le bien des hommes : car c'est l'amour de l'huma- 
nité qui est la note dominante chez Rabelais, et qui fait le 
fond de son œuvre. Gargantua et Pantagruel sont les types 
des souverains puissants et bons, qui ne font la guerre que 
pour aller au secours des opprimés. Pantagruel va spontané- 
ment au-devant de Panurge, qui est la personnification du 
peuple souffrant et travaillant ; il entreprend avçc lui un long 
voyage, lui fait toucher du doigt tous les abus dont il a été 
victime, et l'amène finalement devant la Dive Bouteille à la- 
quelle il doit se désaltérer, c'est-à-dire prendre sa part des 
jouissances de ce monde. 

On le voit donc, l'œuvre de Rabelais est éminemment 
philosophique, et nous devions, dans les sujets destinés à la 
décrire et à la raconter, concilier le sérieux du fond avec le 
comique de la forme, en évitant de tomber dans le bur- 
lesque. Voici, d'ailleurs, dans leur ordre, les sujets que 
nous avons choisis : 

1° V Éducation de Gargantua. — C'est l'éducation et 
l'instruction d'après la nature, remplaçant les procédés sco- 
lastiques dont l'intelligence de Gargantua avait d'abord été 
la victime. — Liv. I, chap. a3. 

a<* Gargantua au château du Gué dtVède. — Gargantua 
fait la guerre pour venir au secours des opprimés. — Liv. I, 
ch. S6. 

S° Rencontre de Panurge, que Pantagruel prend sous sa 
protection pour le sauver de la misère et de l'ignorance. — 
Liv. II, ch. 9. 

4° Discussion entre Panurge et Thaumaste. — Triomphe 
du bon sens populaire sur les raisonnements des sophistes. — 
Liv. II, ch. 19. 

5° Panurge mange son blé en herbe. — Panurge, homme 
du peuple devenu riche tout à coup, gaspille rapidement 
tout son bien avec l'imprévoyance de celui qui n'est pas 
habitué à posséder. — Liv. III, ch. 2. 

6^ Songe de Panurge, — Nous devions forcement consacrer 
un sujet à la fameuse discussion sur le mariage; celui-ci 
nous a fourni l'occasion, très-rare dans Rabelais, de met- 
tre une femme en scène. — Liv. 111, ch. 14. 

7® Les Moutons de Dindenault. — Un épisode qui ne 
fait pas réloge de Panurge, mais qui est tellement populaire 
que nous ne pouvions manquer de lui donner place dans 
i^otre suite de gravures. — Liv. IV, ch. 8. 

8® Pantagruel chez les Papimanes. — Abus dans le clergé. 
— Liv. IV, ch. 5o. 

9° Le Tribunal de Grippe- Minault. — Abus dans la 
magistrature. — Liv. V, ch. i3. 

10° Panurge devant la Dive Bouteille. — Fin du voyage 
de Pantagruel et de Panurge, et conclusion de l'ouvrage. — 
Liv. V, ch. 45. 

Tel est le plan que nous avons suivi pour le choiiL de 
nos sujets. Nous espérons obtenir l'approbation des ama- 
teurs ; mais nous avons en tout cas la certitude qu'ils ren- 
dront pleinement hommage à la puissante originalité et à la 
vigueur d'exécution que M. Boilvin a montrées dans cette 
suite de planches, qui est une œuvre entièrement nouvelle. 

D. J. 

NCORE une édition de Kabdais, éf ce 
ne sera certainement pas la dernière, 
M. Jouausty en tête de sa belle publica- 
tion du Théâtre de Molière, expliquait 
dernièrement ce qu'en devenaient les éditions succes- 
sives; ce qu'il dit à ce sujet peut s'appliquer aussi 
bien aux éditions de Kabelais : elles vont s'ajoutant 
les unes aux autres sans se détruire, sans se nuire, ap- 
portant chacune quelque clarté nouvelle dans un texte 
devenu successivement plus facile, plus intelligible, 
et voyant chaque jour augmenter le nombre de leurs 
lecteurs. Il y a loin des textes de Le Duchat etd'Éloy ' 
Johanneau à ceux qu'on lit aujourd'hui. Et pour ar- 
river à cette facilité^ à cette élucidation, il a fallu bien 
peu de chose : revenir tout simplement au texte pri- 
mitif de Kabelais, que les éditeurs précédents avaient 
compliqué comme à plaisir, 

Rabelais I, a 

Grâce à ce procédé tout naturel, qu'avait conseillé 
M. Brunet, Rabelais a retrouvé de nos jours le succès 
qu^il a eu lors de son apparition première^ après avoir 
été presque oublié par le XVII^ et le XVÎW siècle. 
Ignoré du commun des lecteurs, à peine lu par quel- 
ques érudits, il ne fut bien connu que de quelques 
grands esprits, comme Molière et La Fontaine, qui 
portent dans leurs œuvres la trace irrécusable de leur 
intime fréquentation avec ce vaste génie. 

C'est la petite édition commencée par Labitte, et 
continuée par M, Paul Lacroix, qui travailla d'abord 
à la vulgarisation de Rabelais, Et cependant que de 
choses à reprendre dans ce texte, reproduction de celui 
de Le Duchat! La Bibliothèque elzevirienne, sui- 
vant les conseils de M, Brunet, est revenue aux édi- 
tions publiées du vivant de l'auteur, et désormais il 
ne sera plus permis de s'en écarter. 

Le grand mérite de l'édition de M. Lacroix est 
dans le travail sur la vie de Rabelais dont il Va fait 
précéder. S'il adopte trop volontiers les bouffonneries 
énormes qu'on a prêtées à son auteur, il a élucidé 
avec grand soin beaucoup de côtés obscurs. Le Regretté 
M. Rathery, après lui, est venu nous apporter de nou- 
velles lumières, malheureusement encore bien insuffi- 
santes, et après tant de consciencieuses recherches il 
se trouve que nous n'en savons guère plus sur Ra6c- 
lais que sur la première moitié de la vie de Molière, 
L'incertitude commence avec la date de sa naissance 
et la profession de son père. Ce serait entre 1488 et 

1495, — M. Benjamin Fillon,dans Poitou et Ven- 
dée^ a rendu presque certaine cette date de 1495, — 
qu*il serait né à Chinon, dernier de plusieurs fils de 
Thomas Kahelais, hôtelier ou apothicaire à l'enseigne 
^ la Lamproie. La connaissance approfondie de la 
botanique qui se retrouve à chaque page de Vauvre 
de Kabelais, tendrait à faire croire qu'il a commencé 
sa vie dans une officine. 

Il ne paraît pas avoir jamais connu sa mère. Vers 
neuf ou dix ans, il fut placé par son père à l'abbaye 
de Seuilly, puis envoyé au couvent delà Baumette, près 
d* Angers, où il aurait connu les frères Du Bellay, dont 
Vamitié lui devait être si utile. 

On le retrouve en 1 5 19 moine, au couvent des fran^ 
ciscains de Fontenay-le-Comte. Ce doit être par la 
volonté formelle de son père qu'il y prit le froc, car 
il est difficile de supposer qu'il aitjpu obéir à une er^ 
reur de vocation. C'est là que Kabelais commença à 
prendre cet ardent désir de connaître qui fît de lui 
non-seulement un érudit, mais un savant. Là se ma- 
nifesta sa passion pour l'étude des auteurs grecs et 
latins, dont on retrouve tant de passages dans ses au'- 
vres;là il entra en relations avec nombre d'érudits cé- 
lèbres. Pierre Lamy, moine comme lui, le fit connaître 
à Guillaume Budée, puis à Geoffroy d*Estissac, évêque 
de Maillezais, qui lui resta toujours ami, à André 
Tiraqueau, à Aimery Bouchard et à bien d'autres. 

Mais quoi ! tout le clergé a le grec en horreur : 
c'est œuvre diabolique et on devient hérétique rien qu'en 

étudiant h grec. Pierre Lamy et Kahelais ne tardè- 
rent pas, grâce à leur hellénismeyà s'attirer l'attention 
malveillante de leurs supérieurs. On fouilla leurs cel^ 
luleSy on confisqua leurs auteurs grecs, peut-être aussi 
quelques écrits d'Erasme ; on jeta les coupables en pri- 
son» Heureusement l'éveque de Maillezais, Geoffroy 
d'Estissac, les couvrit de sa protection. Il fit quitter à 
Kabelais le couvent des franciscains pour le soustraire 
à la haine ou à l'fnvie des moines, et obtint pour lui, 
de Clément VII, en 1524, l'autorisation de passer à 
l'abbaye de Maillezais, sous la règle de saint Benoît» 
Il était relevé de son vau de pauvreté et pouvait pos^ 
séder des bénéfices. Là il augmenta encore le nombre 
de ses relations d'amitié et d'érudition, puis il quitta 
enfin la robe de moine, prit l'habit séculier et s'en alla 
exercer à la fois ta médecine et le ministère sacré. 

Fuyait-il quelque persécution, quelque vengeance de 
ses anciens confrères de Fontenay-le-Comte ? Voulait- 
il seulement visiter les Universités de France ^Toujours 
est-il que le 16 septembre 1780 il est inscrit sur les 
registres de la Faculté de médecine de Montpellier, et 
que le i*' novembre de la même année il y passe son 
examen de bachelier. Quoiqu'il ne fût pas encore 
docteur, il y fit des leçons publiques, pendant les années 
i53o et i53i^ sur les Aphorismes d'^Hippocrate et 
sur TArs parvâ de Galien, auvres dont il a publié 
des éditions. 

M, Eugène Noël suppose, avec quelque raison, 
que, pendant ce premier séjour à Montpellier, Kabe-^ 

lais visita Us îles d'Hyères, dont il aurait conservé un 
doux souvenir. Et en effety en tête du troisième livre, 
U prend le titre de Calloïer des isles d'Hyères. 

C'est pendant ce même temps qu'il prit part avec 
ses amis et collègues [Antoine Saporta, Guy Bour-^ 
guier^ Balthasar Noyer , Tolet, Jean Quentin, 
Françoys Kohinet, Jean Perdrier) à la représentation 
de La Morale Comédie de cellut q^i avoit 
ESPOUSÉ UNE FEMME MUTE, morale comédie dont 
Molière s'est souvenu dans le Médecin malgré lui. 
En octobre i532 Rabelais est à Lyon en qualité 
de médecin de l'Hôtel-Dieu. Pourquoi et comment, 
on ne le sait pas encore, Y fut-il en outre correcteur 
d'imprimerie, comme on l'a supposé, rien ne k 
prouve. C'est à Lyon toutefois qu'il publia plusieurs 
éditions savantes, et c'est de cette, ville qu'il entretint 
une correspondance active avec les plus remarquables 
érudits de son temps. 

C'est en cette même année 1 5 3 2 que parurent à 
Lyon Les Grandes et Inestimables Chroniques du 
grand et énorme géant Gargantua^ qui semblent 
être le point de départ de toute l'épopée burlesque dt 
Kabelais, On ne peut dire avec certitude si cette pre^ 
mière ébauche est bien de lui, ou s'il y a pris seule- 
ment son sujet parce que le nom du héros était déjà 
populaire. C'est en i532 aussi que parut à Lyon le 
Pantagruel, suivi de la Pantagrueline Pronosti- 
CATioN pour i533. 

Tout est doute et problème dans la vie et lespubli-- 

cations de Rabelais. On ne sait si le deuxième livre, 
le Pantagruel, n'a pas paru avant le premier, Gar- 
gantua. La première édition, avec date, que l'on con- 
naisse du Gargantua est de Lyon, i535. // existe un 
seul exemplaire connu d'une autre édition qui pour- 
rait être antérieure à i535, mais le titre y manque, et 
Von en est réduit à des suppositions. 

En i533 et i534 Rabelais accompagne à Kome, 
en qualité de rfiédecin, de secrétaire peut-être, Jean 
Du Bellay, évêque de Paris, ambassadeur de Fran- 
çois I^^. C'est pendant ce premier séjour à Kome 
qu'il aurait appris l'arabe, 

A la fin de i534 il est de retour à Lyon, -reprend 
son poste à VHôtel-Dieu, et y fait une leçon publique 
d'anatomie. Cette même année parait à Lyon une 
nouvelle édition du Pantagruel, avec la Pantagrue- 

LINE PRONOSTICATION^OUr I 5 3 5 . 

En i535 il quitte Lyon, et VHotel-Dieu de cette 
ville pourvoit à son remplacement comme médecin. 

En i535 et i536 Rabelais fait à Rome un nou- 
veau voyage avec Jean Du Bellay, nommé cardinal 
par Paul IIL Cest de là qu'il écrit à Geoffroy d'Es- 
tissac les lettres publiées par les frères de Sainte- 
Marthe, 

Sur une supplique de Rabelais, à lui adressée par 
l'entremise des cardinaux Ghinucci et Simonetta, le 
pape Paul III lui accorde absolution > pleine et entière 
d'avoir quitté sans permission le couvent de Maillezais 
et le froc. Il est autorisé à reprendre l'habit de saint 

Benoit et à pratiquer partout la médecine par charité 
et sans répandre le sang. 

Kevenu alors à Paris, il voulut entrer à Vahhaye 
de Saint^Maur^deS'Fossés, sur les revenus de laquelle 
le cardinal Du Bellay lui avait assigné un bénéfice. 
Il éprouva de la part de ses confrères des difficultés 
au sujet desquelles il adressa une nouvelle supplique 
au pape Paul 111, Quoique la réponse du pape ne 
soit pas connue, il est probable qu'elle lui fut favo~ 
rable, car il s'établit à Saint-Maur-des^Fossés, 

En 1 537 Kabelais est à Montpellier, où i7 se fait 
enfin recevoir docteur en médecine, le 22 mai, sous 
la présidence d'Antoine Griphius , Griphy ou Griffy. 
Il y avait déjà longtemps qu'il avait pris ce titre, 
notamment dans ses deux almanach^ de i533 et de 
i535 et dans la Supplicatio pro apostasia de i536. 

Kabelais fait alors à Montpellier un cours sur 
le texte grec des Pronostics d'Hippocrate et une nou- 
velle leçon publique d'anatomie. 

Il paraît avoir, en i538^ parcouru le midi de la 
France, Castres, Narbonne, en exerçant la médecine, 
et à la fin de cette année, de retour à Lyon, il y fait 
la dissection du corps d'un pendu, ce qui est constaté 
par une pièce de vers latins d'Etienne Dolet, 

En 1 539 Kabelais entre comme médecin au service 
de Guillaume Du Bellay, seigneur de Langey, frère 
du cardinal, et gouverneur du Piémont, et l'accom-- 
pagne à Turin, Forcé par sa mauvaise santé de quitter 
son gouvernement, Guillaume Du Bellay meurt le 

9 janvier ii^^,àSaint-Symphoricn,près de Lyon, en 
présence de Kabelais, auquel il lègue une renie de 
i5o livres tournois, KenéDu Bellay, évêque du Mans, 
frère de Guillaume, remplace cette rente par la cure 
de Saint-Christophe du Jambet, au diocèse du Mans, 
cure dont Kabelais touche les revenus sans être obligé 
à la résidence, 

A cette époque Kabelais paraît s'être surtout occupé 
de la publication du Gargantua et du Pantagruel, 
qui avaient le plus grand succès. En 1547 plusieurs 
éditions des trois premiers livres et le commencement 
du quatrième avaient paru. 

Mais François /•' touchait à sa fin, et avec lui pou- 
vait cesser la protection dont le couvraient ses nom- 
breux amis, Kabelais prit les devants en allant 
s'établir à Metz, oii il occupa les fonctions de médecin 
salarié de la ville jusqu'au milieu de Vannée 1547. 

A la mort de François /*', le cardinal Du Bellay 
fît un nouveau voyage à Kome, accompagné encore 
une fois de Kabelais, qui assista en iS^<) au fêtes 
données à l'occasion de la naissance de Louis d''Or~ 
léans, second fils de Henri II et de Catherine de 
Médicis, par le cardinal Du Bellay et d'Urfé, am- 
bassadeur de France, Il décrivit ces fêtes dans un 
opuscule, La Sciomachie, qui est adressé au cardinal 
de Lorraine, 

C'est en cette même année 1549 ^"^ Gabriel de 
Puits-Herbaut, moine de Fontevrauli, publia, contre 
la personne et les écrits de Kxibelais, le Theotimus, 

SIVE DE TOLLENDIS ET EXPURGANDIS MALIS LIBRIS...., 

violent pamphlet qui servit de point de départ à la 
légende de Kahelais ivrogne et glouton. Le pam- 
phlet est bien oublié, mais Rabelais a donné Vimmor- 
tcàité à Puits-Htrbaut, dont il parle dans son qua- 
trième livre. 

Il s'agissait maintenant d*obtenir de Henri II un 
privilège pour ce quatrième livre, et la mort de Fran- 
çois I^^ avait privé de crédk tous les amis de Rabe- 
lais. Celui-ci trouva un nouveau protecteur dans le 
cardinal Odet de Châtillon, qui lui obtint ce privi- 
lège. Mais, avant de publier son nouveau l/vrc, Rabe- 
lais donna sa démission de ses deux cures, celle de 
Saint-Christophe de Jambet au diocèse du Mans et 
celle de Saint-Martin de Meudon au diocèse de Paris, 
à laquelle il avait été nommé le 8 janvier i55o. 
Comme l'achevé d'imprimer du quatrième livre, qui 
parut avec privilège de Henri II et épître au cardi- 
nal de Châtillon, est du 28 janvier i552, Rabelais 
ne garda la cure de Meudon qu'un peu moins de 
deux ans. 

Dès que le quatrième livfe eut paru, la Faculté 
de Théologie le censura, et un arrêt du Parlement, 
du i^ mars i552, en suspendit la vente. On ne sait 
quand ni comment fut levée la défense, mais le vo- 
lume fut remis en vente peu de temps après. 

On croit que Rabelais mourut en i553, à Paris, 
dans une maison de la rue des Jardins, et qu'il fut 
enterré au cimetière de la paroisse Saint-Paul. 

b 

Tels sont les seuls faits positifs que Von connaisse 
de sa vie; tout le reste est supposition ou légende. 

Le cinquième livre ne parut qu'en iSj^, et il est 
permis de douter qu'il soit en entier de la main 
de Rabelais, Certains passages sont dignes des 
quatre premiers livres, mais il faut bien reconnaître 
qu'en un plus grand nombre la verve de style, la ri- 
chesse d'invention de Rabelais, font défaut. On sent 
aussi, dans ce cinquième livre, comme un souffle de 
protestantisme dont on chercherait vainement la 
trace dans les quatre premiers, où. il fronde bien les 
abus monastiques et autres, mais sans aller jamais 
jusqu'à la Réforme, restant catholique avant tout, 
A ce sujet, M. Rathery cite un passage de Colletet 
qu'il est bon de reproduire : 

« Rabelais, tout libertin qu'il paroissoit aux 

yeux du monde, ne laissoit pas d'avoir de pieux et 
devôts sentiments et de defferer merveilleusement 
aux saintes constitutions de l'Eglise catholique et 
orthodoxe, qu'il reconnut toujours pour sa véri- 
table mère, ce qui est si constant encore que Jean 
Calvin, ce grand hérésiarque, fit tout ce qu'il put 
pour l'attirer de son party, mais en vain, et qu'en- 
suite il le traita d'impie et d'athée, comme on le 
void dans son Traitté des scandales : si est-ce, ju- 
geant cette relligion nouvelle et de l'invention des 
hommes plutôt que de Dieu, il regimba contre 

elle, et se tint tous] ours ferme dans celle qu'il avoit 
reçue de ses pères. Et c'est ce qui obligea sans 
doute ce grand et fameux sectateur de Calvin, 
Henry Estienne, de parler de luy de la sorte dans 
son Apologie d'Hérodote : « Quoyque François 
Rabelais semble estre des nostres, il jette souvent 
toutefois des pierres dans nostre jardin. » 

C'est au milieu du XVI^ siècle, en pleine Renais^ 
sance, et lors des premiers progrès de la Réforme, 
que se manifeste Rabelais, et il résume en lui toutes 
les aspirations, comme aussi toutes les connaissances 
de cette vigoureuse époque. En érudition, en science, 
rien ne lui est étranger; il est universel : langues 
orientales, langue grecque, médecine, botanique, phi- 
losophie, il sait tout. Il n'y a pas à parler du latin, 
qui était alors une langue courante. 

S'il sait Aristote parcaur, il puise aussi constam- 
ment dans jElien, dans Pline, dans Lucien, et il 
donne, à chaque ligne de ses écrits, la preuve de sa 
connaissance approfondie de toute l'antiquité; il a 
pour elle une affection si enthousiaste qu'il en vient à 
croire facilement tout ce que rapportent les auteurs 
grecs ou latins. Et pourtant son admiration pour 
Aristote ne Vempêche pas d'être un ennemi acharné 
de la scolastique, et de pencher en philosophie pour 
Platon. 

Est-il besoin de faire ressortir la justesse et l'hu- 
manité de ses idées sur l'éducation, sur la guerre. 

sur l'application des sciences^ Il est le propagateur 
de toutes les idées justes, Vennemi acharné de Ti/i- 
justice, le défenseur de tous les opprimés. Il combat 
toutes les superstitions, et il a le courage d'attaqutr 
en face des corporations puissantes qui, pour se 
venger ou se défendre , envoient leurs adversaires 
au bûcher; aussi est-il obligé, pour leur échapper, 
d'envelopper les bonnes vérités qu'il veut dire sous des 
formes que la pruderie moderne trouve un peu crues. 
Son langage est pourtant celui de tout le monde à 
Vépoque où il vivait, et Brantôme, qu'on ne songe 
guère à attaquer, a eu de bien autres audaces, Ra- 
belais voulait être lu de tout le monde et en même 
temps échapper au bûcher, et ce ne lui est pas un 
petit mérite d*y être parvenu, tout tn disani hardi- 
ment ce qu'il avait à dire. 

Il convient maintenant de donner quelques indica- 
tions sur le texte de cette nouvelle édition. Il est la re- 
production exacte, pour les quatre premiers livres, de 
la dernière édition publiée du vivant de Rabelais. 
Dans les Variantes, imprimées à la fin de chaque 
divre , sont mentionnés avec soin tous les passages 
des éditions antérieures qui manquent dans celle qui 
<JL servi de type. 

Les seules modifications introduites ont consisté : 

i^A uniformiser la ponctuation, qui, n ayant pas 
alors de règles fixes, variait constamment^ 

2° A multiplier les alinéas, afin de rendre la lec- 
ture plus facile et moins fatigante; 

3® A djstif^gutr ViM l'u coiuonna ctvoyclUs^ dont 
la confusionne peutMre qu'un ohstadc pour k ke^ 
ttur. 

Aucun de ces changements n'a ,porté la moindre 
atteUUe au respect absolu du texte. 

Le cinquième livre a été Vabjet de moins de scriih 
paies. Publié après la mort de Rabelais, il se resseat 
de cette impression posthume. Plusieurs passages en 
sont presque incompréhensibles, et, toutes les fois que 
le manuscrit de la Bibliothèque nationale a donné 
une leçon qui a paru meilleure , on Va suivie. Ce ma- 
nuscrit est de la main d'un copiste peu lettré, mais 
il a été fait d'après une édition ou une copie diffé- 
rente des éditions connues : il donne donc des va^ 
riantes et des passages nouveaux qu'on ne saurait 
trouver ailleurs. M. de Montaiglon, en imprimant 
ce manuscrit pour la première fois, a rendu un véri- 
table service. 

Enfin on a joint à cette édition un glossaire, beau- 
coup trop succinct sans doute, mais qui suffira à 
en rendre la lecture facile et courante : car, si Ra- 
belais est très-clair dans la construction de sa phrase, 
chez lui le mot est souvent obscur et a besoin d'ex- 
plication. Souvent aussi il emploie le même mot dans 
des acceptions différentes, et toujours le glossaire 
présente les sens de ces mots dans l'ordre oà ils se 
rencontrent au courant de l'ouvrage. 

H reste maintenant un vœu à former, c'est qu'on 
nous donne bientôt une Bibliographie rabelaisienne ; 

mais, pour ont teUt autre, i( faut presque loutt la 
vit d'an trudit. Il en est un qui, depuis de longues 
années, étudie avec une rare patience tout ce qui 
touche à Kabtlais, et il est permis d'espérer que 
M. Paul Lacroix voudra bien faire pour Rabelais 
ce que dtrniirtment il a fait avec tant de succès pour 
Moliin. 

Paul Ch^roh. 

AUX LECTEURS 




MYS lecteurs qui ce livre lisez, 
Despouillez vous de toute affection 
Et, le lisant, ne vous scandalisez. 
Il ne contien mal ne infection. 
Vray est qu'icy peu de perfection 
Vous apprendrez, si non en cas de rire : 
Aultre argument ne peut mon cueur élire, 
Voyant le dueil qui vous mine et consomme; 
Mieulx est de ris que de larmes escripre, 
Pource que rire est le propre de Thomme. 



PROLOGUE DE L'AUTEUR 




EUVEURS tresillustres , et vousVerolez 
tresprecieux, car à' vous, non à aultns, 
sont dédiez mes escriptz, Alcihiades, 
ou dialoge de Platon intitulé le fianc- 
quet, louant son précepteur Socrates, sans contro- 
verse prince des philosophes, entre aultres parolles, le 
dict estre semblable es Silènes. Silènes estoient jadis 
petites boites telles que voyons de présent es bouticques 
des apothecaires, pinctes au dessus de figures joyeuses 
et frivoles, comme de harpies, satyres, oysons bridez, 
lièvres comuZy canes bastées, boucqs volans, cerfz li- 
monniers, et aultres telles pinctures contrefaictes à 
plaisir pour exciter le monde à rire : quel fut Silène, 
maistre du bon Bacchus. Mais au dedans Von reser- 
voit les fines drogues, comme baulme, ambre gris, 
amomon, musc, zivette, pierreries, et aultres choses 
précieuses. Tel disoit estre Socrates, par ce que, le 

voyons au dehors et l'estimans par Vexteriore appa- 
rence, n'en eussiez donné un coupeau d'oignon, tant 
laid il estoit de corps et ridicule en son maintien, le 
nez pointu, le reguard d'un taureau, le visaige d'un 
fol, simple en meurs, rustiq en vestimens, pauvre de 
fortune, infortuné en femmes, inepte à tous offices de 
la république, tousjours riant, tousjours heuvant 
d'autant à un chascun, tousjours se guahelant, tous- 
jours dissimulant son divin sçavoir. Mais, ouvrans 
ceste hoyie, eussiez au dedans trouvé une céleste et im- 
preciahle drogue, entendement plus que humain, ver- 
tus merveilleuse, couraige invincible, sobresse non 
pareille, contentement certain, asseurance parfaicte, 
deprisement incroyable de tout ce pourquoy les hu- 
mains tant veiglent, courent, travaillent, navigent et 
. bataillent. 

A quel propos, en voustre advis, tend ce prélude et 
coup d'essay ? Par autant que vous, mes bons disci- 
ples, et quelques aultres foulz de séjour, lisans les 
joyeux tiltres d'aulcuns livres de nostre invention, 
comme Gargantua, Pantagruel, Fessepinte, La 
DiGNiTié DES Braguettes, Des Poys au lard cum com- 
mente, etc., jugez trop facillement ne estre au dedans 
traicté que mocqueries, folateries et menteries joyeuses, 
veu que l'enseigne exteriore, c'est le tiltre, sans plus 
avant enquérir est communément receu à dérision et 
gaudisserie. Mais par telle legiereté ne convient esti- 
mer les œuvres des humains, car vous mesmes dictes 
que l'habit ne faict poinct le moine, et tel est vestu 

d'habit monachal qui au dedans n'est ritn moins 
que moyne, et tel est vestu de cappe hespanole qui en 
son couraige nullement afpert à Hespane. C'est pour-' 
quoy fault ouvrir le livre, et soigneusement peser ce 
que y est deduict. Lors congnoistrez que la drogue 
dedans contenue est bien d*aultre valeur que ne pro~ 
mettoit la boite, c'est à dire que Us matières icy traie- 
tées ne sont tant folastres comme le tiltre au dessus 
pretendoit. 

Et posé le cas qu'au sens literal vous trouvez mor 
tieres assez joyeuses et bien correspondentes au nom, 
toutesfoys pas demourer là ne fault, comme au chant 
des Sirènes, ains à plus hault sens interpréter ce que 
par adventure cuidiez dict en gayeté de cueur. 

Crochetastes vous oncques bouteilles I Caisgne! 
Keduisez à mémoire la contenence qu'aviez. Mais 
veistes vous oncques chien rencontrant quelque os me- 
dularei C'est, comme dict Platon, lib. ij. de Rep., 
la^beste du monde plus philosophe. Si veu l'avez, 
vous avez peu noter de quelle dévotion il le guette, de 
quel soing il le guarde, de quel ferveur il le tient, de 
quelle prudence il l'entomme, de quelle affection il le 
brise, et de quelle diligence U le sugce. Qui le induict 
à ce faire ? Quel est l'espoir de son estude ? Quel bien 
prétend il ? Kien plus qu'un peu de mouelle, Vray est 
que ce peu plus est délicieux que U beaucoup de toutes 
aultres, pource que la mouelle est aliment elabour4 à 
perfection de nature, comme dict Galen,, iij, Facu. 
natural., et xj, De usu partium- 

A l'exemple d'icelluy vous convient estre saiges 
pour fleurer, sentir et estimer ces beaulx livres de 
haulte gresse, legiers au prochaz et hardiz à la ren- 
contre; puis, par curieuse leçon et méditation fré- 
quente, rompre Vos et sugcer la suhstantificquc 
mouelle, c'est à dire ce que j'entends par ces symboles 
Pythagoricques, avecques espoir certain d'estre faictx 
escors et preux à ladicte lecture; car en icelle bien 
aultre goust trouverez et doctrine plus absconce, la- 
quelle vous révélera de treshaultz sacremens et mys- 
tères horrificques, tant en ce qui concerne nostre 
religion que aussi V estât politicq et vie aconomicque. 

Croyez vous en vostre foy qu'oncques Homère, es^ 
crivent /'Iliade et Odyssée, pensast es allégories 
lesquelles de luy ont calfreté Plutarche, Heraclides 
Ponticq, Eustatie, Phornute, et ce que d'iceulx Poli- 
tian a desrobéi Si le croiez, vous n'approchez ne de 
pieds ne de mains à mon opinion, qui décrète icelles 
aussi peu avoir esté songées d'Homère que d'Ovide 
en ses Métamorphoses les sacremens de l'Evangile, 
lesquelz un frère Lubin, vray croquelardon, s'est ef- 
forcé demonstrer, si d'adventure il rencontroit gens 
aussi folz que luy, et, comme dict le proverbe, cou- 
vercle digne du chaudron. 

Si ne le croiez, quelle cause est pourquoy autant 
n'en ferez de ces joyeuses et nouvelles Chronicques, 
combien que les dictans n'y pensasse en plus que 
vous, qui paradventure beviez comme moy^ Car, à la 
composition de ce livre seigneurial, je ne perdiz ne 

tmploiay oncques plus ny aultrt temps que celluy qui 
estoit estably à prendre ma réfection corporelle, sça- 
voir est : heuvant et mangeant. Aussi est ce la juste 
heure d'escrire ces haultes matières et sciences profunr 
des, comme bien faire sçavoit Homère, paragon de 
tous philologes, et Ennie, père des poites latins, ainsi 
que tesmoigne Horace, quoy qu'un malautru ait dict 
que ses carmes sentoyent plus le vin que Vhuile. 

Autant en dict un Tirelupin de mes livres; mais 
bren pour luyî L'odeur du vin, 6 combien plus est 
friant, riant, priant, plus céleste et délicieux que 
d'huille ! Et prendray autant à gloire qu'on le die de 
moy que plus en vin aye despendu que en huyle que 
fist Demosthenes quand de luy on disoit que plus en 
huyle que en vin despendoit, A moy n'est que honneur 
et gloire d'estre dict et réputé bon gaultier et bon 
compaignon ; et, en ce nom, suis bien venu en toutes 
bonnes compaignies de Pantagruelistes, A Demos- 
thenes fut reproché par un chagrin que ses oraisons 
sentoient comme la serpillière d'un ord et sale huillier. 

Pourtant interprétez tous mes faictz et mes dictz en 
la perfeciissime partie; ayez en révérence le cerveau 
caseiforme qui vous paist de ces belles billes vezées, et 
à vostre povoir tenez-moy tousjours joyeux. 

Or esbaudissez vous, mes amours, et guayement 
lisez le reste tout à l'aise du corps et au profit des 
reins. Mais escoutez, vietz dazes, que le maulubec 
vous trousque : vous soubvienne de boyre à my pour 
la pareille, et je vous plegeray tout ares metys. 

CHAPITRE I 
•De h Genealogit et antiquité de Gargantua. 

IIS remeciz à la Grande Ckronicqut 
^ Panlagnieline lecognoistre la genealo- 
iS^ gie et antiquité dont nous est venu 
"^Gargantua. En icelle vous entendiez 
plus au long comment les Geands nasquirent en 
ce monde, et comment d'iceuk par lignes directes 
yssil Gargantua, père de Pantagruel; et ne vous 
hschera si pour le présent je m'en déporte, com- 
bien que la chose soii telle que, tant plus seroït re- 
membrée, tant plus elle plairoit à voz seigneuries; 
comme vous avez l'autorité de Platon in Philebo et 
Gorgias, et de Flacce, qui dict estre aulcuns pro- 

pos, telz que ceulx cy sans double, qui plus sont 
délectables quand plus souvent sont redictz. 

Pleust à Dieu qu'un chascun sceust aussi certai- 
nement sa généalogie depuis Tarche de Noë jus- 
ques à cest eage ! Je pense que plusieurs sont au- 
joufd'huy empereurs, roys, ducz, princes et papes 
en la terre, lesquelz sont descenduz de quelques 
porteurs de rogatons et de coustretz ; comme, au 
rebours, plusieurs sont gueux de l'hostiaire, souf- 
freteux et misérables, lesquelz sont descenduz de 
sang et de ligne de grandz roys et empereurs, at- 
tendu l'admirable transport des règnes et empires : 

Des Assyriens es Medes, 

Des Medes es Perses, 

Des Perses es Macedones, 

Des Macedones es Romains, 

Des Romains es Grecz, 

Des Grecz es Françoys. 

Et, pour vous donner à entendre de moy qui 
parle, je cuyde que soye descendu de quelque riche 
roy ou prince au temps jadis, car onques ne veistes 
homme qui eust plus grande affection d'estre roy 
et riche que moy, affin de faire grand chère, pas 
ne travailler, poinct ne me soucier, et bien enrichir 
mes amys et tous gens de bien et de sçavoir. Mais 
en ce je me reconforte qu'en l'aultre monde je le se- 
ray voyre plus grand que de présent ne l'auseroye 
soubhaitter. Vous en telle ou meilleure pensée recon- 
fortez vostre malheur, et beuvez fraiz, si faire se peut. 

Retournant à nos moutons, je vous dictz que 
par don souverain des cieulx nous a esté réservée 
Tantiquîté et généalogie de Gargantua plus entière 
que nulle autre, excepté celle du Messias, dont je 
ne parle, car il ne me appartient; aussi les diables, 
ce sont les calumniateurs et caffars, se y opposent; 
et fut trouvée par Jean Audeau en un pré qu'il 
avoit prés l'Arceau Gualeau, au dessoubz de TO- 
live, tirant à Narsay, duquel faisant lever les fossez, 
touchèrent les piocheurs de leurs marres un grand 
tombeau de bronze long sans mesure, car oncques 
n'en trouvèrent le bout, par ce qu'il entroit trop 
avant les excluses de Vienne. Icelluy ouvrans, en 
certain lieu, signé au dessus d'un goubelet, à l'en- 
tour duquel estoit escript en lettres ethrusques : Hic 
bibitur, trouvèrent neuf flacons en tel ordre qu'on 
assiet les quilles en Guascoigne, desquelz celluy 
qui au mylieu estoit couvroit un gros, gras, grand, 
gris, joly, petit, moisy livret. 

Plus, mais non mieulx, sentent que roses. 

En icelluy fut ladicte généalogie trouvée, es- 
cripte au long, de lettres cancelleresques, non en 
papier, non en parchemin, non en cere, mais en 
escorce d'ulmeau, tant toutesfoys usées par vétusté 
qu'à poine en povoit on troys recongnoislre de 
ranc. 

Je, combien que indigne, y fuz appelle, et, à 
grand renfort de bezicles, practicant l'art dont on 

peut lire lettres non apparentes, comme enseigne 
Aristoteles, la translatay, ainsi que veoir pourrez, 
en pantagruelisant, c'est-à-dire beuvans à gré et ii^ 
sans les gestes horrificques de Pantagruel. A la fin 
du livre estoit un petit traicté intitulé : Les Fanfre- 
luches antidotées. Les ratz et blattes, ou, affin que 
je ne mente, aultres malignes bestes, avoient 
brousté le commencement; le reste j'ay cy des- 
soubz adjousté par révérence de l'antiquaille. 



CHAPITRE II 

Les Fanfreluches antidotées trouvées en un monument 

antique, 

4 i? enu le grand dompteur des Cimfores, 
b ' sant par i'aer, de peur de la rousée. 
* sa venue on a remply les timbres 

6^ * beurre fraiz, tombant par une bousëe. 

sss uquel quand fut la grand mère arrousée. 

Cria tout hault : a Hers, par grâce pesche le; 

Car sa barbe est presque toute embousée; 

Ou pour le moins tenez luy une eschelle. » 

Aulcuns disoient que leicher sa pantoufle 

Estoit meilleur que guaigner les pardons; 

Mais il survint un affecté marroufle 

Sorti du creux où l'on pesche aux gardons 

Qui dict : « Messieurs, pour Dieu nous engardons 

L'anguille y est, et en cest estau musse; 

Là trouverez, si de prés regardons, 

Une grand tare au fond de son aumusse. a 

Quand fut au poinct de lire le chapitre. 
On n'y trouva que les cornes d'un yeau. 
« Je, disoit-il, sens le fond de ma mitre 
Si froid que autour me morfond le cerreau. • 
On l'eschaufa d'un parfunct de nayean, 
£t fut content de soy tenir es atres, 
Pourveu qu'on feist un limonnier noyeau 
A tant de gens qui sont acariâtres. 

Leur propos fut du trou de sainct Patrice, 
De Gilbathar, et de mille aultres trous, 
S'on les pourroit réduire à cicatrice 
Par tel moien que plus n'eussent la tons : 
Veu qu'il sembïoit impertinent à tous 
Les yeoir ainsi à chascun yent baisler. 
Si d'adventure ilz estoient à poinct clous. 
On les pourroit pour houstage bailler. 

En cest arrest, le courbeau fut pelé 
Par Hercules, qui venoit de Lybie. 
« Quoy? dist Minos, que n'y suis-je appelle? 
Excepté moy tout le monde on convie; 
Et puis l'on yeult que passe mon envie, 
A les fournir d'huytres et de grenoilles? 
Je donne au diable, en quas que de ma vie 
Preigne à mercy leur vente de quenoilles. » 

Pour les matter survint Q. B. qui clope. 
Au sauf-conduict des mistes Sansonnetz, 
Le tamiseur, cousin du grand Cyclope, 
Les massacra. Chascun mousche son nez : 
En ce gueret, peu de bougrins sont nez 
Qu'on n'ait berné sus le moulin à tan. 
Courrez y tous, et à Parme sonnez ■ 
Plus y aurez que n'y eustes antan. 

Bien peu après l'oyseau de Jupiter 
Délibéra pariser pour le pire ; 

Mais, les Yojant tant fort se despiter. 

Craignit qu'on mist ras, jas, bas» mat, Tempire 

Et mieuli ayma le feu du ciel empire 

Au tronc ravir où Ton yend les soretz 

Que aer serain, contre qui l'on conspire, 

Assubjectir es dictz des Massoretz... 

Le tout conclud fut à poincte affilée, 

Maulgré Até, la cuisse heronniere. 

Qui là s'asist, voyant Pentasilée 

Sus ses vieux ans prise pour cressonnière. 

Chascun crioit : « Vilaine charbonnière, 

T'appartient-il toy trouver par chemin? 

Tu la toUuz la romaine baniere 

Qu'on avoit faict au traict du parchemin. » 

Ne fust Juno, que dessoubz Taie céleste 
Avec son duc tendoit à la pipëe. 
On luy eust faict un tour si tresmoleste 
Que de tous poincts elle eust esté frippée. 
L'accord fut tel que d'icelle lippée 
Elle en auroit deux œufz de Proserpine, 
Et, si jamais elle y estoit grippée. 
On la lieroit au mont de TAlbespine. 

Sept moys après, houstez en vingt et deux. 
Cil qui jadis anihila Carthage 
Courtoysement se mist en mylieu d'eux, 
Les requerent d'avoir son héritage, 
Ou bien qu'on feist justement le partage 
Selon la loy que l'on tire au rivet. 
Distribuent un tatin du potage 
A ses facquins qui firent le brevet. 

Mais l'an viendra, signé d'un arc turquoys, 
De V. fuseaulx et troys culz de marmite, 
Onquel le dos d'un roy trop peu courtoys 
Poyvré sera soubz un habit d'hermite. 

O la pitié I Pour une chattemite 
Laisserez-Yous engouffrer tant d'arpens? 
Cessez, cessez, ce masque nul n'imite : 
Retirez-vous au frère des serpens. 

Cest an passé, cil qui est régnera 
Paisiblement avec ses bons amis. 
Ny brusq ny smach lors ne dominera. 
Tout bon vouloir aura son compromis. 
Et le solas qui jadis fut promis 
Es gens du ciel viendra en son befroy. 
Lors les haratz qui estoient estommis 
Triumpheront en royal palefroy. 

Et durera ce temps de passe passe 
Jusques à tant que Mars ayt les empas 
Puis en viendra un qui tous aultres passe : 
Delitieui, plaisant, beau sans compas. 
Levez vos cueurs, tendez à ce repas. 
Tous mes feaulx, car tel est trespassé 
Qui pour tout bien ne retourneroit pas, 
Tant sera lors clamé le temps passé. 

Finablement, celluy qui fut de cire 
Sera logé au gond du Jacquemart. 
Plus ne sera réclamé : a Cyre, Cyre, » 
Le brimbaleur qui tient le cocquemart 
Heu, qui pourroit saisir son bracquemart 
Toust seroient netz les tintouins cabus, 
Et pourroit on à fil de poulemart 
Tout baffouer le maguazin d*abus. 

CHAPITRE III 

Comment Gargantua fut unze moys porté 
ou ventre de sa mère. 



RANDGOusiER estoît boii raiUard en 
son temps, aymant à boyre net autant 
que homme qui pour lors fust au 
monde, et mangeoit voluntiers salé. A 
ceste fin avoit ordinairement bonne munition de 
jambons de Magence et de Bayonne, force langues 
de beuf fumées, abondance de andouilles en la 
saison et beuf salle à la moustarde; renfort de 
boutargues, provision de saulcisses, non de Bou- 
loigne, car il craignoit \y boucon de Lombard, 
mais de Bigorre, de Lonquaulnay, de la Brene et 
de Rouargue. 

En son eage virile espousa Gargamelle, fille du 
roy des Parpaillos, belle gouge et de bonne troi- 
gne. Et faisoient eux deux souvent ensemble la 
beste à deux dos, joyeusement se frotans leur lard, 
tant qu'elle engroissa d'un beau filz, et le porta jus- 
ques à l'unziesme moys. 

Car autant, voire dadvantage peuvent les fem- 
mes ventre porter, mesmement quand c'est quelque 
chef d'œuvre et personnage qui doibve en son 
temps faire grandes prouesses. Comme dict Ho- 
mère, que l'enfant duquel Neptune engroissa la 

Nymphe nasquit l'an après révolu : ce fut le dou* 
ziesme jnoys. Car, comme dict A. Celle, lib. ii/., 
ce long temps convenoit à la majesté de Neptune, 
aiiin qu'en iceluy l'enfant feust formé à perfection. 
A pareille raison, Jupiter feist durer quarante huict 
heures la nuyct qu'il coucha avecques Alcmene, car 
en moins de temps n'eust-il peu forger Hercules, 
qui nettoia le monde de monstres et tyrans. 

Messieurs les anciens Pantagruelistes ont con- 
formé ce que je dis, et ont declairé non seulement 
possible, mais aussi légitime, l'enfant né de femme 
l'unziesme moys après la mort de son mari : 

Hippocrates, lib. De alimtnto, 

Pline, lih. vij, cap, v. 

Plante in CisteUaria, 

Marcus Varro en la satyre in scripte Le Testa-- 
ment, allegant l'autorité d'Aristoteles à ce propos, 

Censorinus, lib. De die natali, 

Aristoteles, lib, vij, cap, iij et iiij. De nat, ani- 
malium, 

Cellius, lib. iij, cap, xvj, 

Servius in Egl, exposant ce mètre de Virgile : 

Matri longa decem, etc., 

et mille autres folz ; le nombre desquels a esté par 
les légistes acreu, ff. De suis, et legit, l, Intestato, 
^ fin., et in Autent, De restitut, et ea que parit in 
xj mense. 

D'abondant en ont chaffouré leur robidilardicque 
Rabelais. I, 3 

loy, Gallus. jf. Dt lib. et post, tt L stpHmo, ff, D 
stat, homin. et quelques aultres, que pour le pre-^ 
sent dire n'ause, moiennans lesquelles lojrs, les 
femmes vefves peuvent franchement jouer du serre- 
cropiere, à tous enviz et toutes restes, deux mojs 
après le trespas de leurs mariz. 

Je vous prie par grâce, vous aultres mes bons 
averlans, si d'icelles en trouvez qui vaillent le des- 
braguetter, montez dessus et me les amenez. Car, 
si au troisiesme moys elles engroissent, leur fruict 
sera héritier du defunct, et, la groisse congneue, 
poussent hardiment oultre, et vogue la gualée, puis 
que la panse est pleine! Comme Julie, fille de 
Tempereur Octavian, ne se abandonnoit à ses ta- 
boureurs sinon quand elle se sentoit grosse, à la 
forme que la navire ne reçoit son pilot que premiè- 
rement ne soit callafatée et chargée. £t si personne 
les blasme de soy faire rataconniculer ainsi suz leur 
groisse, veu que les bestes suz leurs ventrées n'en- 
durent jamais le masle masculant, elles responde- 
ront que ce sont bestes, mais elles sont femmes, 
bien entendentes les beaulx et joyeux menuzdroitz 
de superfetation, comme jadis respondit Populie, 
selon le rapport de Macrobe, lib. ij, Saturnal, Si 
le Diavol ne veult qu'elles engroissent, il faudia 
tortre le douzil, et bouche clouse. 

CHAPITRE IV 

Commenf Gargamelle, estant grosse de Gargantua, 
mengea grand planté de tripes. 

'occasion et manière comment Gar- 
gamelle enfanta fut telle, et si ne le 
croyez, le fondement vous escappe! 
Le fondement luj escappoit une après 
dinée, le iij» jour de febvrier, par trop avoir mangé 
de gaudebillaux. Gaudebillaux sont grasses tripes 
de coiraux. Coiraux sont beufz engressez à la crè- 
che et prez guimaulx. Préz guimaulx sont qui por- 
tent herbe deux fois Pan. D'iceulx gras beufz avoient 
faict tuer trojs cens soixante-sept mille et quatorze 
pour estre à mardj gras saliez, affin qu'en la prime 
vere ilz eussent beuf de saison à tas pour, au com- 
mencement des repatz, faire commémoration de 
saleures, et mieulx entrer en vin. 

Les tripes furent copieuses, comme entendez, et 
tant friandes estoient que chascun en leicboit ses 
doigtz. Mais la grande diablerie à quatre perso n- 
naiges estoit bien' en ce que possible n'estoit lon- 
guement les reserver, car elles feussent pourries, ce 
qui sembloit indécent : dont fut conclud qu'ils les 
bauffreroient sans rien y perdre. A ce faire conviè- 
rent tous les citadins de Sainnais, de Suillé, de la 
Roche Clermaud, de Vaugaudray, sans laisser ar^ 



riere le Coudray, MontpCDsier, le Gué de Vede et 
aultres voisins, tous boas beveurs, bons compai- 
gnoQs et beaulx joueurs de quille là. Le bon homme 
Grandgousier y prenoit plaisir bien grand, et com- 
mendoit que tout a Hast par escu elles. Disoil toutes- 
fojs à sa femme qu'elle en roangeast le moins, veu 
qu'elle aprochoit de son terme, et que ceste tn- 
paille n'estoit viande moult louable. « Celluy, di- 
soit-il, a grande envie de mascher merde qui 
d'icelle le sac mange. » Non obstant ces remon- 
trances, elle en mangea seize muiz, deux bus&ars 
et six tupins. O belle matière fecaie qui doivoit 
boursouBler en elle ! 

Apres disner, tous allèrent, pelle nelle, à la 
saulsaie, et là, sus l'herbe drue, dancerent au son 
des joyeux flageolletz et doulces cornemuses tant 
baudement que c'estoit passetemps céleste les veoir 
ain^ soy rigouller. 

CHAPITRE V 
La Propos d« bUnyvra. 

uis entrèrent en propos de resieuner 
on propre lien. Lors flaccoDS d'aller, 
jambons de troter, goubeletz de vo- 
ler, breusses de tinter : 
«Tire, baille, tourne, brouille. — fiontte à moy, 
sans eau : ainsi mon amy. — Fouette moy ce verre 

gualentement ; produiz moy du clairet, verre pleu- 
rant. — Trêves de soif. — Ha faulse fiebvre , ne 
t'en iras tu pas? — Par ma fy, ma commère, je ne 
peuz entrer en bette. — Vous estez morfondue, 
m'amie? — Voire. — Ventre sainct Qenet, parlons 
de boire. — Je ne boy que à mes heures, comme la 
muUe du pape. — Je ne boy que en mon bréviaire, 
comme un beau père guardian. — Qui feut pre- 
mier, soif ou beuverye ? — Soif, car qui eut beu 
sans soif durant le temps de innocence ? — Beu- 
verye, car privatio presupponit habitum. Je suys 
clerc : 

Facundi calices quem non ftctrt disertum f 

— Nous aultres innocens ne beuvons que trop 
sans soif. — Non moy, pécheur, sans soif : et si 
non présente, pour le moins future, la prevenent 
comme entendez. Je boy pour la soif advenir. Je 
boy éternellement. Ce m'est éternité de beuverye, 
et beuverye de éternité. — Chantons, beuvons, 
ung motet entonnons. Où est mon entonnoir? — 
Quoi! — Je ne boy que par procuration. — Mouil- 
lez vous pour seicher, ou vous seichez pour mouil- 
ler? — Je n'entends point la theoricque; de la 
praticque je me ayde quelque peu. — Haste! Je 
mouille, je humecte, je boy, et tout de peur de 
mourir. — Beuvez tousjours, vous ne mourrez ja- 
mais. Si je ne boy, je suis à sec : me voyla mort. 
Mon ame s'en fuyra en quelque grenoillere. En 

sec jamais l'ame ne habite. — Somelliers, o créa- 
teurs de nouvelles formes, rendez-moy de non 
beuvant beuvant. — Perannité de arrousement par 
ces nerveux et secz boyaulz, — Pour néant boyt 
qui ne s'en sent. — Cestuy entre dans les venes, 
la pissotière n'y aura rien. — Je laveroys volun- 
tiers les tripes de ce veau que j'ay ce matin habillé. 

— J'ay bien saburré mon stomach. — Si le papier 
de mes schedules beuvoyt aussi bien que je foys» 
mes créditeurs auroient bien leur vin quand on 
viendroyt à la formule de exhiber. — Ceste main 
vous guaste le nez. — O quants aultres y entreront 
avant que cestuy-cy en sorte ! Boyre à petit gué, 
c'est pour rompre son poictral. — Cecy s'appelle 
pipée à flaccons. Quelle différence est entre bou- 
teille et flaccon ? — Grande : car bouteille est fer- 
mée à bouchon, et flaccon à viz. — De belles l 

Nos pères beurent bien, et vuiderent les potz. 

— C'est bien chié chanté, beuvons! — Voulez- 
vous rien mander à la rivière? cestuy cy va laver 
les trippes. — Je ne boy en plus qu'une esponge. 

— Je boy comme un Templier. — Et je tanqucun 
sponsus, — Et moy sicut terra sine aqua, ■^— Un 
synonyme de jambon? — C'est une compulsoire de 
beuvettes, c'est un poulain : par le poulain, on des- 
cend le vin en cave; par le jambon, en l'estomach. 

— Or çà, à boire, boire çàl II n'y a poinct charge. 
Ktspice personam, pont pro duos : bus non est in 

ifsii. Si je montois aussi btee comme j'avaUe, je 
fasse pieça hauit en l'aer : 

Ainsi se feist Jacques Cuear riche. 
Ainsi profitent boys en friche. 
Ainsi conquesta Bacchus l'Inde, 
Ainsi Philosophie Melinde. 

— Petite pluye abat grand vend; longues beu- 
"vettes rompent le tonnoire. — Mais si ma couille 
pissoit telle urine, la vouldriez vous bien sugcer? — 
Je retiens après. — Paige, baille : je t'insinue ma 
nomination en mon tour. 

Hume Guillot, 

Encores y en a il un pot. 

— Je me porte pour appellant de soif comme 
d'abus. Paige, relieve mon appel en forme. — 
Ceste roigneure! — Je souloys jadis boyre tout; 
maintenant, je n'y laisse rien. — Ne nous hastons 
pas et amassons bien tout. — Voicy trippes de jeu 
et guodebillaux d'enuy, de ce fauveau à la raye 
noire. O pour Dieu, estrillons-le à profict de 
mesnaige. — Beuvez, ou je vous... Non, non, 
beuvez , je vous en prye. Les passereaux ne 
mangent si non que on leur tappe les queues. 
Je ne boy si non qu'on me flatte. — Lagona 
edatera. Il n'y a raboulliere en tout mon corps 
où cestuy vin ne furette la soif. — Cestuy-cy 
me la fouette bien. — Cestuy-cy me la bannira 
du tout. — Cornons icy à son de flaccons et bou- 

teilles que quiconque aura perdu la soif ne ayt à la 
chercher céans. Longs clysteres de beuverie l'ont 
faict vuyder hors le logis. — Le grand Dieu feist 
les planettes, et nous faisons les platznetz. — J'ay la 
parole de Dieu en bouche : Sitio, — La pierre 
dicte ofo^eoToç n'est plus inextinguible que la soif de 
ma paternité. — L'appétit vient en mangeant, di- 
soy t Angest on Mans ; la soif s'en va en beuvant. 

— Remède contre la soif? Il est contraire à celluy 
qui est contre morsure de chien : courrez tousjours 
après le chien, jamais ne vous mordera; beuvez 
tousjours avant la soif, et jamais ne vous adviendra. 

— Je vous y prens, je vous resveille. Sommelier 
éternel, guarde-nous de somme. Argus avoyt cent 
yeulx pour veoir, cent mains fault à un sommelier^ 
comme avoyt Briareus, pour infatigablement verser. 

— Mouillons, hay, il fait beau seicher. — Du 
blanc, verse tout, verse de par le diable! verse 
deçà, tout plein; la langue me pelle. — Lans, 
tringue : à toy, compaing, de hayt, de hayt ! — 

— La, la, la, c'est morfiaillé, cela. — O lachryma 
Christi! c'est de la Deviniere ; c'est vin pineau. — 
O le gentil vin blanc 1 et, par mon ame, ce n'est 
que vin de tafetas. — Hen, hen, il est à une au- 
reille, bien drapé et de bonne laine. — Mon com- 
paignon, couraige ! — Pour ce jeu, nous ne vou- 
ïèrons pas, car j'ay faict un levé. Ex hoc in hoc. 
Il n'y a poinct d'enchantement; chascun de vous 
l'a veu. Je y suis maistre passé : 

A brum, i bram 1 je sais prebstre Macé. 

— O les beuveurs ! O les altérez ! — Paige, 
mon amj, emplis icy et couronne le vin, je te prj, 
— A la cardinale. — Natura abhorret vacuum : 
diriez-Yous qu'une mouche j eust beu ? — A la 
mode de Bretaigne. — Net, net, à ce pjot. — 
Avaliez, ce sont herbes. » 



CHAPITRE VI 
Comment Gargantua nasquit en façon bien estrange, 

ULX tenens ces menuz propos de beu- 
verie, Gargamelle commença se porter 
mal du bas, dont Grandgousier se leva 
dessus rherbe et la reconfortoit ho- 
nestement, pensant que ce feut mal d'enfant, et luj 
disant qu'elle s'estoit là herbée soubz la saulsaje, 
et qu'en brief elle feroit piedz neufz; par ce luy 
convenoit prendre couraige nouveau au nouvel ad- 
venement de son poupon, et encores que la dou- 
leur luy feust quelque peu en fascherie, toutesfojs 
que ycelle seroit briefve, et la joye qui toust suc- 
cederoit luy tolliroit tout cest ennuy, en sorte que 
seulement ne luy en resteroit la soubvenance. 

« Couraige de brebis, disoyt-il, depeschez-vous 
de cestuy-cy, et bien toust en faisons un aultre. — 
Ha, di&t-elle, tant vous parlez à vostre aise, vous 

aultres hommes 1 Bien de par Dieu, je me parfor- 
ceraj, puis qu'il vous plaist. Mais pleust à Dieu 
que vous l'eussiez coupé. — Quoi? dist Grand > 
gousier. — Ha, dist-elle, que vous estes bon 
homme! vous l'entendez bien. — Mon membre? 
dist-il. Sang de les cabres! si bon vous semble, 
faictes apporter un cousteau. — Ha, dist-elle, ja à 
Dieu ne plaise ! Dieu me le pardoint, je ne le dis 
de bon cueur, et pour ma parolle n'en faictes ne 
plus ne moins. Mais je auraj prou d'affaires au- 
jourd'huy, si Dieu ne me ayde, et tout par vostre 
membre, que vous feussiez bien ayse! — Couraige, 
couraige ! dit-il, ne vous souciez au reste, et laissez 
faire aux quatre bœufz de devant. Je m'en voys 
boyre encores quelque veguade. Si ce pendent vous 
survenoit quelque mal, je me tiendray prés ; hus- 
chant en paulme, je me rendray à vous. » 

Peu de temps après, elle commença à souspirer, 
lamenter et crier. Soubdain vindrent à tas saiges 
femmes de tous coustez. Et, -la tastant par Le bas, 
trouvèrent quelques pellauderies assez de maulvais 
goust, et pensoyent que ce feust l'enfant; mais 
c'estoyt le fondement qui luy escappoit, à la moUi- 
fication du droict intestine, lequel vous appeliez le 
boyau cuUier, par trop avoir mangé de tripes, 
comme avons declairé cy dessus. 

Dont une horde vieille de la compagnie, laquelle 
avoit réputation d'estre grande medicine, et là es- 
toit venue de Brizepaille, d'auprès- Sainct-Genou, 

devant soixante ans, luy feist un restrinctif si hor- 
rible que tous ses larrys tant feurent oppilez et re- 
seriez ^ que à grande poine avesques les dentz vous 
les eussiez eslargiz, qui est chose bien horrible à 
penser. Mesmement que le diable à la messe de 
sainct Martin, escripvant le quaquet de deux gua- 
loises, à belles dentz alongea son parchemin. 

Par cest inconvénient feurent au dessus relas- 
chez les cotylédons de la matrice, par lesquelz 
sursaulta l'enfant, et entra en le vene creuse, et 
gravant par le diaphragme jusques au dessus des 
espaules, où ladicte vene se part en deux, print 
son chemin à gauche, et sortit par Taureille se- 
nestre. 

Soubdain qu'il fut né, ne cria comme les aultres 
enfants : « Mies, mies ! » Mais à haulte voix s'es- 
crioit : « A boire ! à boire ! à boire ! » comme in- 
vitant tout le monde à boire, si bien qu'il fut ony 
de tout le pays de Beusse et de Bibaroys. 

Je me doubte que ne croyez asseurement ceste 
estrange nativité. Si ne le croyez, je ne m'en sou- 
cie ; mais un homme de bien, un homme de bon 
sens, croit tousjours ce qu'on luy dict et qu'il trouve 
par escript. 

Est-ce contre nostre loy, nostre foy, contre 
raison, contre la saincte escripture? De ma part, je 
ne trouve rien escript es bibles sainctes qui soit 
contre cela. Mais si le vouloir de Dieu tel eust 
esté, diriez-vous qu'il ne l'eust peu faire? Ha I 

pour grâce, ne emburelucocquez jamais vous es- 
piitz de ces vaines pensées, car je vous diz que à 
Dieu rien n'est impossible. Et, s'il vouloit, les fem- 
mes auroient doresnavant ainsi leurs enfans par 
l'aureille. 

Bacchus ne fut il engendré par la cuisse de 
Jupiter ? 

Rocquetaillade nasquit il pas du talon de sa 
mère? 

Croquemottche de la pantofle de sa nourrice? 

Minerve nasquit elle pas du cerveau par l'aureille 
de Jupiter ? 

Adonis par Tescorce d'un arbre de mirrhe ? 

Castor et Poliux de la cocque d'un œuf pond et 
esclous par Leda ? 

Mais vous seriez bien dadvantaige esbahys et 
estonnez si je vous expousoys présentement tout 
le chapitre de Pline, auquel parle des enfantemens 
estranges et contre nature. Et toustefoys je ne suis 
poinct menteur tant asseuré comme il a esté. Lisez 
le septiesme de sa Naturelle Histoire, cap. iij, et ne 
m'en tabustez plus l'entendement. 

CHAPITRE VII 

Comment k nom fut imposé à Gargantua, 
et comment il humoit le piot, 

E bon homme Grandgousier, beuvant 
et se rigollant avecques les aultres, 
entendit le cry horrible que son filz 
avoit faict entrant en lumière de ce 
monde, quand il brasmoit demandant « à boyre, à 
boyre, à boyre ! » dont il dist : « que grand tu as ! » 
iupple le gousier. Ce que ouyans, les assistans di- 
rent que vrayement il debvoit avoir par ce le nom 
de Gargantua, puis que telle avoit esté la première 
parolle de son père à sa naissance, à Timitation 
et exemple des anciens Hébreux. A quoy fut con- 
descendu par icelluy, et pleut tresbien à sa mère. 
Et, pour l'appaiser, luy donnèrent à boyre à tyre 
larigot, et feut porté sur les fonts, et là baptisé, 
comme est la coustume des bons christiens. 

Et luy feurent ordonnées dix et sept mille neuf 
cens treze vaches de Pautille et de Brehemond 
pour l'alaicter ordinairement,; car de trouver nour- 
rice suffisante n^estoit possible en tout le pays, con- 
sidéré la grande quantité de laict requis pour tcelluf 
alimenter. Combien qu'aulcuns docteurs scotistes 
aycnt affermé que sa mère l'alaicta, et qu'elle pou- 
vait traire de ses mammelles quatorze cens deux 

pipes neuf potées de laict pour chascune foys. Ce 
que n'est vray semblable. Et a esté la proposition 
declairée mammallement scandaleuse, des pitoya- 
bles aureilles offensive, et sentent de loing hé- 
résie. 

En cest estât passa jusques à un an et dix moys, 
onquel temps, par le conseil des médecins, on 
commença le porter, et fut faicte une belle char- 
rette à bœufs par l'invention de Jehan Denyau; 
dedans icelle on le pourmenoit par cy par là joyeu- 
sement; et le faisoit bon veoir, car il portoit 
bonne troigne, et avoit presque dix et huyt men- 
tons, et ne cryoit que bien peu ; mais il se con- 
chioit à toutes heures, car il estoit merveilleu- 
sement phlegmaticque des fesses, tant de sa 
complexion naturelle que de la disposition acci- 
dentalle qui luy estoit advenue par trop humer 
de purée septeinbrale. Et n'en humoit goutte 
sans cause. 

Car, s'il advenoit qu'il feust despit, courroussé, 
fasché, ou marry ; s'il trepignoyt, s'il pleuroit, s'il 
crioit, luy apportant à boyre, l'on le remettoit en 
nature, et soubdain demouroit coy et joyeulx. 

Une de ses servantes m'a dict, jurant sa fy, que 
de ce faire il estoit tant coustumier qu'au seul son 
des pinthes et flaccons il entroit en ecstase, comme 
s'il goustoit les joyes de paradis. En sorte qu'elles, 
considerans ceste complexion divine, pour le res* 
jouir au matin, faisoient davant lui sonner des verres 

avecques un cousteau, ou des flaccons avecques 
leur toupon, ou des pinthes avecques leur couvercle. 
Auquel son, il s'esguajoit, il tressailloit, et luy-mes- 
mes se bressoit en dodelinant de la teste, monî- 
chordisant des doigtz et barytonant du cul. 



CHAPITRE VIII 
Comment on vestit Gargantua. 

UY estant en cest eage, son père or- 

donna qu'on luy feist habillemens à 

sa livrée, laquelle estoit blanc et bleu. 

De faict, on y besoigna, et furent faictz, 

taillez et cousuz à la mode qui pour lors couroit. 

Par les anciens pantarches qui sont en la chambre 

des comptes à Montsoreau, je trouve qu'il feutvestu 

en la façon que s'ensuyt : 

Pour sa chemise furent levées neuf cens aulnes 
de toile de Chasteleraud, et deux cens pour les 
coussons en sorte de carreaulx, lesquelz on mist 
soubz les esselles. Et n'estoit poinct froncée, caria 
fronsure des chemises n'a esté inventée sinon depuis 
que les lingieres, lorsque la poincte de leur agueille 
estoit rompue, ont commencé besoigner du cul. 

Pour son pourpoinct furent levées huyt cens 
treize aulnes de satin blanc, et pour les agueillettes 
quinze cens neuf peaulx et demye de chiens. Lors 
commença le monde attacher les chausses au pour- 

poinct, et non le pourpoinct aux chausses, car c'^st 
chose contre nature, comme amplement a deciaré 
Oikam sus les Exponibks de M. Haultechaussade. 

Pour ses chausses furent levez unze cens cinq 
aulnes et ung tiers d'estamet blanc, et feurent des- 
chisquetez en forme de colomnes striées et créne- 
lées par le derrière, affin de n'eschaufer les reins. 
Et flocquoit par dedans la deschicqueture de damas 
bleu, tant que besoing estoit. Et notez qu'il avoit 
tresbelles griefves et bien proportionnez au reste 
de sa stature. 

Pour la braguette feurent levées seize aulnes un 
quartier d'icelluj mesme drap, et fut la forme d'icelle 
comme d'un arc boutant, bien estachée joyeusement 
à deux belles boucles d*or, que prenoient deux cro- 
che tz d'esmail, en un chascun desquelz estoit en- 
châssée une grosse esmeraugde de la grosseur d'une 
pomme d'orange. Car, ainsi que dict Orpheus libro 
De lapidihusy et Pline libro u/fimo, elle a vertu 
erective et confortative du membre naturel. L'exi- 
ture de la braguette estoit à la longueur d'une 
canne, deschicquetée comme les chausses, avecques 
le damas bleu flottant comme davant. Mais, vojans 
la belle brodure de canetille et les plaisans entrelatz 
d'orfeverie garniz de fins diamens, fins rubiz, fines 
turquojses, fines esmeraugdes, et unions persicques, 
vous l'eussiez comparée à une belle corne d'abon- 
dance, telle que voyez es antiquailles, et telle que 
donna Rhea es deux nymphes Adrastea et Ida, 

nourrices de Jupiter : tousjours gualante, succulente, 
resudante, tousjours verdoyante, tousjours fleuris- 
sante, tousjours fructifiante, plene d'humeurs, plene 
de fleurs, plene de fniictz, plene de toutes délices. 
Je advoue Dieu s'il ne la faisoit bon veoir. Mais je 
vous en exposeray bien dadvantaige au livre que j'aj 
faict De la dignité des braguettes. D'un cas vous ad- 
vertis, que si elle estoit bien longue et bien ample, 
si estoit elle bien guamie au dedans et bien avitail- 
lée, en rien ne ressemblant les hypocriticques bra- 
guettes d'un tas de muguetz, qui ne sont plenes 
que de vent, au grand interest du sexe féminin. 

Pour ses souliers furent levées quatre cens six 
aulnes de velours bleu cramoysi, et furent deschic- 
quettez mignonement par lignes parallelles joinctes 
en cylindres uniformes. Pour la quarreleure d'iceulx 
furent employez unze cens peaulx de vache brune, 
taillée à queues de merluz. 

Pour son saie furent levez dix et huyt cens aulnes 
de velours bleu tainct en grene, brodé à l'entour 
de belles vignettes, et par le mylieu de pinthes d'ar- 
gent de canetille, enchevestrées de verges d'or 
avecques force perles, par ce dénotant qu'il seroit 
un bon fessepinthe en son temps. 

Sa ceincture feut de troys cens aulnes et demye 
de cerge de soye, moytié blanche et moytié bleu, 
ou je suis bien abusé. 

Son espée ne feut valentienne, ny son poignard 
sarragossoys, car son père hayssoit tous ces Indal- 
Rabelais, 1, 5 

gos Bourrachous marranisez comme diables; mais 
il eut la belle espée de boys, et le poignart de cuir 
bouilly, pinctz et dorez comme un chascun soub- 
haiteroit. 

Sa bourse fut faicte de la couille d'un enflant 
que lui donna Her Pracontal, proconsul de Libye. 

Pour sa robe furent levées neuf mille six cens 
aulnes moins deux tiers de velours bleu comme des- 
sus, tout porfilé d'or en figure diagonale, dont par 
juste perspective yssoit une couleur innommée, telle 
que voyez es coulz des tourterelles, qui resjouissoit 
merveilleusement les yeulx des spectateurs. 

Pour son bonnet furent levées troys cens deux 
aulnes ung quart de velours blanc, et feut la forme 
d'icelluy large et ronde à la capacité du chief. Car 
son père disoit que ces bonnetz à la marrabeise, 
faictz comme une crouste de pasté, porteroient 
quelque jour malencontre à leurs tonduz. 

Pour son plumart pourtoit une belle grande 
plume bleue prinse d'un onocrotal du pays de Hir-' 
canie la saulvaige bien mignonement pendente sus 
Taureille droicte. 

Pour son image avoit en une platine d'or pesant 
soixante et huyt marcz une figure d'esmail compé- 
tent en laquelle estoit pourtraict un corps humain 
ayant deux testes, l'une virée vers l'autre, quatre 
bras, quatre pieds, et deux culz, telz que dict Pla- 
ton m Symposio avoir esté l'humaine nature à son 
commencement mystic, et autour estoit escript en let- 

très ioniques, AFADH OY ZHTEI TA EAYTHS. 
Pour porter au col eut une chaine d'or pesante 
vingt et cinq mille soixante et troys marcz d'or, 
faicte en forme de grosses bacces, entre lesquelles 
estoient en œuYre gros jaspes verds engravez et 
taillez en dracons tous environnez de rayes et es- 
tincelles, comme les portoit jadis le roy Necepsos. 
Et descendoit jusque à laboucque du hault ventre; 
Dont toute sa vie en eut l'émolument tel que sça- 
vent les médecins gregoys. 

Pour ses guands furent mises en œuvre seize 
peaulx de lutins, et troys de loups guarous pour la 
brodure d'iceulx. Et de telle matière lui feurent 
faictz par l'ordonnance des Cabalistes de Sain- 
Louand. 

Pour ses aneaubc, lesquelz voulut son père qu'il 
portast pour renouveller le signe antique de no- 
blesse, il eut au doigt indice de sa main gauche 
une escarboucle grosse comme un œuf d'austruche 
enchâssée en~or de seraph bien mignonement. Au 
doigt médical d'icelle eut un aneau faict des qua- 
tre metaulx ensemble, en la plus merveilleuse façon 
que jamais feust veue, sans que l'assier froissast l'or, 
sans que l'argent foullast le cuyvre. Le tout fut 
faict par le capitaine Chappuys et Alcofribas, son 
bon facteur. Au doigt médical de la dextre eut un 
aneau faict en forme spirale, auquel estoient en- 
châssez un balay en perfection, un diament en 
poincte, et une esmeraulde de Physon, deprisines- 

timable. Car Hans Carrel, grand lapidaire du loj 
de Melinde, les estimoit à la valeur de sobtaDte 
neuf millions huyi cens nonante et quatre mille dix 
et huyt moutons à la grande laine; autant l'estimè- 
rent les Fourques d'Auxbourg. 



CHAPITRE IX 
Lts Coukurs tl livret de Gargantua. 

ES couleunde Gargantua feurent blanc 
et bien, comme c^ dessus avez peu 
lire. Et par icelles vouloit son père 
qu'on entendist que ce luy estoit une 
joye céleste. Car le blanc luy signifioit joye, plai- 
sir, délices et resjouissance, et le bleu choses ce- 
lestes. 

J'entends bien que, lisans ces motz, vous vous 
mocquez du vieil beuveur, et reputez l'exposition 
des couleurs par trop îadague et abhorrente; et 
dictes que blanc signifie foy, et bleu fermeté ; mais, 
sans mouvoir, courroucer, eschaufer ny altérer, car 
le temps est dangereux, respondez-moy, si bon vous 
semble. D'auilre contraîncte ne useray envers vous, 
ny aultres quelz qu'ilz soient. Seulement vous diray 
un mot de la bouteille. 

Qui vous meut? qui vous poinct? qui vous dtct 
que blanc signifie foy, et bleu fermeté? Un, dictes- 
vous, livre trepelu qui se vend par les bisouars et 

porteballes au tiltre : le Blason des couleurs. Qui l'a 
faictP Quiconques il soit, en ce a esté prudent 
qu'il n*y a poinct mis son nom. Mais, au reste, je 
ne sçay quoy premier en luj je doibve admirer, ou 
son oultrecuidance, ou sa besterie. 

Son oultrecuidance, qui sans raison, sans cause, 
et sans apparence, a ausé prescripre de son autorité 
privée quelles choses seroient dénotées par les cou- 
leurs; ce que est Tusance des tyrans, qui voûtent' 
leur arbitre tenir lieu de raison ; non des saiges et 
sçavans, qui par raisons manifestes contentent les 
lecteurs ; 

Sa besterie, qui a existimé que, sans aultres dé- 
monstrations et argumens valables, le monde reigte- 
roit ses devises par ses impositions badaudes. 

De faict, comme dict le proverbe « à cul de foy- 
rad toujours abonde merde», il a trouvé quelque 
reste de niays du temps des haultz bonnetz, les- 
quelz ont eu foy à ses escripts, et selon iceulx ont 
taillé leurs apophthegmes et dictez, en ont enche- 
vestré leurs muletz, vestu leurs pages, escartelé 
leurs chausses, brodé leurs guandz, frangé leurs 
lictz, painct leurs enseignes, composé chansons, et, 
que pis est, faict impostures et lasches tours clan- 
destinement entre les pudicques matrones. 

£n pareilles ténèbres sont comprins ces glorieux 
de Court et transporteurs de noms, lesquelz voulens 
en leurs divises signifier espoir y font portraire une 
sphère, des pennes d'oiseaulx pour pomes, de l'ancho- 

lie pour mtlancholie, la lune bicorne pour vivre en 
croissant, un banc rompu pour bancque roupie, non 
et un halcret, pour non durhabit, un lict sans ciel 
pour un licentié. Que sont homonymies tant ineptes, 
tant fades, tant rusticques et barbares, que l'on 
doibvroit atacher une queue de renard au collet et 
faire un masque d'une bouze de vache à un chascun 
d'iceubc qui en vouldroit dorénavant user en France 
après la restitution des bonnes lettres. 

Par mesmes raisons, si raisons les doibz nommer, 
et non resveries, ferois je paindre un penier, déno- 
tant qu'on me faict pener, et un pot à moustarde 
que c'est mon cueur à qui moult tarde^ et un pot à 
pisser, c'est un officiai, et le fond de mes chausses, 
c'est un vaisseau de petZy et ma braguette, c'est le 
greffe des arrestz, et un estront de chien, c'est un 
tronc de céans, où gist l'amour de m'amye. 

Bien aultrement faisoient en temps jadis les saiges 
de Egypte quand ils escripvoient par lettres qu'ils 
appelloient hiéroglyphiques, lesquelles nul n'enten- 
doit qui n'entendist, et un chascun entendoit qui 
entendist la vertu, propriété et nature des choses 
par icelles figurées, desquelles Orus Apollon a en 
grec composé deux livres, et Polyphile au Songe 
d'Amours en a davantaige exposé. £n France, vous 
en avez quelque transon en la devise de Monsieur 
l'Admirai, laquelle premier porta Octavian Au- 
guste. 

Mais plus oultre ne fera voile mon esquif entre 

ces gouffres et guez mal plaisans. Je retourne faire 
scale au port dont suis yssu. Bien ay je espoir d'en 
escripre quelque jour plus amplement, et monstrer» 
tant par raisons philosophicques que par auctoritez 
receues et approuvées de toute ancienneté, quelles 
et quantes couleurs sont en nature, et quoj par 
une chascune peut estre designé, si Dieu me saulve 
le moulé du bonnet ; c'est le pot au vin, comme 
disoit ma mère grand. 

CHAPITRE X 
De ce qu'est signifié par les couleurs blanc et bleu. 

E blanc doncques signifie joye, soûlas 
et liesse, et non à tort le signifie^ mais 
à bon droict et juste tiltre; ce que 
pourrez vérifier si, arrière mises vos 
affections, voulez entendre ce que présentement 
vous exposeray. 

Aristoteles dict que, supposent deux choses con- 
traires en leur espèce, comme bien et mal, vertu et 
vice, froid et chauld, blanc et noir, volupté et do- 
leur, joye et dueil, et ainsi de aultres, si vous les 
couplez en telle façon qu'un contraire d'une espèce 
convienne raisonnablement à l'un contraire d'une 
aultre, il est conséquent que l'autre contraire com- 
pete avecques l'autre résidu. Exemple : Vertus et 
Vice sont contraires en une espèce, aussy sont 

Bien et Mal. Si l'un des contraires de la première 
espèce convient à l'un de la seconde, comme Vertus 
et Bien, car il est sceut que Vertus est bonne, ainsi 
seront les deux residuz, qui sont Mal et Vice, car 
Vice est maulvais. 

Geste reigle logicale entendue, prenez ces deux 
contraires, Joye et Tristesse ; puis ces deux. Blanc 
et Noir: car ilz sont contraires physicalement. Si 
ainsi doncques est que Noir signifie Dueil, à bon 
droict Blanc signifiera Joye. 

Et n'est cette signifiance par imposition hu- 
maine instituée, mais receue par consentement de 
tout le monde, que les philosophes nomment Jus 
Gentiurriy droict universel, valable par toutes con- 
trées. 

Comme assez sçavez que tous peuples, toutes 
nations, je excepte les antiques Syracusans et quel- 
ques Argives, qui avoient l'âme de travers, toutes 
langues voulens exteriorement demonstrer leur tris- 
tesse, portent habit de noir, et tout dueil est faict 
par noir. Lequel consentement universel n'est faict 
que nature n'en donne quelque argument et raison, 
laquelle un chascun peut soubdain par soy com- 
prendre sans aultrement estre instruict de personne, 
laquelle nous appelions droict naturel. 

Par le blanc, à mesmes induction de nature, tout 
le monde a entendu joye, liesse, soûlas, plaisir et 
délectation. 

Au temps passé, les Thraces et Crêtes signoient 

les jours bien fortunez et joyeux de pierres blan- 
ches, les tristes et defortiinez de noires. 

La nuyct n'est elle funeste, triste et melancho- 
lieuse? Elle est noire et obscure par privation. La 
clarté n*csjouit elle toute nature? Elle est blanche 
plus que chose que soit. A quoy prouver je vous 
pourrois renvoyer au livre de Laurens Valle contre 
Bartole; mais le tesmoignage evangelicque vous 
contentera. Matth, xvij est dict que, à la Transfi- 
guration de Nostre Seigneur, vestimenta tjus fada 
sunt alha sicut lux ce ses vestemens feurent faictz 
blancs comme la lumière. » Par laquelle blancheur 
lumineuse donnoit entendre à ses troys apostres 
ridée et figure des joyes éternelles. Car par la 
clarté sont tous humains esjouiz, comme vous avez 
le dict d'une vieille que n'avoit dens en gueule, 
encores disoit elle : « Bona lux, » Et Tobie, cap. v, 
quand il eut perdu la veue, lors que Raphaël le 
salua, respondit : « Quelle joye pourray je avoir, 
qui poinct ne voy la lumière du ciel? » En telle 
couleur tesmoignerent les Anges la joye de tout 
l'univers à la Résurrection du Saulveur, Joan xx, 
et à son Ascension, Act, j. De semblable parure 
veit sainct Jean evangeliste, ApocaL iiij et vij, les 
fidèles vestuz en la céleste et béatifiée Hierusalem. 

Lisez les histoires antiques tant grecques que 
romaines, vous trouverez que la ville de Albe, 
premier patron de Rome, feut et construicte et 
appellée à l'invention d'une truye blanche. 

6 

Vous trouverez que si à aulcun, après avoir eu 
des ennemis victoire, estoit décrété qu'il entrast à 
Rome en estât triumphant, il y entroit sur un char 
tiré par chevaulx blancs; autant celluy qui y entroit 
en ovation, car par signe ny couleur ne pouvojent 
plus certainement exprimer la joye de leur venue 
que par la blancheur. 

Vous, trouverez que Pericles, duc des Athéniens, 
voulut celle part de ses gensd'armes, esquelz par 
sort estoient advenues les febves blanches, passer 
toute la journée en joye, solas et repos, cependant 
que ceulx de l'autre part batailleroient. Mille aul- 
très exemples et lieux à ce propos vous pourrois je 
exposer, mais ce n'est icy le lieu. 

Moyennant laquelle intelligence povez resouldre 
un problème, lequel Alexandre Aphrodise a réputé 
insoluble : « Pourquoy le leon, qui de son seul 
cry et rugissement espovante tous animaulx, seule- 
ment crainct et révère le coq blanc? » Car, ainsi 
que dict Proclus, lib. De sacrificio et magia, c'est 
par ce que la présence de la vertus du Soleil, qui 
est l'organe et promptuaire de toute lumière ter- 
restre et syderale, plus est symbolisante et compé- 
tente au coq blanc, tant pour icelle couleur que 
pour sa propriété et ordre specificque, que au leon. 
Plus dict que en forme léonine ont esté diables 
souvent veuz, lesquelz, à la présence d'un coq 
blanc, soubdainement sont disparuz. 

C'est la cause pourquoy Galli, ce sont les Fran- 

çoys, ainsi appeliez parceque blancs sont naturelle- 
ment comme laict , que les Grecz nomment ^«^«1 
voluntiers portent plumes blanches sus leurs bon- 
netz; car par nature ils sont joyeux, candides, 
gratieux et bien amez, et pour leur symbole et en- 
seigne ont la fleur plus que nulle autre blanche, 
c'est le lys. 

Si demandez comment par couleur blanche na- 
ture nous induict entendre joye et liesse, je vous 
responds que l'analogie et conformité est telle. Car, 
comme le blanc exteriorement disgrege et espart 
la veue, dissolvent manifestement les espritz visifz, 
selon l'opinion de Aristoteles en ses Problèmes, et 
les perspectifz, et le voyez par expérience quand 
vous passez les montz cou vers de neige, en sorte 
que vous plaignez de ne pouvoir bien reguarder, 
ainsi que Xenophon escript estre advenu à ses gens, 
et comme Galen expose amplement lib. x, De usu 
partium, tout ainsi le cueur par joye excellente est 
interiorement espart, et patist manifeste resolution 
des esperitz vitaulx, laquelle tant peut estre acreue, 
que le cueur demoureroit spolié de son entretien, 
et par conséquent seroit la vie estaincte par ceste 
perichairie, comme dict Galen, lib, xij, Metho», 
lib, V, De locis affectis, et lib, ij, De symptomaton 
causis, et comme estre au temps passé advenu tes- 
moignent Marc Tulle, lib. j, Quxstio, TuscuL, 
Verrius, Aristoteles, Tite-Live, après la bataille de 
Cannes, Pline, lib, vij, c, xxxij et liij,j A. Gellius, 

lih. iij, XV et aultres, à Diagoras Rodien, Chilo, 
Sophocles, Dyonis, tjrant de Sicile, Phiiippides, 
Philemon, Polycrata, Philistion, M. Juventi, et 
aultres, qui moururent de joye, et comme dict Avi- 
cenne , in ij canonc et lib, Dt viribus cordis , du 
zaphran, lequel tant esjouist le cueur qu'il le des- 
pouille de vie, si on en prend en dose excessifve, 
par resolution et dilatation superflue. Icj voyez 
Alex. Aphrodisien, lib. primo ProbUmatum, cap, 
xix. Et pour ca use. 

Mais quoy? j'entre plus avant en ceste matière 
que n'establissois au commencement. Icy doncques 
callerav mes voilles, remettant le reste au livre ea 
ce consommé du tout, et diray en un mot que le 
bleu signifie certainement le ciel et choses célestes, 
par mesmes symboles que le blanc signifioit joye 
et plaisir. 

CHAPITRE XI 
De l'Adolescence de Gargantua. 

ARGANTUA, depuis les troys jusques 
à cinq ans, feut nourry et institué en 
toute discipline convenente, par le 
commandement de son père, et celluy 
temps passa comme les petitz enfans du pays, c'est 
assavoir : à boyre, manger et dormir ; à manger, 
dormir et boyre ; à dormir^ boyre et manger. 

Tous] ours se vaultroit par les fanges, se masca- 
Toyt le nez, se chauffourroit le visaige, aculoyt ses 
souliers, baisloit souvent aux mousches, et couroit 
voulentiers après les parpaillons, desquelz son père 
tenoit l'empire. 

Il pissoit sus ses souliers, il chjoit en sa chemise, 
il se mouschoyt à ses manches, il mourvoit dedans 
sa soupe et patroilloit par tout lieux, et beuvoit en 
sa pantoufle, et se frottoit ordinairement le ventre 
d'un panier. Ses dens aguysoit d'un sabot, ses 
mains lavoit de potaige , se pignoit d'un goubelet, 
se asséoyt entre deux selles le cul à terre, se cou- 
vroyt d'un sac mouillé, beuvoyt en mangeant sa 
souppe, mangeoit sa fouace sans pain, mordoyt en 
riant, ryoit en mordent, souvent crachoyt on bas- 
sin, pettoyt de greysse, pissoyt contre le soleil, se 
cachoyt en l'eau pour la pluye, battoyt à froid, 
songeoyt creux, faisoyt le succré, escorchoyt le re- 
nard, disoit la patenostre du cinge, retournoit à ses 
moutons, toumoyt les truyes au foin, battoyt le 
chien devant le lion, mettoyt la charrue devant les 
beufz, se grattoyt où ne luy demangeoyt poinct, 
tiroit les vers du nez , trop embrassoyt et peu es- 
traignoyt, mangeoyt son pain blanc le premier, 
ferroyt les cigalles, se chatouilloyt pour se faire 
rire, ruoyt tresbien en cuisine, faisoyt gerbe de 
feurre aux Dieux, faisoyt chanter Magnificat à 
Matines et le trouvoyt bien à propous, mangeoyt 
chous et chioyt pourrée, cognoissoyt mousches en 

laict, faisoyt perdre les pieds aux mousches, ratisso jt 
le papier, chauffourroyt le parchemin, guaignoyt 
au pied, tiroyt au chevrotin, comptoyt sans son 
houste, battojt les buissons sans prandre les ozil- 
Ions, croyoit que nues feussent pailles d*arain et 
que vessies feussent lanternes, tiroyt d'un sac deux 
moustures, faisoyt de l'asne pour avoir du bren, de 
son poing faisoyt un maillet, prenoit les grues du 
premier sault, vouloyt que maille à maille on feist 
les haubergeons, de cheval donné tous] ours reguar- 
doyt en la gueulle, saultoiyt du coq à l'asne, met- 
toyt entre deux verdes une meure, faisoyt de la 
terre le foussé , gardoyt la lune des loups , si les 
nues tomboient esperoyt prandre les alouettes, fai- 
soyt de nécessité vertus, faisoyt de tel pain souppe, 
se soucioyt aussi peu des raitz comme des tonduz, 
tous les matins escorchoyt le renard. Les petitz 
chiens de son père mangeoient en son escuelle : 
luy de mesmes mangeoit avecques eux. Il leurs 
mordoit les aureilles, ilz luy graphinoient le nez, il 
leurs souffloit au cul, ilz luy leschoient les badi- 
goinces. 

Et sabez quey, billots? Que mau de pipe vous 
byre ! ce petit paillard tousjours tastonnoit ses gou- 
vernantes cen dessus dessoubs, cen devant derrière. 
« Harry bourriquet, » et desjà commençoyt exercer 
sa braguette, laquelle un chascun jour ses gouver- 
nantes ornoyent de beaulx boucquets, de beaulx 
rubans, de belles fleurs, de beaulx flocquars, et 

passoient leur temps à la faire revenir entre leurs 
mains, comme un magdaleon d'entraict; puis s'es- 
claffoient de rire quand elle ievoit les aureilies, 
comme si le jeu leurs eust pieu. 

L'une la nommoit ma petite dille, l'autre ma 
pine , l'aultre ma branche de coural , l'autre mon 
bondon , mon bouchon , mon vibrequin , mon pos- 
souer, ma teriere, ma pendilloche, mon rude esbat 
roidde et bas, mon dressouoir, ma petite andoille 
vermeille, ma petite couille bredouille. 

« Elle est à moy,disoit l'une. — C'est la mienne, 
disoit l'aultre. — Moy, disoit l'aultre, n'y auray je 
rien? Par ma foy, je la couperay doncques. — Ha 
couper! disoit l'aultre, vous luy feriez mal. Ma 
dame, coupez vous la chose aux enfans? Il seroit 
Monsieur sans queue. » 

£t, pour s'esbattre comme les petitz enfans du 
pays, luy feirent un beau virollet des aesles d'un 
moulin à vent de Myrebalays. 

CHAPITRE XII 
Des Chevaulx factices de Gargantua. 

u I s , affin que toute sa vie feust bon 

chevaulcheur , l'on luy feist un beau 

I grand cheval de boys, lequel il faisoit 

penader, saulter, voltiger, ruer et 

danser tout ensemble, aller le pas, le trot, l'entre- 

pas, le gualot, les ambles, le hobin, le traquenard, 
le camelin et Tonagrier; et luy faisoit changer de 
poil, comme font les moines de Courtibaux, selon 
les Festes : de bailbrun, d'alezan, de gris pommelle, 
de poil de rat, de cerf, de rouen , de vache , de 
zencle, de pecile, de pye, de leuce. 

Luy mesmes d'une grosse traine fist un chaval 
pour la chasse, un aultre d'un fust de pressouer à 
tous les jours, et d'un grand chaisne une muUe 
avecques la housse pour la chambre. Encores en 
eut il dix ou douze à relays, et sept pour la poste; 
et tous mettoit coucher auprès de soy. 

Un jour le seigneur de Painensac visita son père 
en gros train et apparat, auquel jour l'estoient 
semblablement venuz veoir le duc de Francrepas et 
le comte de Mouillevent. Par ma foy, le logis feut 
un peu estroict pour tant de gens, et singulière- 
ment les estables. Donc le maistre d'hostel et four- 
rier dudict seigneur de Painensac , pour sçavoir si 
ailleurs en la maison estoient estables vacques, s'a- 
dressèrent à Gargantua, jeune garsonnet, luy de- 
mandans secrettement où estoient les estables des 
grands chevaulx, pensans que voluntiers les enfans 
decellent tout. 

Lors il les mena par les grands degrez du chas- 
teau, passant par la seconde salle, en une grande 
gualerie par laquelle entrèrent en une grosse tour, 
et eulx montans par d'aultres degrez, dist le four- 
rier au maistre d'hostel : « Cest enfant nous abuse. 

car les estables ne sont jamais au hauit de la mai- 
son. — C'est, dit le maistre d'hostel, mal entendu 
à vous, car je sçaj des lieux à Lyon, à la Basmette, 
à Chaisnon et ailleurs, où les estables sont au plus 
hault du logis; ainsi peut estre que derrière y a 
yssue au montouer. Mais je le demanderai plus as- 
seurement. » Lors demanda à Gargantua : « Mon 
petit mignon, où nous menez vous? — A Testable, 
dist-il, de mes grands chevaulx. Nous y sommes 
tantost, montons seulement ces eschallons. x> 

Puis, les passant par une aultre grande salle, les 
mena en sa chambre, et, retirant la porte : a Voicy, 
dist-il, les estables que demandez; voila mon Ge- 
nêt, voila mon Guildin^ mon Lavedan, mon Tra- 
quenard ; » et, les chargeant d'un gros livier : « Je 
vous donne, dist-il, ce Phryzon; je l'ay .eu de 
Francfort, mais il sera vostre ; il est bon petit che- 
vallet, et de grand peine; avecques un tiercelet 
d'autour, demye douzaine d'hespanolz et deux lé- 
vriers, vous voilà roy des perdrys et lièvres pour 
tout cest hyver. — Par sainct Jean ! dirent ilz, nous 
en sommes bien; à ceste heure avons|nous le moine. 
— Je le vous nye, dist-il , il ne fut troys jours a 
céans .» 

Devinez icy auquel des deux ilz avoient plus 
matière, ou de soy cacher pour leur honte, ou de 
ryre pour le passetemps. 

Eulx en ce pas descendens tous confus, il de- 
manda : « Voulez vous une aubeliere ? — Qu'est 

Rabelais, 7. 7 

ce, disent-ilz? — Ce sont, respondit-il, cinq es- 
troncz pour faire une muselière. — Pour cejour- 
d'huy, dit le maistre d'hostel, si nous sommes 
roustiz jà au feu ne brusleronsj car nous sommes 
lardez à poinct, en mon advis. O petit mignon, tu 
nous as baillé foin en corne, je te voirray quelque 
jour pape. — Je Tentendz, dist-il, ainsi; mais lors 
vous serez papillon , et ce gentil papeguay sera un 
papelard tout faict. — Voyre, voyre, dist le four- 
rier. 

— Mais , dist Gargantua , divinez combien y a 
de poincts d'agueille en la chemise de ma mère. 

— Seize, dist le fourrier. — Vous, dist Gar- 
gantua , ne dictes TEvangile , car il y en a sens 
davant et sens derrière, et le*s comptastes .trop mal. 

— Quand? dist le fourrier. — Alors, dist Gargan- 
tua, qu'on feist de votre nez une dille pour tirer 
un muy de merde, et de votre gorge un entonnoir 
pour la mettre en aultre vaisseau, car les fondz es- 
toient esventez. — Cor dieu, dist le maistre d'hos- 
tel, nous avons trouvé un causeur. Monsieur le 
jaseur, Dieu vous guard de mal, tant vous avez la 
bouche fraische. » • . . 

Ainsi descendons à grand haste, soubz l'arceau 
des degrez laissèrent tomber le gros livier qu'il 
leurs avoit chargé, dont dist Gargantua : « Que 
diantre vous estes maulvais chevaulcheurs ! Vostre 
courtault vous fault au besoing. Se il vous falloit 
aller d'icy à Cahusac, que aimeriez vous mieulx. 

OU chevaulcher un oyson ou mener une truye en 
laisse ? — J'aymerois mieulx boyre , dist le four- 
rier. » 

Et, ce disant, entrèrent en la sale basse, où estoit 
toute la briguade, et, racontans ceste nouvelle 
histoire, les feirent rire comme un tas de mous- 
ches. 

CHAPITRE XIII 

Comment Grandgousier congneut Vesptrit merveilleux 
de Gargantua h ^invention d'un torchecuL 

us la fin de la quinte année, Grand- 
gousier, retournant de la defaicte des 
^Ganarriens, visita son filz Gargantua. 
Là fut resjouy comme un tel père po- 
voit estre voyant un sien tel enfant; et le baisant 
et accoUant Tinterrogeoyt de petitz propos puériles 
en diverses sortes. Et beut d'autant avecques luy 
et ses gouvernantes, esquelles par grand soing de- 
mandoit entre aultres cas si elles Tavoient tenu 
blanc et nect. A ce Gargantua feist response qu'il y 
avoit donné tel ordre qu'en tout le pays n'estoit 
guarson plus nect que luy. 

a Comment cela? dit Grandgousier. — J'ay, 
respondit Gargantua, par longue et curieuse expé- 
rience inventé un moyen de me torcher le cul, le 
plus seigneurial, le plus excellent, le plus expédient 

que jamais feut veu. — Quel? dist Grandgousier. 
— Comme vous le raconteray, dist Gargantua , 
présentement. Je me torchay une fo^s d*un cache- 
lel de velours de une damoiselle, et le trouvay 
bon, car la moliice de sa soje me causoit au fon- 
dement une volupté bien grande. 

Une aultre foys d*un chapron d'ycelles, et feut 
de mesmes. 

Une aultre foys d'un cachecoul , une aultre foys 
des aureillettes de satin cramoisy; mais la dorure 
d*un tas de sphères de mefde qui y estoient m'es- 
corcherent tout le derrière ; que le feu sainct An- 
toine arde le boyau cuUier de Torfebvre qui les 
feist et de la damoiselle que les portoit ! 

Ce mal passa me torchant d'un bonnet de paige, 
bien emplumé à la Souice. 

Puis, fiantant derrière un buisson, trouvay un 
chat de Mars ; d'icelluy me torchay , mais ses gry- 
phes me exulcererent tout le périnée. 

De ce me gueryz au lendemain, me torchant 
des guands de ma mère, bien parfumez de mau- 
join. 

Puis me torchay de saulge , de fenoil, de aneth, 
de marjolaine, de roses, de feuilles de courles, 
de choub[, de bettes, de pampre, de guimaulves, 
de verbasce, qui est escarlatte de cul, de lactues 
et de fueilles de espinards (le tout me feist grand 
bien à ma jambe) ; de mercuriale , de persiguiere, 
de orties, de consolde ; mais j'en eu la cacquesan- 

gue de Lombard, dont feu gary me torchant de ma 
braguette. 

Puis me torchay aux linceux, à la couverture, 
aux rideaulx , d'un cpissin , d'un tapis , d'un verd , 
d'une nappe, d'une serviette, d'un mouschenez, 
d'un peignouoir. En tout je trouvay de plaisir plus 
que ne ont les roigneux quand on les estrille. 

— Voire, mais, dist Grandgousier, lequel tor- 
checul trouvas tu meilleur? — Je y estois, dist Gar- 
gantua , et bien toust en sçaurez le tu autem. Je 
me torchay de foin, de paille, de baudufTe, de 
bourre, de laine, de papier. Mais 

Tousjours laisse aux couillons esmorche 
Qui son hord cul de papier torche. 

— Quoy ! dist Grandgousier,- mon petit couil- 
lon, as tu prins au pot, veu que tu rimes desjà? — 
Ouy dea, respondit Gargantua, mon roy; je rime 
tant et plus, et en rimant souvent m'enrime. Es- 
coutez que dict notre retraict aux fîanteurs : 

Chiart, 
Foirart, 
Petart, 
Brenous» 
Ton lard, 
Chappart, 
S'espart 
Sus nous. 

Hordous, 
Merdous, 

Esgous, 
Le feu de sainct Antoine te ard, 

Sy tous 

Tes trous 

Esclous 
Tu ne torche ayant ton départ. 

En voulez vous dadventaige ? — Ouy dea, res- 
pondit Grandgousier. — Adoncq, dist Gargantua : 

RONDEAU 

« 

En chiant l'aultre hyer senty 
La guabelle que à mon cul doibs ; 
L*odeur feut aultre que cuydois : 
J'en feuz du tout empuanty, 
O I ,si quelc'un eust consenty 
* M'amener une que attendoys 
En chiant, 

Car je lui eusse assimenty 
Son trou d'urine à mon lourdoys; 
Cependant eust ayec ses doigtz 
Mon trou de merde guarenty 
En chiant. 

Or dictes maintenant que je n'y sçay rien. Par 
la mer Dé, je ne les ay faict mie; mais, les oyant 
reciter à dame grand que voyez cy, les ay retenu 
en la gibbesiere de ma mémoire. 

— Retournons, dist Grandgousier, à nostre 
propos. — Quel ? dist Gargantua, chier? — Non, 
dist Grandgousier, mais torcher le cul. — Mais, 
dist Gargantua, voulez vous payer un bussart de 
vin breton si je vous foys quinault en ce propos? 
— Ouy vrayment, dist Grandgousier. 

— Il n'est, dist Gargantua, poinct besoing tor- 
cher le cul , sinon qu'il y ayt ordure ; ordure n'y 
peut estre si on n'a chié; chier doncques nous 
fault davant que le cul torcher. — O ! dist Grand- 
gousier, que tu -as bon sens, petit guarsonnet 1 Ces 
premiers jours, je te feray passer docteur en gaie 
science, par Dieu, car tu as de raison plus que 
d'aage. Orpoursuiz ce propos torcheculatif, je t'en 
prie. Et, par ma barbe, pour un bussart tu auras 
soixante pippes, j'entends de ce bon vin breton, 
lequel poinct ne croist en Bretaigne , mais en ce 
bon pays de Verron. 

— Je me torchay après , dist Gargantua , d'un 
couvrechief, d'un aureiller, d'ugne pantophle,d'ugne 
gibbessiere, d'un panier (mais o le mal plaisant tor- 
checul !), puis d'un chappeau : et notez que des chap- 
peaulx les uns sont ras , les aultres à poil , les aul- 
tres veloutez , les aultres taffetassez , les aultres sa- 
tinizez. Le meilleur de tous est celluy de poil,, car 
il faîct très bonne abstersion de la matière fécale. 

Puis me torchay d'une poulie, d'un coq, d'un 
poulet, de la peau d'un veau, d'un lièvre, d'un 
pigeon, d'un cormoran, d'un sac d'advocat, d'une 
barbu te, d'une coyphe, d'un leurre. 

Mais concluent je dys et maintiens qu'il n'y a tel 
torchecul que d'un oyzon bien dumeté, pourveu 
qu'on luy tienne la teste entre les jambes. Et m'en 
croyez sus mon honneur, car vous sentez au trou 
du cul une volupté mirificque, tant pour la doul- 



-.•«" 



56 LIVRE I, CHAPITRE XIII 

ceurd'iceilujdumetque par la chaleur tempérée de 
l'oizon, laquelle facilement est communîcquée au 
boyau culier et aultres intestines, jusques à venir à 
la région du cueur et du cerveau. Et ne pensez 
pas que la béatitude des heroes et ' semi-dieux qui 
sont par les Champs Elysiens soit en leur aspho- 
dèle, ou ambrosie, ou nectar, comme disent ces 
vieilles ycy : elle est, selon mon opinion, en ce 
qu'ilz se torchent le cul d'un oyzon. Et telle est 
l'opinion de maistre Jehan d'Escosse. » 

CHAPITRE XIV 

Comment Gargantua feut institué par un sophiste 

en lettres latines, 

ES propos entenduz, le bon homme 
Grandgousier fu ravy en admiration, 
considérant le hault sens et merveilleux 
: entendement de son filz Gargantua. 
Et dist à ses gouvernantes : « Philippe, roy de 
Macedone, congneutle bon sens de son filz Alexan- 
dre à manier dextrement un cheval. Car ledict 
cheval estoit si terrible et efrené que nul ausoit 
monter dessus , par ce que à tous ses chevaucheurs 
il bailloit la saccade : à l'un rompant le coul, à 
l'aultre les jambes, à Taultre la cervelle, à Paultre 
les mandibules. Ce que considérant Alexandre en 
l'hippodrome, qui estoit le lieu où l'on pourmenoit 

et voultigeoît les chevaulx , advisa que la fureur du 
cheval ne venoit que de frayeur qu'il prenoit à son 
umbre. Dont, montant dessus, le feist courir en- 
contre le soleil, si que Tumbre tumboit par derrière, 
et par ce moïen rendit le cheval doulx à son vou- 
loir. A quoy congneut son père le divin entende- 
ment qui en luy estoit, et le feist tresbien endoc- 
triner par Aristoteles, qui pour lors estoit estimé 
sus tous philosophes de Grèce v 

Mais je vous diz qu'en ce seul propos que j'ay 
présentement davant vous tenu à mon filz Gargan- 
tua je congnois que son entendement participe de 
quelque divinité, tant je le voy agu, subtil, profund 
et serain. £t parviendra à degré souverain de sa- 
pience, s'il est bien institué. Pourtant je veulx le 
bailler à quelque homme sçavant pour l'endoctri- 
ner selon sa capacité, et n'y veulx rien espargner. » 

De fait, l'on luy enseigna un grand docteur so- 
phiste, nommé maistre Thubal Holoferne, qui luy 
aprint sa charte si bien qu'il la disoit par cueur au 
rebours; et y fut cinq ans et troys mois. Puis luy 
leut Donat, le Facet, Theodolet et Alanus in Para- 
bolis; et y fut treze ans six moys et deux sep- 
maines. 

Mais notez que ce pendent il luy aprenoit à 
escripre gotticquement, et escripvoit tous ses livres, 
car l'art d'impression n'estoit encores en usaiges. 

Et portoit ordinairement un gros escriptoire pe- 
sant plus de sept mille quintaulx , duquel le guali- 

8 

mart estoit aussi gros et grand que les gros pilliers 
de Eùay, et le cornet y pendoit à grosses chaines 
de fer, à la capacité d'un tonneau de marchandise. 

Puis luy leugt De Modis significandiy avecques les 
commens de Hurtebize, de Fasquin, de Tropditeulx^ 
de Gualehaul , de Jean le Veau , de Billonio, Bre- 
linguandus, et un tas d'aultrès ; et y fut plus de 
dixhujt ans et unze moys. Et le sceut si bien que 
au coupelaud il le rendoit par cuçur à revers. Et 
prouvoit sus ses doigtz à sa mère que de modis si- 
gnificandi non erat scientia. 

Puis luy leugt le Compost, où il fut bien seize 
ans et deux moys, lors que son dict précepteur 
mourut, 

Et fut Fan mil quatre cens et vingt. 
De la verolle qui luy Tint. 

Après en eut un aultre vieux tousseux, nommé 
maistre Jobeiin Bridé, qui luy leugt Hugutio, He- 
brard, Grecisme , le Doctrinal, les Pars/\e Quid 
est, le Supplementumy Marmotret, De Moribus in 
mensa servandis ; Seneca, De QuatuorVirtutibus car- 
dinalibus; Passavantus cum commento et Dormi se- 
cure pour les festes, et quelques aultres de sembla- 
ble farine, à la lecture desquelzil devint aussi saige 
qu'onques puis ne fourneasmes nous. 

« 

CHAPITRE XV 

Comment Gargantua fut mis soubz aultns 

pédagogues, 

tant son père apercent que vrayement 
il estudioit tresbîen et y mettoit tout 
son temps, toutesfoys qu'en rien ne 
prouffitoit. Et, qui pis est, en devenoit 
fou, niays, tout resveux et rassoté. 

De quoi se complaignant à Don Philippe des 
Marajs, Viceroj de Papeligosse, entendit que 
mieuix luy vauldroit rien n'aprendre que telz li- 
vres soubz telz précepteurs aprendre , car leur sça- 
voir n'estoit que besterie, et leur sapience n'estoit 
que moufles abastardisant les bons et nobles espe- 
ritz, et corrompent toute fleur de jeunesse. 

a Qu'ainsi soit, prenez, dist-il, quelc'un de ces 
jeunes gens du temps présent qui ait seulement 
estudié deux ans. En cas qu'il ne ait meilleur juge- 
ment, meilleures paroUes, meilleur propos que 
Yostre filz, et meilleur entretien et honnesteté en- 
tre le monde, reputez-moy à jamais ung tailleba- 
con de la Brene. » Ce que à Grandgousier pleut 
tresbien, et commanda qu'ainsi feust faict. 

Au soir, en soupant, ledict des Marays introduict 
un sien jeune paige de Ville Gongys , nommé £u- 
demon, tant bien testonné, tant bien tiré, tant bien 
espousseté , tant honneste en son maintien , que 

trop mieulx ressembloit quelque petit angelot qu'un 
homme. Puis dist à Grandgousier : 

«Voyez vous ce jeune enfant? il n'a encor douze 
ans ; voyons , si bon vous semble, quelle différence 
y a entre le sçavoir de vos resveurs mateologiens du 
temps jadis et les jeunes gens de maintenant. » 

L'essay pleut à Grandgousier, et commanda que 
le paige propozast. 

Alors Eudemon , demandant congié de ce faire 
audict Viceroy son maistre, le bonnet au poing, la 
face ouverte , la bouche vermeille , les yeulx ass;eu- 
rez et le reguard assis sus Gargantua, avecques mo- 
destie juvénile se tint sus ses pieds, et commença 
le louer et magnifier premièrement de sa vertus et 
bonnes Qiœurs , secondement de son sçavoir^ tier- 
cement de sa noblesse , quartement de sa beaulté 
corporelle. Et pour le quint doulcement Texhortoit 
à révérer son père en toute observance, lequel tant 
s'estudioit à bien le faire instruire; enfin le prioit 
qu'il le voulsist retenir pour le moindre de ses ser- 
viteurs. Car aultre don pour le présent ne reque- 
roit des cieulx , sinon qu'il luy feust faict grâce de 
luy complaire en quelque service agréable. 

Le tout feut par icelluy proféré avecques gestes 
tant propres, pronunciation tant distincte, voix tant 
éloquente et languaige tant aorné et bien latin, 
que mieulx resembloit un Gracchus, un Ciceron ou 
un Emilius du temps passé qu'un jouvenceau de ce 
siècle. 

Mais toute la contenence de Gargantua fut qu'il 
se priât à plorer comme une vache, et se cachoit 
le visaige de son bonnet, et ne fut possible de tirer 
de luj une paroUe, non plus qu'un pet d'un asne 
mort. 

Dont éon père fut tant courroussé qu'il voulut 
occire maistre Jobelin. Mais ledict des Marays 
l'enguarda par belle remonstrance qu'il luy feist, 
en manière que fut son ire modérée/ Puis com- 
menda qu'il feust payé de ses guaiges , et qti'on 
le feist bien chopiner sophisticquement ; ce faict, 
qu'il allast à tous les diables. « Au moins, disoit-il, 
pour le jourd'huy ne coustera il gueres à son houste, 
si d'aventure il mouroit ainsi sou comme un An- 
gloys ! » 

Maistre Jobelin party de la maison, consulta 
Grandgousier avecques le Viceroy quel précepteur 
l'on lui pourroit bailler, et feut avisé entre eulx que 
à cest office seroit mis Ponocrates, pédagogue de 
Eudemon, et que tous ensemble iroient à Paris 
pour congnoistre quel estoit l'estude des jouven- 
ceaulx de France pour icelluy temps. 

CHAPITRE XVI 

Comment Gargantua fut envoyé à Paris, et de V énorme 
jument qui le porta, et comment elledeffit les mous- 
ches bovines de la Beauce, 

N ceste mesmes saison, Fayoles, quart 
roy de Numidie , envoya du pays de 
^Africque à Grandgousier une jument 
la plus énorme et la plus grande que 
feut oncques veue , et la plus monstrueuse , comme 
assez sçavez que Africque aporte tousjours quelque 
chose de nouveau , car elle estoit grande comme 
six oriflans, et avoit les pieds fenduz en doigts, 
comme le cheval de Jules César, les aureilles ainsi 
pendentes comme les chievres de Languegoth , et 
une petite corne au cul. Au reste, avoit poil d'ale- 
zan toustade, entreillizé de grizes pommeleHes; 
mais sus tout avoit la queue horrible, car elle estoit 
poy plus poy moins grosse comme la pile Sainct 
Mars auprès de Langes, et ainsi quarrée avecques 
les brancars ny plus ny moins ennicrochez que sont 
les espicz au blé. 

Si de ce vous esmerveillez , esmerveillez vous 
dadvantaige de la queue des béliers de Scythie, qui 
pesoit plus trente livres, et des moutons de Surie, 
esquelz fault , si Tenaud dict vray, affuster une 
charrette au cul pour la porter, tant elle est longue 
et pesante. Vous ne l'avez pas telle, vous aultres 



GARGANTUA 63 

paillards de plat pays. Et fut amenée par mer en 
troys carracques et un brigantin, jusques au port de 
Olone en Thalmondoys. 

Lorsque Grandgousier la veit : « Voicy, dist il, 
bien le cas pour porter mon fîlz à Paris. Or çà, de 
par Dieu, tout yra bien. Il sera grand clerc on 
temps advenir. Si n'estoient messieurs les bestes, 
nous vivrions comme clercs. » 

Au lendemain, après boyre, comme entendez, 
prindrent chemin Gargantua, son précepteur Po- 
nocrates, et ses gens, ensemble eubt Eudemon, le 
jeune paige. Et par ce que c'estoit en temps serain 
et bien attrempé, son père luy feist faire des botes 
fauves : Babin les nomme brodequins. 

Ainsi joyeusement passèrent leur grand chemin, 
et tousjours grand chère, jusques au dessus de Or- 
léans, au quel lieu estoit une ample forest de la 
longueur de trente et cinq lieues, et de largeur dix 
et sept, ou environ. Icelle estoit horriblement fer- 
tile et copieuse en mousches bovines et freslons, de 
sorte que c'estoit une vraye briguanderie pour les 
pauvres jumens, asnes et chevaulx. Mais la jument 
de Gargantua vengea honnestement tous les oui- 
trages en icelle perpétrés sus les bestes de son 
espèce par un tour duquel ne se doubtoient mie , 
car soubdain qu'ilz feurent entrez en la dicte forest, 
et que les freslons luy eurent livré l'assault, elle 
desguaina sa queue, et si bien s'escarmouchant les 
esmoucha qu'elle en abatit tout le boys : à tord, à 

travers, deçà, delà, par cy, par ia, de long, de 
large, dessus, dessoubz, abatoit boys comme un 
fauscheur faict d'herbes , en sorte que depuis n'y 
eut ne boys ne freslons, mais feut tous le pays re- 
duict en campaigne. 

Quoy voyant, Gargantua y print plaisir bien 
grand, sans aultrement s'en vanter, et dist à ses 
gens : a Je trouve beau ce » , dont fut depuis ap- 
pelé ce pays la Beauce. Mais tout leur desjeuner 
feut par baisler : en mémoire de quoy encores de 
présent les gentilz hommes de Beauce desjeu- 
nent de baislér, et s'en trouvent fort bien, et n'en 
crachent que mieulx. 

Finablement arrivèrent à Paris, auqueliieu se re- 
fraischit deux ou troys jours, faisant chère lye avec- 
ques ses gens, et s'enquestant quelz gens sçavans 
estoient pour lors en ia ville , et quel vin on y 
beuvoit. 

CHAPITRE XVII 

Comment Gargantua paya sa bien venue es Parisiens, 
et comment il print les grosses cloches de l'église 
Nostre Dame. 

UELQUES jours aprés qu'ilz se feurent 
refraichiz, il visita la ville, et fut veu 
de tout le monde ^n grande admira- 
tion. Car le peuple de Paris est tant 
sot, tant badaud et tant inepte de nature, qu'un 

basteleur, un porteur de rogatons , un mulet avec* 
ques ses cymbales, un vielleux au mylieu d'un car- 
refour, assemblera plus de gens que ne feroît un 
bon prescbeur evangelicque. 

Et tant molestement le poursuyvirent qu'il feut 
contrainct soy reposer suz les tours de l'église 
Nostre Dame. Auquel lieu estant, et voyant tant 
de gens à l'entour de soy, dist clerement : 

« Je croy que ces marroufles veulent que je leurs 
paye icy ma bien venue et mon proficiat^ C'est 
raison. Je leur voys donner le vin, mais ce ne sera 
que par rys. » 

Lors, en soubriant, destacha sa belle braguette, 
et, tirant sa mentule en l'air, les compissa si aigre- 
ment qu'il en noya deux cens soixante mille quatre 
cens dix et huyt, sans les femmes et petiz enfants. 

Quefque nombre d'iceulx évada ce pissefort a 
legiereté des pieds. £t quand furent au plus hault 
de l'Université , suans , toussans , crachans , et hors 
d'halene, commencèrent à renier et jurer, les ungs 
en cholere, les aultres par rys. « Carymary, Cary- 
mara 1 Par saincte Mamye , nous son baignez par 
rys » , dont fut depuis la ville- nommée Paris , la- 
quelle au paravant on appelloit Leucece, comme dict 
Strabo, lih, iiij, c'est à dire en grec BlanchetU, 
pour les blanches cuisses des dames dudict lieu. 

Et par aultant que à ceste nouvelle imposition 
du nom tous les assistansjurerentchascunlesSaincts 
de sa paroisse, les Parisiens, qui sont faictz de tou- 
Rabelais. /. o 

tes gens et toutes pièces, sont par nature et bons 
jureurs et bons juristes, et quelque peu oultrecuy- 
dez. Dont estime Joaninus de Barranco, Libro De 
copiositate reverentiarum, que sont dictz Parrkesiens 
en grecisme, c'est à dire fiers en parier. 

Ce faict, considéra les grosses cloches que es- 
toient esdictes tours, et les feist sonner harmonieu- 
sement. Ce que faisant, luy vint en pensée qu'elles 
serviroient bien de campanes au coul de sa jument, 
laquelle il vouloit renvoier à son père toute char- 
gée de froumaiges de Brye et de harans frays. De 
faict, les emporta en son logis. 

Ce pendant vint un commandeur jambonnier de 
sainct Antoine pour faire sa queste suille, lequel, 
pour se faire entendre de loing et faire trembler le 
lard au charnier , les voulut emporter furtivement , 
mais par honnesteté les laissa, non parce qu'elles 
estoient trop chauldes, mais parce qu'elles estoient 
quelque peu trop pesantes à la portée. Cil ne fut 
pas celluy de Bourg, car il est trop de mes amys. 

Toute la ville feut esmeue en sédition, comme 
vous sçàvez que à ce ils sont tant faciles que les 
nations estranges s'esbahissent de la patience des 
Roys de France, lesquelz aultrement par bonne 
justice ne les refrènent, veuz les inconveniens qui 
en sortent de jour en jour. Pleust à Dieu que je 
sceusse l'officine en laquelle sont forgez ces schis- 
mes et monopoles pour les mettre en évidence es 
confraries de ma paroisse. Croyez que le lieu au- 

quel convia t le peuple tout folfré et habaliné feut 
Nesie, où lors estoit, maintenant n'est plus, Toracle 
de Lucece. Là feut proposé le cas, et remonstré 
l'inconvénient des cloches transportées. 

Après avoir bien ergoté pro et contra, feut con- 
clud en Baralipton que Ton envoyroit le plus vieux 
et suffisant de la Faculté vers Gargantua pour luy 
remonstrer l'horrible inconvénient de la perte d'i- 
celles cloches. £t, nonobstant la remonstrance d'aul- 
cuns de l'Université qui alleguoient que ceste 
charge mieulx competoit à un orateur que à un so- 
phiste, feut à cest affaire esleu nostre maistre Ja- 
notus de Bragmardo. 

CHAPITRE XVIII 

Comment Janotus de Bragmardo feut envoyé pour 
recouvrer de Gargantua les grosses cloches, 

,AiSTjiE Janotus, tondu à laCesarine, 
vestu de son lyripipion à l'antique, et 
bien antidote l'estomac de coudignac 
de four et eau beniste de cave, se 
transporta au logis de Gargantua, touchant davant 
soy troys vedeaulx à rouge muzeau, et trainant 
après cinq ou six maistres inertes , bien crottez à 
profit de mesnaige. 

A l'entrée les rencontra Ponocrates, et eut 
frayeur en soy, les voyant ainsi desguisez , et pen- 

soit que feussent quelques masques hors- du sens. 
Puis s'enquesta à quelqu'un desdictzmaistres inertes 
de la bande que queroit ceste mosmerie? Il luy 
feut respondu qu'ilz demandoient les cloches leurs 
estre rendues. 

Soubdain ce propos entendu, Ponocrates courut 
dire les nouvelles à Gargantua, affin qu'il feust 
prest de la responce, et deliberast sur le champ ce 
que estoit de faire. Gargantua, admonesté du cas, 
appella à part Ponocrates son précepteur, Philoto- 
mie son maistre d'hostel. Gymnaste son escuyer, 
et Eudemon, et sommairement conféra avecques 
eulx sus ce que estoit tant à faire que à respondre. 

Tous feurent d*advis que on les menast au re- 
traict du goubelet, et là on les feist boyre rustre- 
ment; et, affin que ce tousseux n'entrast en vaine 
gloire pour à sa requeste avoir rendu les cloches, 
Ton mandast, cependent qu'il chopineroit, quérir le 
prevost de la Ville, le recteur de la Faculté, le 
vicaire de l'église, esquelz, davaot que le sophiste 
eust proposé sa commission, l'on delivreroit les clo- 
ches. Après ce, iceulx presens, l'on oyroit sa belle 
harangue. Ce que fut faict, et, les susdictz arrivez, 
le sophiste feut en plene salle introduict, et com- 
mença ainsi que s'ensuit en toussant : 

CHAPITRE XIX 

La harangue de maistre Janotus de Bragmardo, faicte 
à Gargantua pour recouvrer les cloches. 

hen ! hen ! hen ! Mna dies. Monsieur, 
Mna dies, et vobis. Messieurs. Ce ne 
seroyt que bon que nous rendissiez 
noz cloches, car elles nous font bien 
besoing. Hen ! hen 1 hasch ! Nous en avions bien 
aultresfoys refusé d« bon argent de ceulx de Lon- 
dres en Cahors, sy avions nous de ceux de Bour- 
. deaubc'en Brye, qui les vouloient achapter pour la 
substantificque qualité de la complexion élémen- 
taire que est entronificquée en la terreistreité 
de leur nature quidditative pour extraneizer les ha- 
lotz et les turbines suz noz vignes, vrayement non 
pas nostres, mais d'icy auprès. Car, si nous perdons 
le piot, nous perdons tout, et sens et loy. Si vous 
nous les rendez à ma requeste , je y guaigneray six 
pans de saulcices, et une bonne paire de chausses, 
que me feront grand bien à mes jambes, ou ilz ne 
me tiendront pas promesse. Hol^par Dieu, Domine^ 
une pair de chausses est bon. Et vir sapiens non 
ahhorrebit eam. Ha ! ha I il n'a pas paire de chausses 
qui veult. Je le sçay bien quant est de moy. Ad- 
visez. Domine, il y a dixhuyt jours que je suis àma- 
tagraboliser ceste belle harangue. Keddite qux sunt 
CxsarisCxsari, et qux sunt Dei Deo.Ibi jacet lepus. 

Par ma foy, Domine, si vous voulez souper avec- 
ques moy in caméra, par le corps Dieu, charitatis, 
nos faciemus bonum chérubin. Ego occidi unum por- 
cum, et ego habet bon vino. Mais de bon vin on ne 
peult faire maulvais latin. 

Or sus, de parte Dei, date nobis clochas nostras. 
Tenez, je vous donne de par la Faculté ung Ser- 
mones de Utino que utinam vous nous baillez nos 
cloches. Vultis etiam pardonos^Per diem, vos habebitis 
et nihil poyabitis. 

O Monsieur, Domine, cloc^idonnaminor nobis. 
Dea, est bonum urbis. Tout le monde s'en sert. Si 
vostre jument s'en trouve bien, aussi faict nostre 
Faculté qux comparata est jumentis insipitntibus, et 
similis facta est e/s, Psalmo nescio quo; si Tavoys je 
bien quotté en mon paperat, et est unum bonum 
Achilles. Hen! hen! ehenl hasch! 

Ça, je vous prouve que me les doibvez bailler. 
Ego sic argumentor : 

Omnis clocha clochabilis in clocherio clochando, 
clochans clochativo clochare facit clochabiliter clo- 
chantes. Parisius habet clochas. Ergo gluc. 

Ha 1 ha ! ha ! C'est parlé cela ! Il est in tertio,pri- 
mx, en Darii ou ailleurs. Par mon ame, j'ay veu le 
temps que je faisois diables de arguer, mais de pré- 
sent je ne fais plus que resver, et ne me fault plus 
dorénavant que bon vin, bon lict, le dos au feu, 
le ventre à table, et escuelle bien profonde. 

Hayl Domine, je vous pry, in nomine Patris et 

FUii et Spiritus Sancti, Amen, que vous rendez nos 
cloches, et Dieu vous guard de mal, et Nostre Dame 
de santé, qui vivit et régnât per omnia secula seculô^ 
rum. Amen. Hen! haschl ehasch! grenhenhasch ! 

Vtrum enim vero, quando quidem, dubio procul, 
edfpoly quoniamy ita, certe, meus Deus fiduSy une 
ville sans cloche est comme un aveugle sans baston, 
un asne sans cropiere, et une vache sans cymbales. 
Jusques à ce que nous les ayez rendues, nous ne ces- 
serons de crier après vous comme un aveugle qui a 
perdu son baston, de braisler comme un asne sans 
cropiere, et de bramer comme une vache sans cym- 
bales. 

Un quidam latinisateur, demourant prés l'hostel 
Dieu, dist une foys, allegant l'autorité d'ung Ta- 
ponnus, (je faulx, c'estoit Pontanus, poète séculier), 
qu'il desiroit qu'elles feussent de plume, et le ba- 
tail feust d'une queue de renard, pource qu'elles 
luy engendroient la chronique aux tripes du cer- 
veau, quand il composoit ses vers carminiformes. 
Mais 

Nac petetin petetac, 
Ticque, torche, lorne, 

il feut declairé hereticque : nous les faisons comme 
de cire. Et plus n'en dict le déposant. Valete et 
plaudite, Calepinus recensui, » 

CHAPITRE XX 

Comment le sophiste emporta son drap, et comment 
il eut procez contre les aultres maistres. 

E sophiste n'eut si toust achevé que 
Ponocrates et Eudemon s'esclaffèrent 
de rire tant profondement que en 
riant cuiderent rendre l'ame à Dieu, 
ne plus ne moins que Crassus voyant un asne couil- 
lart qui niangeoit des chardons, et comme Phile- 
mon, voyant un asne qui mangeoit les figues qu'on 
avoit apresté pour le disner, mourut de force de 
rire. 

Ensemble eulx commença rire maistre Janotus 
à qui mieulx mieulx, tant que les larmes leurs ve- 
noient es yeux par la véhémente concution de la 
substance du cerveau, à laquelle furent exprimées 
ces humiditez lachrymales, et transcouUées jouxte 
les nerfz optiques. En quoy par eulx estoyt De- 
mocrite heraclitizant, et Heraclyte democritizant 
représenté. 

Ces rys du tout sedez, consulta Gargantua avec- 
ques ses gens sur ce qu'estoit de faire. Là feut Po- 
nocrates d'advis qu'on feist reboyre ce bel orateur. Et, 
veu qu'il leurs avoit donné de paèse temps et'plusfafct 
rire que n'eust faict Songecreux, qu'on luy baillast les 
dix pans de saulcice mentionnez en la joyeuse ha- 
rangue, avecques une paire de chausses, troys cens de 

gros boys de moulle, vingt et cinq muitz de vin, 
un lict à triple couche de plume anserine, et une 
escuelle bien capable et profonde, lesquelles disoit 
estre à sa*vieillesse nécessaires. 

De tout fut faist ainsi que avoit esté délibéré, 
excepté que Gargantua, doubtant que on ne trou- 
vast à l'heure chausses commodes pour ses jambes, 
doubtant aussj de quelle façon mieulx duyroient 
audict orateur, ou à la martingualle, qui est un 
pont levis de cul pour plus aisément fianter, ou à 
la marinière pour mieulx soulaiger les roignons, ou 
à la Souice pour tenir chaulde la bedondaine, ou 
à queue de mertuz de peur d'eschauffer les reins, 
luy feist livrer sept aulnes de drap noir et troys de 
blanche t pour la doubleure. Le boys feut porté par 
les guaingnedeniers; les maistres ez ars portèrent 
les saulcices et escuelles; maistre Janot voulut por- 
ter le drap. 

Un desdictz maistres , nommé maistre Jousse 
Bandouille, luy remonstroit que ce n'estoit ho- 
neste ny décent à son estât, et qu'il le baillast à 
quelqu'un d'entre eulx. 

a Ha ! dist Janotus, Baudet, Baudet, tu ne con- 
cluds poinct m modo et figura, Voyia dequoy ser- 
vent les suppositions, et parva logicalia. Pannus 
pro quo supponit^ — Confuse, dist Bandouille, et 
distributive, — Je ne te demande pas, dit Janotus, 
Baudet, quomodo supponit, mais pro quo : c'est. 
Baudet, pro tibiis meis. Et pour ce le porteray je 

10 

egomety sicut suppositum portât adpositum. » Ainsi 
l'emporta en tapinois, comme feist Patelin son drap. 

Le bon feut quand le tousseux, glorieusement, 
en plein acte tenu chez les Mathurins, n^quist ses 
chausses et saulcisses, car péremptoirement luj feu- 
rent déniez, par autant qu'il les avoit eu de Gar- 
gantua, selon les informations sus ce faictes. Il leurs 
remonstra que ce avoit esté de gratis, et de sa libe- 
raUté, par laquelle ilz n'estoient mie absoubz de 
leurs promesses. 

Ce nonobstant, luy fut respondu qu'il se conten- 
tast de raison, et que aultre bribe n'en auroit. 

« Raison ! dist Janotus, nous n'en usons poinct 
céans. Traistres malheureux, vous ne valez rien ; la 
terre ne porte gens plus meschans que vous estes, 
je le sçaybien; ne clochez pas devant les boyteux: 
j'ay exercé la meschanceté avecques vous. Par la 
ratte Dieu, je adv^rtiray le Roy des énormes abus 
qui sont forgez céans, et par vos mains et menéez, 
et que je soye ladre s'il ne vous faict tous vifz 
brusler comme bougres, traistres, hereticques et sé- 
ducteurs, ennemys de Dieu et de vertus. » 

Aces mots, prindrent articles contre luy; luy, de 
l'aultre costé, les feist adjourner. Somme, le procez 
fut retenu par la court, et y est'encores. Les ma- 
gistres, sur ce poinct, feirent veu de ne soy des- 
croter; maistre Janot, avecques ses adherens, feist 
veu de ne se mouscher jusques à ce qu'en feust 
dict par arrest difinitif. 

Par ces véuz sont jusques à présent demourez et 
croteux et morveux^ car la court n'a encores bien 
grabelé toutes les pièces : Tarrest sera donné es 
prochaines Calendes grecques, c'est à dire jamais, 
comme vous sçavez qu'ilz font plus que nature et 
contre leurs articles propres. Les articles de Paris 
chantent que Dieu seul peult faire choses infinies. 
Nature rien ne faict immortel, car elle mect fin et 
période à toutes choses par elle produictes; car 
omnia orta cadunty etc. Mais ces avalleurs de fri- 
mars font les procès davant eux pendens et infiniz 
et immortelz. Ce que faisans, ont donné lieu et 
vérifié le dict de Chilon, Lacedemonien , con- 
sacré en Delphes, disant misère estre compaigne 
de procès et gens playdoiens misérables , car 
plus tost ont fin de leur vie que de leur droict pré- 
tendu. 



CHAPITRE XXI * 

L'estude de Gargantua sdon la discipline de ses 
précepteurs sophistes, 

ES premiers jours ainsi passez et les 
cloches /émises en leur lieu , les ci- 
toyens de Paris, par recongnoissance 
de ceste honnesteté, se offrirent d'en- 
tretenir et nourrir sa jument tant qu'il luy plairoit, 
ce que Gargantua print bien à gré, et l'envoyèrent 

vivre en la forest de Bière. Je croy qu'elle n'y soyt 
plus maintenant. 

Ce faict, voulut de tout son sens estudier à la 
discrétion de Ponocrates; mais icelluy, pour le 
commencement, ordonna qu'il feroit à sa manière 
accoustumée, affin d'entendre par quel moyen, en 
si long temps, ses antique» précepteurs l'avoient 
rendu tant fat, niays et ignorant. 

Il dispensoit doncques son temps en telle façon 
que ordinairement il s'esveilloit entre huyt et neuf 
heures, feust jour ou non : ainsi l'avoient ordonné 
ses regens antiques, alleguans ce que dict David : 
Vanum est vohis ante lucem surgere. 

Puis se guambayoit, penàdoit et paillardoit parmy 
le lîct quelque temps pour mieulx esbaudir ses es- 
peritz animaulx, et se habiloit selon la saison ; mais 
voluntiei-s portoit-il une grande et longue robbe 
de grosse frize fourrée de renards; après se pei- 
gnoit du peigne de Almain, c'estoit des quatre 
doigtz et le poulce, car ses précepteurs disoient 
que soy aultrement pigner, laver et nettoyer, estoit 
perdre temps en ce monde. 

Puis fiantoit, pissoyt, rendoyt sa gorge, rottoit, 
pettoyt, baisloyt, crachoyt, toussoyt, sangloutoyt, 
esternuoyt et se morvoyt en archidiacre, et desjeu- 
noyt pour abatre la rouzée et maulvais aer : belles 
tripes frites, belles charbonnades, beaulx jambons, 
belles cabirotades et force soupes de prime. 

Ponocrates luy remonstroit que tant soubdain ne 

debvoit repaistre au partir du lict sans avoir pre- 
mièrement faict quelque exercice. Ga^antua res- 
pondit : a Quoy! n'ay je faict suffisant exercice? 
Je me suis vauitré six ou sept tours parmy le lict 
devant que me lever. Ne est ce assez? Le pape 
Alexandre ainsi faisoit, par le conseil de son medi- 
cin juif, et vesquit jusques à la mort en despit des 
envieux. Mes premiers maistres me y ont acous- 
tuméy disans que le desjeuner faisoit bonne mé- 
moire ; pourtant y beuvoient les premiers. Je m'en 
trouve fort bien et n'en disne que mieulx. 

Et me disoit maistre Tubal, qui feut premier de 
sa licence à Paris, que ce n'est tout l'advantaige de 
courir bien toust, mais bien de partir de bonne 
heure; aussi n'est ce la santé totale de nostre hu- 
manité boyre à tas, à tas, à tas, comme canes, 
mais ouy bien de boyre matin. Unde versus : 

m 

Lever matin n'est poinct bon heur', 
Boyre matin est le meilleur. » 

Après avoir bien à poinct desjeuné, alloit à l'é- 
glise , et luy pourtoit on dedans un grand penier 
un gros bréviaire empantophlé, pesant, tant en 
gresse que en fremoirs et parchemin, poy plus poy 
moins, unze quintaulx six livres; là oyoit vingt et 
six ou trente messes. Ce pendent venoit son diseur 
d'heures en place empaletocqué comme une duppe, 
et tresbien antidote son alaine à force syrop vigno- 
iat; avecques icelluy marmonnoit toutes ses kyrielles. 

et tant curieusement les espluschoit qu'il n'en tom- 
boit un seuL grain en terre 

Au partir de l'église, on luy amenoit sur une 
traine à beufz un faratz de patenostres de Sainct 
Claude aussi grosses chacune qu'est le mouUe d'un 
bonnet, et, se pourmenant par les cloistres, gale- 
ries ou jardin, en disoit plus que seze hermites. 

Puis estudioit quelque meschante demje heure, 
les jeulx assis dessus son livre. Mais, comme dit le 
Comicque, son ame estoit en la cujsine. 

Pissant doncq plein urinai, se asséoyt à table. Et, 
par ce qu'il estoit naturellement phlegmaticque, 
commençoit son repas par quelques douzcines de 
jambons, de langues de beuf fumées, de boutar- 
gues, d'andouilles , et telz aultres avant coureurs 
de vin. 

Ce pendent quatre de ses gens luy gettoient en 
la bouche l'un après l'autre continuement mous- 
tarde à pleines palerées ; puis beuvoit un horrificque 
traict de vin blanc pour luy soulaiger les roignons. 
Après, mangeoit, selon la saison, viandes à son 
appétit, et lors cessoit de manger quand le ventre 
luy tiroit. 

A boyre n'avoit poinct fin ny canon, car il disoit 
que les metes et bournes de boyre estoient quand, 
la personne beuvant, le liège de ses pantoufles en- 
floit en hault d'un demy pied. 

CHAPITRE XXII 
Les Jeux de Gargantua. 

uis, tout lordement grignotant d'un 
transon de Grâces, se lavoit les mains 
de vin frais, s'escuroit les dens avec 
un pied de porc, et devisoit joyeuse- 
ment avec ses gens. 

Puis, le verd estendu, l'on desployoit force 
chartes, force dez, et renfort de tabliers. Là 
jouoyt : 




au flux, 

à la prime, 

à la vole, 

à la pille^ 

à la triumphe, 

à la Picardie, 

au cent, 

à l'espinay, 

à la malheureuse, 

au fourby, 

à passe dix, 

à trente et ung, 

à pair et séquence, 

à trois cens, 

au malheureux, 

à la condemnade, 

à la charte virade. 



au maucontent, 

au lansquenet, 

au cocu, 

à Qui a si parle, 

à Pille, nade, jocque, fore, 

à mariaige, 

au gay, 

à l'opinion, 

à Qui faict Vung faict 

Vaultre, 
à la séquence, 
aux luettes, 
au tarau, 
à Coquinbert qui gaigne 

perd, 
au Beliné, 
au torment, 

à la ronfle, 

au glic, 

aux honneurs, 

à la mourre, 

aux eschetz, 

au renard, 

aux marelles, 

aux vasches, 

à la blanche, 

à la chance, 

à trois dez, 

aux tables, 

à la nicnocque, 

au lourche, 

à la renette, 

au barignin, 

au trictrac, 

à toutes tables, 

aux tables rabatues^ 

au reniguebieu, 

au forcé, 

aux dames, 

à la babou, 

à primus secundus, 

au pied du Cousteau, 

aux clefz, 

au franc du carreau, 

à pair ou non, 

à croix ou pille. 



aux martres, 

aux pingres, 

à la bille, 

au savatier, 

au hybou, 

au dorelot du lièvre, 

à la tirelitantaine, 

à Cochonnet va devant, 

aux pies, 

à la corne, 

au beuf violé, 

à la chevêche, 

à Je te pinse sans rire, 

à picoter, 

à déferrer Tasne, 

à la jautru, 

au Bourry bourry zou, 

à Je m'assis, 

à la barbe d'oribus, 

à la bousquine, 

à Tire la broche, 

à la boutte foyre, 

à Compère prestez moy 

vostre sac, 
à la couille de bélier, 
à boute hors, 
à figues de Marseille, 
à la mousque, 
à l'archer tru. 



GARGANTUA 



8 



à escorcher le renard, 
à la ramasse, 
au croc madame, 
à vendre l'avoine, 
à souffler le charbon, 
aux responsailles, 
au juge vif et juge mort, 
à tirer les fers du four, 
au fault villain, 
aux c aille teaux, 
au bossu aulican, 
à Sainct Trouvé, 
à pinse morille, 
au poirier, 
à pimpompet, 
au triori, 
au cercle, 
à la truje, 

à ventre contre ventre, 
aux combes, 
à la vergette, 
au palet, 
au J*en suis, 
à foucquet, 
aux quilles, 
au rampeau, 
à la boulle plate, 
au vireton, 
au pîcquarome, 
Rabelais. I. 



à rouchemerde, 

à Angenart, 

à la courte boulle, 

à la griesche, 

à la recoquillette, 

au cassepot, 

à montaient, 

à la pyrouete, 

au jonchées, 

au court baston, 

au pyrevollet, 

à cline muzete, 

au picquet, 

à la blancque, 

au furon, 

à la seguette, 

au chastelet, 

à la rengée, 

à la foussette, 

au ronfiart, 

à la trompe, 

au mojne, 

au tenebry, 

à Tesbahy, 

à la soulle, 

à la navette, 

à fessart, 

au ballay, 

à StCosmeje teviens adorer. 

à escharbot le brun, 
à Je vous prens sans vtrd, 
à Bitn tt htau s'en va 

Quaresme, 
au chesne forchu, 
au chevau fondu, 
h la queue au loup, 
à pet en gueuUe, 
à Guillemin baille my ma 

lance, 
à la brandetle, 
au treseau, 
au bouleau, 
à la mousche, 
à la Migne migne beufy 
au propous, 
à neuf mains, 
au chapifou, 
au pontz cheuz, 
à Colin bridé, 
à la groUe, 
au cocquantin, 
à Colin Maillard» 
à myrelimofle, 
à mouschart, 
au crapault, 
à la crosse, 
au piston, 
au bille boucquet. 



aux roynes, 

aux mestiers, 

à teste à teste bechevel, 

au pinot, 

à maie mort, 

aux croquinoUes, 

à laver la coiffe ma dame» 

au belusteau, 

à semer Tavoyne, 

à briffault, 

au molinet, 

à Defendo, 

à la virevouste, 

à la bacule, 

au laboureur, 

à la chevêche, 

aux escoublettes enrai- 

gées, 
à la beste morte, 
à Monte monte l'esche'- 

letle, 
au pourceau mory, 
à cul salle, 
au pigonnet, 
au tiers, 
à la bourrée, 
au sault du buisson, 
à croyzer, 
à la cutte cache, 

à la maille bourse en cul, au picandeau, 

au nid de la bondrée, à croqueteste, 

au passavant, à la groUe, 

à la figue, à la grue, 

aux petarrades, à taillecoup, 

à pillemoustarde, aux nazardes, 

à cambos, aux allouettes, 

à la recheute, aux chinquenaudes. 

Après avoir bien joué, sassé, passé et beluté 
temps, convenoit boire quelque peu : c'estoient 
unze peguadz pour homme; et soubdain après 
bancqueter, c'estoit sus un beau banc ou en beau 
plein lict s'estendre et dormir deux ou troys heures, 
sans mal penser ny mal dire. 

Luy esveillé secouoit un peu les aureilles. Ce 
pendent estoit apporté vin frais ; là beuvoyt mieulx 
que jamais. 

Ponocrates luy remonstroit que c'estoit mauvaise 
diète ainsi boyre après dormir, a C'est, respon- 
dist Gargantua, la vraye vie des pères. Car de ma 
nature je dors salle, et le dormir m*a valu autant 
de jambon. » 

Puis commençoit estudier quelque peu, et pâte- 
nostres en avant, pour lesquelles mieulx en forme 
expédier montoit sus une vieille mulle, laquelle 
avoit servy neuf roys. Ainsi marmotant de la 
bouche et dodelinant de la teste, alloit veoir pren- 
dre quelque connil aux fiUetz. 

Au retour se transportoit en la cuysine pour 
sçavoir quel roust estoit en broche. 

Et souppoit tresbien, par ma conscience, et vo- 
luntiers convioit quelques beuveurs de ses voisins, 
avec lesquelz beuvant d'autant, comptoient des 
vieux jusques es nouveaulx. Entre aultres avoit 
pour domesticques les seigneurs du Fou , de Gour— 
ville, de Grignault et de Marigny. 

Après souper venoient en place les beaux évan- 
giles de boys, c'est à dire force tabliers, ou le beau 
flux, « un, deux, troys » , ou « à toutes restes » pour 
abréger, ou bien alloient veoir les garses d'entour^ 
et petitz banquetz parmy, collations et arrierecol- 
lations. Puis dormoit sans desbrider jusques au len- 
demain huipt heures. 

Comment Gargantua feut institué par Ponocrates en. 
telle discipline qu'il ne perdoit heure du jour, 

UAND Ponocrates congneut la vitieuse 
manière de vivre de Gargantua, déli- 
béra aultrement le instituer en lettres ; 
mais pour les premiers jours le toléra, 

considérant que nature ne endure mutations soub- 

daines sans grande violence. 

Pour doncques mieulx son œuvre commencer, 

supplia un sçavant medicin de celluy temps nommé 

inaistre Théodore, à ce qu'il corisiderast si possible 
estoit remettre Gargantua en meilleure voye. Le- 
quel le purgea canonicquement avecq elebore de 
Anticyre, et par ce médicament luy nettoya toute 
l'altération et perverse habitude du cerveau. Par ce 
moyen aussi Ponocrates luy feist oublier tout ce 
qu'il avoit appris soubz ses antiques précepteurs, 
comme faisoit Timothe à ses disciples qui avoient 
esté instruictz soubz aultres musiciens. 

Pour mieulx ce faire, l'introduisçit es compai- 
gnies des gens sçavans que là estoient, à l'émula- 
tion desquelz luy creust l'esperit et le désir de es- 
tudier aultrement et se faire valoir. 

Après en tel train d'estude le mist qu'il ne 
perdoit heure quelconcques du jour, ains tout 
son temps consommoit en lettres et honeste sça- 
voir. 

Se esveilloit doncques Gargantua environ quatre 
heures du matin. Ce pendent qu'on le frotoit, luy 
estoit leue quelque pagine de la divine Escripture, 
haultement et clerement, avec pronunciation com- 
pétente à la matière, et à ce estoit commis un 
jeune paige natif de Basché, nommé Anagnostes. 
Selon le propos et argument de ceste leçon sou- 
ventesfoys se adonnoit à révérer, adorer, prier et 
supplier le bon Dieu, duquel la lecture monstroit 
la majesté et jugemens merveilleux. 

Puis alloit es lieux secretz faire excrétion des di- 
gestions naturelles. Là, son précepteur repetoit ce 

que avoit esté leu, iuy exposant les poinctz plus 
obscurs et difficiles. 

Eulx retomans consideroient Testât du ciel, si 
tel estoit comme Tavoient noté au soir précèdent, 
et quelz signes entroit le soleil, aussi la lune, pour 
icelle journée. 

Ce faict, estoit habillé, peigné, testonné, accous- 
tré et parfumé, durant lequel temps on luy repetoit 
les leçons du jour d'avant. Luy mesmes les disoit 
par cueur, et y fondoit quelques cas practicques et 
concernens Testât humain, lesquelz ilz estendoient 
aulcunes foys jusquesdeux ou troys heures, mais or- 
dinairement cessoient lors qu'il estoit du tout habillé. 

Puis par troys bonnes heures luy estoit faicte 
lecture. 

Ce faict, yssoient hors, tousjours conferens des 
propoz de la lecture, et se desportoient en Brac- 
que, ou es prez, etjouoient à la balle, à la paulme, 
à la pile trigone, galentement se exercens les corps 
comme ilz avoient les âmes au paravant exercé. 

Tout leur jeu n'estoit qu'en liberté, car ilz 
laissoient la partie quand leur plaisoit, et cessoient 
ordinairement lors que suoient parmy le corps, ou 
estoient aultrement las. Adoncq estoient tresbien 
essuez et frottez, changeoient de chemise, et, doul- 
cément se pourmenans, alloient veoir sy le disner 
estoit prest. Là, attendens, recitoient clerement et 
eloquentement quelques sentences retenues de la 
leçon. 

Ce pendent monsieur l'appétit venoit, et par 
bonne oportunité s'asseoient à table. 

Au commencement du repas estoit leue quelque 
histoire plaisante des anciennes prouesses, jusques 
à ce qu'il eust prins son vin. Lors, si bon sembloit, 
on continuôit la lecture, ou commenceoient à deviser 
joyeusement ensemble, parlans pour, les premiers 
moys de la vertus, propriété, efficace et nature de 
tout ce que leur estoit servy à table : du pain, du 
vin, de l'eau, du sel, des viandes, poissons, fruictz, 
herbes, racines, et de l'apprest d'icelles. Ce que 
faisant, aprint en peu de temps tous les passaiges 
à ce competens en Pline, Athené, Dioscorides, 
Jullius Pollux, Galen, Porphyre, Opian, Po- 
lybe, Heliodore, Aristoteles, iElian et aultres. 
Iceulx propos tenus, faisoient souvent, pour plus 
estre asseurez, apporter les livres susdictz à table. 
Et si bien et entièrement retint en sa mémoire les 
choses dictes que pour lors n'estoit medicin qui en 
scetist à la moitié tant comme il faisoit. 

Après devisoient des leçons leues au matin, et, 
parachevant leur ^epas par quelque confection de 
cotoniat, s'escuroit les dens avecques un trou de 
lentisce, se lavoit les mains et les yeulx de belle 
eaue fraische, et rendoient grâces à Dieu par quel- 
ques beaulx canticques faictz à la louange de la 
munificence et bénignité divine. Ce faict, on appor- 
toit des chartes, non pour jouer, mais pour y ap- 
prendre mille petites gentillesses et inventions nou- 

velles, lesquelles toutes yssoient de arithmétique. 

En ce moyen entra en affection de icelie science 
numérale, et tous les jours après disner et souper y 
passoit temps aussi plaisantement qu'il souloit en 
dez ou es chartes. A tant sceut d'icelle et theoric- 
que et practique si bien que Tunstal, angloys qui 
en avoit amglement escript, confessa que vrayement 
en comparaison de luy il n'y entendoit que le hault 
alemant. 

Et non seulement d'icelle, mais des aultres sciences 
mathematicques, comme géométrie, astronomie et 
musicque. Car, attendens la concoction et diges- 
tion de son past, ils faisoient mille joyeulx instru- 
mens et figures geometricques, et de mesmes pra- 
ticquoient les canons astronomicques. 

Après se esbaudissoient à chanter musicalement 
à quatre et cinq parties, ou sus un thème, à plaisir 
de gorge. Au reguard des instrumens de musicque 
il aprint jouer du lue, de l'espinette, de la harpe, 
de la Hutte de Alemant et à neuf trouz, de la viole 
et de la sacqueboutte. 

Geste heure ainsi employée, la digestion para- 
chevée, se purgoit des excremens naturelz, puis se 
remettoit à son estude principal par troys heures 
ou davantaige , tant à repeter la lecture matutinalc 
que à poursuyvre le livre entreprins, que aussi à 
escripre et bien traire et former les antiques et ro- 
maines lettres. 

Ce faict, yssoient hors leur hostel; avecques eulx 

un jeune gentilhomme de Touraîne nommé l'es- 
cuyer Gymnaste, lequel luy montrait Tart de che- 
valerie. 

Changeant doncques de vestemens, monstoit sus 
un coursier, sus un roussin, sus un genêt, sus un 
cheval barbe, cheval legier, et luy donnoit cent 
quarieres, le fai^it voltiger en Tair, franchir le 
fossé, saulter le palys, court tourner en un cercle, 
tant à dextre comme à senestre. 

Là rompoit non la lance, car c'est la plus grande 
resverye du monde dire : « J'ay rompu dix lances 
en toumoy, ou en bataille; » un charpentier le fe- 
roit bien, mais louable gloire est d'une lance avoir 
rompu dix de ses ennemys. 

De sa lance doncqasserée, verde et roide, rom- 
poit un huys, enfonçoit un harnoys, aculloyt une 
arbre, enclavoyt un anneau, enlevoit une selle 
d'armes, un haubert, un gantelet. Le tout faisoit 
armé de pied en cap. 

Au reguard de fanfarer et faire les petitz popis- 
mes sus un cheval, nul ne le feist mieulx que luy. 
Le voltigeur de Ferrare n'estoit .qu'un singe en 
comparaison. Singulièrement estoit aprins/à saul- 
ter hastivement d'un cheval sus Taultre sans prendre 
terre (et nommoit on ces chevaulx desultoyres), et 
de chascun cousté, la lance au poing, monter sans 
estriviers, et sans bride guider le cheval à son plai- 
sir, car telles choses servent à discipline militaire. 

Un aultre jour se exerceoit à la hasche, laquelle 

12 

tant bien coulloyt, tant verdement de tous pics 
reserroyt, tant soupplement. avalloit en taille ronde, 
qu'il feut passé chevalier d'armes en campaigne et 
en tous essays. 

Puis bransloit la picque, sacquoit de Tespée à 
deux mains, de Tespée bastarde, de l'espagnole, 
de la dague et du poignard, armé, non armé, au 
boucler, à la cappe, à la rondelle. I 

Couroit le cerf, le chevreuil, Tours, le dain, le 
sanglier, le lièvre, la perdrys, le faisant, To tarde. 

Jouoit à la grosse balle, et la faisoit bondir en 
Tair autant du pied que du poing. 

Luctoit, couroit, saultoit, non à troys pas un 
sault, non à clochepied, non au sault d'Alemant, 
« car, disoit Gymnaste, telz saulx sont inutiles et 
de nul bien en guerre », mais d'un sault persoit un 
foussé , volloit sus une haye , montoit six pas en- 
contre une muraille , et rampoit en ceste , façon à 
une fenestre de la haulteur d'une lance. 

Nageoit en parfonde eau, à l'endroit, à l'envers, 
de cousté, de tout le corps, des seulz pieds, une 
main en l'air, en laquelle tenant un livre, transpas- 
soit toute là rivière de Seine sans icelluy mouiller, 
et tyrant par les dens son manteau, comme faisoit 
Jules César; puis d'une main entroit par grande 
force en basteau ; d'icelluy se gettoit de rechief en 
l'eaue, la teste première, sondoit le parfond, creu» 
soyt les rochiers, plongeoit es abysmes et goufres ; 
puis icelluy basteau tournoit, gouvernoit, menoit 

hastivementy lentement, à fîl d'eau, contre cours, 
le retenoit en pleine escluse, d'une main le guidoit, 
de i'aultre s'escrimoit avec un grand aviron, ten- 
doit le vêle, montoit au matz par les traictz, cou- 
roit sus les brancquars, adjustoit la boussole, contre- 
ventoit les boulines, bendoit le gouvernail. 

Issant de l'eau, roidement montoit encontft la 
montaigne, et devalloit aussi franchement; gravoit 
es arbres comme un chat, saultoit de l'une en 
I'aultre comme un escurieux, abastoit les gros ra- 
meaulx comme un aultre Milo. 

Avec deux poignards asserez et deux poinsons 
esprouvez montoit au hault d'une maison comme 
un rat, descendoit puis du hault en bas en telle 
composition des membres que de la cheute n'estoit 
aulcunement grevé. 

Jectoit le dart, la barre, la pierre, la javeline, 
Tespieu, la halebarde, enfonceoit l'arc, bandoit es 
reins les fortes arbalestes de passe, visoit de l'arque- 
bouse à l'œil, affeustoit le canon, tyroit à la butte, 
au papegay, du bas en mont, d'amont en val, de- 
vant, de cousté, en arrière, comme les Parthes. 

On luy attachoit un cable en quelque haulte 
tour pendent en terre : par icelluy avecques deux 
maiils montoit, puis devaloit sy roidement et sy 
asseurement que plus ne pourriez parmy un pré 
bien eguallé. 

On luy mettoit une grosse perche apoyée à deux 
arbres : à icelle se pendoit par les mains, et d'icelle 

alloit et venoit sans des pieds à rien toucher, que 
à grande course on ne Teust peu aconcepvoir. 

Et, pour se exercer le thorax et pulmon, crioit 
comme tous les diables. Je l'ouy une foys appellant 
Eudemon depuis la porte Sainct Victor jusques à 
Montmartre. Stentor n'eut oncques telle voix à la 
bataille de Troye. 

Et, pour gualentir les nerfz, on luy avoit faict 
deux grosses saulmones de plomb, chascune du 
poys de huyt mille sept cens quintaulx, lesquelles 
il nommoit alUrts. Icelles prenoit de terre en chas- 
cune main et les eslevoit en Tair au dessus de la 
teste, et les tenoit ainsi sans soy remuer trojrs quars 
d'heure et davantaige, que estoit une force inimi- 
table. 

Jouoit aux barres avecques les plus fors, et , 
quand le poinct advenoit, se tenoit sus ses pieds 
tant roiddement qu'il se abandoAnoit es plus adven- 
tureuxen cas qu'ilz le feissent mouvoir de sa place, 
comme jadis faisoit Milo, à l'imitation duquel aussi 
tenoit une pomme de grenade en sa main, et la 
donnoit à qui luy pourroit ouster. 

Le temps ainsi employé, luy froté, nettoyé et 
refraischy d'habillemens, tout doulcement retour- 
noit, et, passans par quelques prez ou aultres lieux 
herbuz, visitoient les arbres et plantes, les confe- 
rens avec les livres des anciens qui en ont escript, 
comme Theophraste, Dioscorides, Marinus, Pline, 
Nicander, Macer et Galen, et en emportoient 

leurs plenes mains au logis, desquelles avoit la 
charge un jeune page nommé Rhizotome, ensem- 
ble des marrochons, des pioches, cerfouettes, bê- 
ches, tranches et aultres instrumens requis à bien 
arborîzer. 

Eulx arrivez au logis, ce pendent qu'on après- 
toit le souper, repetoient quelques passaiges de ce 
qu'avoit esté leu, et s'asseoient à table. 

Notez icy que son disner estoit sobre et frugal, 
car tant seulement mangeoit pour refréner les 
aboys de Testomach; mais le soupper estoit co- 
pieux et large, car tant en prenoit que luy estoit 
de besoing à soy entretenir et nourrir, ce que est 
la vraye diète prescripte par l'art de bonne et seure 
medicine, quoy qu'un tas de badaulx medicins, 
herselez en l'officine des sophistes, conseillent le 
contraire. 

Durant icelluy repas estoit continuée la leçon du 
disner tant que bon sembloit ; le reste estoit con- 
sommé en bons propous, tous lettrez et utiles. 

Âpres grâces rendues se adonnoient à chanter 
musicalement, à jouer d'instrumens harmonieux, 
ou de ces petitz passetemps qu'on faict es chartes, 
es dez et guobeletz, et là demouroient faisans 
grand'chere et s'esbaudissans aulcunes foys jusques 
à l'heure de dormir; quelque foys alloient visiter 
les compaignies des gens lettrez, ou de gens qui 
eussent veu pays estranges. 

En pleine nuict, davant que soy retirer, alloient 

au lieu de ieur logis le plus descouvert veoir la 
face du ciel, et là notoient les comètes, sy aul- 
cunes estoient, les figures, situations, aspectz, opr 
positions et conjunctions des astres. 

Puis avec son précepteur recapituloit briefve- 
ment, à la mode des Pythagoricques, tout ce qu'il 
avoit leu, veu, sceu, faict et entendu au decours 
de toute la journée. 

Si prioient Dieu le créateur en l'adorant et ra- 
tifiant leur foy envers luy, et le glorifiant de sa 
bonté immense, et, lui rendant grâce de tout le 
temps passé, se recommandoient à sa divine clé- 
mence pour tout Tadvenir. 

Ce faict, entroient en leur repous. 

CHAPITRE XXIV 

Comment Gargantua employait le temps quand 
l'air estait pluvieux, - 

'iLadvenoit que l'air feust pluvieux 
et in tempéré, tout le temps davant 
disner estoit employé comme de cous- 
tume, excepté qu'il faisoit allumer un 

beau et clair feu pour corriger l'intempérie de 

l'air. 
Mais après disner, en lieu des exercitations, ilz 

demouroient en la maison, et par manière de apo- 

therapic s'esbatoient à boteler du foin, à fendre 

et scier du boys, et à batre les gerbes en la grange ; 
puys estudoient en Tart de paincture et sculpture, 
ou revocquoient en usage l'anticque jeu des tables, 
ainsi qu'en a estript Leonicus, et comme y -joue 
Qostre bon amy Lascaris. En y jouant, recoloient 
les passaiges des auteurs anciens es quelz est faicte 
mention ou prinse quelque métaphore sus iceluy 
jeu. Semblablement, ou alloient veoir comment on 
tiroit les metaulx, ou comment on fondoit Tartille- 
rye, ou alloient veoir les lapidaires, orfèvres et 
tailleurs de pierreries, ou les alchymistes et 
monoyeurs, ou les haultelissiers, les tissotiers, les 
velotiers , les horologiers , miralliers , imprimeurs, 
organistes, tinturiers et aultres telles sortes d'ou- 
vriers, et partout donnans le vin, aprenoient et 
consideroient l'industrie et invention des mestiers. 

Alloient ouir les leçons publicques, les actes so- 
lennelz, les répétitions, les déclamations, les plai- 
doyez des gentilz advocatz, les concions des près- 
cheurs evangeliques. 

Passoit par les salles et lieux ordonnez pour 
l'escrime, et là contre les maistres essayoit de tous 
bastons, et leurs monstroit par évidence que aul- 
tant, voyre plus, en sçavoit que iceulx. 

Et, au lieu de arboriser, visitoient les bouticques 
des drogueurs, herbiers et apothecaires , et soi- 
gneusement consideroient les fruictz, racines, 
fueilles, gommes, semences, axunges peregrines,- 
ensemble aussi comment on les adulteroit. 

Alloit veoir les basteleurs , trejectaires et therîa- 
cleurs, et consideroit leurs gestes, leurs ruses, leurs 
sobressaulx et beau parler, singulièrement de ceulx 
de Chaunys en Picardie , car ils sont de nature 
grands jaseurs et beaulx bailleurs de baillivemes 
en matière de cinges verds. 

£ulx retournez pour soupper, mangeoient plus 
sobrement que es aultres jours, et viandes plus 
desiccatives et exténuantes, afïîn que l'intempérie 
humide de l'air, communicquée au corps par néces- 
saire confinité, feust par ce moyen corrigée, et ne 
leurs feust incommode par ne soy estre exercitez 
comme avoient de coustume. 

Ainsi fut gouverné Gargantua, et continuoit ce 
procès de jour en jour, profitant comme entendez 
que peut faire un jeune homme, scelon son aage, 
de bon sens en tel exercice ainsi continué, lequel, 
combien que semblast pour le commencement dif- 
ficile, en la continuation tant doulx fut, legier et 
délectable que mieulx ressembloit un passe-temps 
de roy que l'estude d'un escholier. 

Toutesfoys, Ponocrates, pour le séjourner de 
ceste véhémente intention des esperitz, advisoit 
une foys le moys quelque jour bien clair et serain, 
auquel bougeoient au matin de la ville , et alloient 
ou à Gentilly ou à Boloigne, ou à Montrouge, ou 
au pont Charanton, ou à Vanves, ou à Sainct 
Clou. £t là pas9oient toute la journée à faire la 
plus grande chère dont ilz se pouvoient adviser. 

raillans, gaudissans, beuvans d'aultant, jouans, 
chantans, dansans, se vojtrans en quelque beau 
pré, denigeans des passereaulx, prenans des cailles, 
peschaas aux grenouilles et escrevisses. 

Mais, encores que icelle journée feust passée 
sans livres et lectures, poinct elle n'estoit passée 
sans profit, car en beau pré ilz recoloient par 
cueur quelques plaisans vers de VAgriculture de 
Virgile, de Hésiode, du Kusticque de Politian; 
descripvoient quelques plaisans epigrammes en 
latin, puis le mettoient par rondeaux et ballades 
en langue françoyse. 

£n banquetant, du vin aisgué separoient Teau, 
comme l'enseigne Cato, De re rust., et Pline, 
avecques un guobelet de lyerre ; lavoient le vin en 
plain bassin d'eau, puis le retiroient avec un em- 
but; faisoient aller Teau d'un verre en aultre; bas- 
tissoient plusieurs petitz engins automates, c'est à 
dire soj mouvens eulx mesmes. 

CHAPITRE XXV 

CommtnX feut meu entre les fouaciers de Lerné et 
ceulx du pays de Gargantua le grand débat dont 
furent faictes grosses guerres. 

N cestuj temps , qui fut la saison de 
vendanges, au commencement de 
automne, les bergiers de la contrée 
estoient à guarder les vignes, et em- 
pescher que les estourneaux ne mangeassent les 
raisins. 

Onquel temps, les fouaciers de Lerné passoient 
le grand quarroy, menans dix ou douze charges 
de fouaces à la ville. 

Lesdictz bergiers les requirent courtoisement 
leurs en bailler pour leur argent, au pris du mar- 
ché. 

Car notez que c'est viande céleste manger à 
desjeuner riasins avec fouace fraiche, mesmement 
des pineaulx, des fiers, des muscadeaulx, de la bi- 
cane, et des foyrars pour ceulx qui sont constipez 
de ventre, car ilz les font aller long comme un 
vouge; et souvent, cuidans peter, ilz se conchient, 
dont sont nommez les « cuideurs de vendanges »> . 

Â leur requeste ne feurent aucunement encli- 
nez les fouaciers, mais, que pis est, les oultrage- 
rent grandement, les appelans « trop diteulx, bres- 
chedens, plaisans rousseaulx, galliers, chienlictz. 

averlans , Umessourdes , faictneans , friandeaulx , 
bustarins, talvassiers, riennevaulx, rustres, chal- 
lans, hapelopins, trainneguainnes, gentilz floc- 
quetz, copieux, landores, malotruz, dendins, bau- 
gears, tezez, gaubregeux, goguelus, claquedens, 
boyers d'etrons, bergiers de n\erde », et auUres 
telz epithetes diffamatoires, adjoustans que poinct 
à«eulx n'apartenoit manger de ces belles fouaces, 
mais qu'ilz se debvoient contenter de gros pain 
balle et de tourte. 

Auquel oultraige un d'entr'eulx, nommé For- 
gier, bien honneste homme de sa personne et no- 
table bacchelier, respondit doulcement : 

« Depuis quand avez yousprins cornes, qu'estes 
tant rogues devenuz? Deal vous ûous en soûliez 
voluntiers bailler, et maintenant y refusez? Ce 
n'est faict de bons voisins, et ainsi ne vous faisons 
nous quand venez ici achapter nostre beau frument, 
duquel vous faictes voz gasteaux et fouaces; en- 
tores par le marché vous eussions nous donné de 
noz raisins. Mais, par la mer Dé, vous en pour- 
riez repentir, et aurez quelque jour affaire de 
nous; lors nous ferons envers vous à la pareille, et 
vous en soubvienne. » 

Adoncq Marquet, grand bastonnier de la con- 
frairie des fouaciers, luy dist : a Vrayement , tu es 
bien acresté à ce matin; tu mangeas hersoir trop 
de mil. Vien çà, vien çà, je te donneray de ma 
fouace. » Lors Forgier, en toute simplesse, appro- 

cha, tirant un unzain de son baudrier, pensant qii« 
Marquet luj deust deposcher de ses fouaces; mais 
il luy bailla de son fouet à travers les jambes si 
rudement que les noudz y apparoissoient ; puis 
voulut gaigner à la fayte, mais Forgier Vescria au 
meurtre et à la force tant qu'il peut, ensemble luy 
getta un gros tribard qu'il portoitsoubzson escelle, 
et le attainct par la joincture coronale de la teste, 
sus Tartere crotaphique, du cousté dextre, en telle 
sorte que Marquet tomba de sa jument: mtenlx 
sembloit homme mort que vif. 

Ce pendent les mestaiers, qui là auprès chai- 
loient les noiz, accoururent avec leurs grandes 
gaules et frappèrent sus ces fouaciers comme sus 
seigle verd. Les aultres bergiers et bergieres, 
ouyans le cry de Forgier, y vindrent avec leurs 
fondes et brassiers, et les suyvirent à grands coups 
de pierres tant menuz qu'il sembloit que ce feust 
gresle. Finablement les aconceurent, et housterent 
de leurs fouaces environ quatre ou cinq donzeiaes; 
toutesfoys ilz les payèrent au prix acoastumé, et 
leurs donnèrent un cens de quecas et troys pane* 
rées de francs aubiers. Puis les fouaciers ayderent 
à monter Marquet, qui estoit villainement blessé, 
et retournèrent à Lerné sans poursuivre le chemin 
de Pareille, menassans fort et ferme les boviers, 
bergiers et mestayers de Seuillé et de Synays. 

Ce faict, et bergiers et bergieres finirent dierê 
lye avecques ces fouaces et beaulx raisins, et se n- 

I gollerent ensemble au son de la belle bonzine, 

f se mocquans de ces beaulx fouaciers glorieux, 

qui avoient trouvé maie encontre par faulte de 
s'estre seignez de la bonne main au matin, et 
avec gros raisins chenins estuverent les jambes 
de Forgier mignonnement, si bien qu'il feut tan- 
tost guery. 

CHAPITRE XXVI 

Comment Us habitans de Lerné, par le commande-' 
ment de Picrochole, leur roy, assaillirent au des- 
pourveu les bergiers de Gargantua. 

E s fouaciers, retournez à Lemé, soub- 
dain , davant bojre ny manger , se 
transportèrent au Capitolj, et là, da- 
ivant leur roy, nommé Picrochole, 
tiers de ce nom, proposèrent leur complainte, 
moastràns leurs paniers rompuz , leurs bonnetz 
foupiz, leurs robbes dessirées, leurs fouaces des- 
troussées, et singulièrement Marquet blessé énor- 
mément, disans le tout avoir esté faict par les ber- 
giers et mestaiers de Grandgousier, prés le grand 
carroy, par delà Seuiilé. 

Lequel incontinent entra en courroux furieux, 
el, sans plus oultre se interroguer quoy ne com* 
ment, feist crier par son pays ban et arrière ban, et 
que un chascun, sur peine de la hart, convint en 

armes en la Grand Place devant le Chasteau, à 
heure de midy. 

Pour mieulx confermer son entreprise, envoya 
sonner le tabourin à l'entour de la ville. Luy mes- 
mes, ce pendent qu'on aprestoit son disner, alla 
faire ajuster son artillerie, desployer son enseigne 
et oriflant, et charger force munitions tant de har- 
noys d'armes que de gueuUes. 

En disnant, bailla les commissions ; et feut, par 
son edict, constitué le seigneur Trepelu sus l'avant- 
guarde, en laquelle furent contez seize mille qua- 
torze hacquebutiers, trente cinq mille et unze 
avanturiers. 

A l'artillerie fut commis le grand escuyer Touc- 
quedillon , en laquelle feurent contées neuf cens 
quatorze grosses pièces de bronze en canons, 
doubles canons, baselicz, serpentines, couleuvrines, 
bombardes, faulcons, passevolans, spiroles et aul- 
tres pièces. 

L'arriereguarde feut baillée au duc Racquede- 
nare. En la bataille, se tint le roy et les princes de 
son royaulme. 

Ainsi sommairement acoustrez , davant que se 
mettre en voye, envoyèrent troys cens chevauix 
legiers soubz la conduicte du capitaine Engoule- 
vent pour descouvrir le pays et sçavoir si embusche 
aulcune estoyt par la contrée. Mais, après avoir di- 
ligemment recherché, trouvèrent tout le pays à Ten- 
viron en paix et silence, sans assemblée quelconque. 

Ce que entendent, Picrochole commenda qu'un 
chascun marchas t soubz son enseigne hastivement. 

Âdoncques sans ordre et mesure prindrent les 
champs les uns parmy les aultres, gastans et dissi- 
pans tout par où ilz passoient sans espargner nj 
pauvre nj riche, ny lieu sacré nj prophane ; emme- 
noient beufz, vaches, thoreaux, veaubt, génisses, 
brebis, moutons, chèvres et boucqs, poulies, chap- 
pons, poulletz, ojsons, jards, oyes, porcs, truyes, 
guoretz; abastans les noix, vendangeans les vi- 
gnes, emportans les seps, crouUans tous les fruictz 
des arbres. 

C'estoit un desordre incomparable de ce qu'ilz 
faisoient, et ne trouvèrent personne qui leur resis- 
tast ; mais un chascun se mettoit à leur mercy, les 
suppliant estre traictez plus humainement en con- 
sidération de ce qu'ilz avoient de tous temps esté 
bons et amiables voisins, et que jamais envers eulx 
ne commirent excès ne oultraige pour ainsi soub- 
dainement estre par iceulx mal vexez, et que Dieu 
les en puniroit de brief. Es quelles rem'onstrances 
rien plus ne respondoient, sinon qu'ilz leurs vou- 
loient aprendre à manger de la fouace. 

CHAPITRE XXVII 

Comment un moine de SeuUlé saulva le cioz dt 
V abbaye du sac des ennemys. 

,ANT feirent et tracassèrent» pillant et 
larronnant, qu'ilz arrivèrent à Seuiilé 
et destrousserent hommes et femmes, 
et prindrent ce qu'ilz peurent; rien 
ne leurs feut ne trop chault ne trop pesant. Com- 
bien que la peste y feust par la plus grande part 
des maisons, ilz entroient par tout et ravissoient 
tout ce qu'estoit dedans ; et jamais nul n'en print 
dangier, qui est cas assez merveilleux, car les cu- 
rez, vicaires, pre&cheurs, m^icins, chirugiens et 
apothecaires qui alloient visiter, penser, guérir, 
prescher.et admonnester les malades, estoient tous 
mors de l'infection, et ces diabks pilleurs et meur- 
triers oncques n'y prindrent mal. Dont vient cela, 
Messieurs ? Pensez j, je vous pry. 

Le bourg ainsi pillé, se transportèrent en l'Ab- 
baye avecques horrible tumulte; mais la trouvèrent 
bien reserrée et fermée, dont l'armée principale 
marcha oultre vers le gué de Vede, exceptez sept 
enseignes de gens de pied et deux cens lances qui 
là restèrent, et rompirent les murailles du cloz affin 
de guaster toute la vendange. 

Les pauvres diables de moines ne sçavoient au- 

quel de leurs saiacts se vouer. A toutes adventures, 
feirent sonner ad Capitulum capitulantes. Là feut 
décrété qu'ilz feroient une belle procession renfor- 
cée de beaulx preschans et letanies 

Contra hostium insidias, 

et beaulx responds pro pacc. 

En TAbbaye estoit pour lors un moine claustrier 
nommé frère Jean des Entommeures, jeune, guaU 
lant, f risque, de hayt, bien à dextre, hardy, ad- 
ventureux, délibéré, hault, maigre, bien fendu de 
gueule, bien advantagé en nez, beau despescheur 
d'heures, beau desbrideur de messes, beau descro- 
teur de vigiles, pour tout dire sommairement, vray 
moyne, si oncques en feut depuys que le monde 
moynant moyna de moynerie. Au reste, clerc jus- 
ques es dents en matière de bréviaire. 

Icelluy, entendent le bruyt que faisoyent les en- 
nemys par le cloz de leur vigne, sortit hors pour 
veoir ce quSlz faisoient, et, advisant qu*ilz ven- 
dangeoient leur cloz, auquel estoyt leur boyte de 
tout Tan fondée, retourne au cueur de l'église, où 
estoient les aultres moynes, tous estonnez comme 
fondeurs de cloches, lesquelz voyant chanter Ini, 
nim, pe, nt, nt, ne, ne, ne, ne, tum, ne, num, num, 
ini, i, mi, i, mi, co, o^ ne, no, o, o, ne, no, ne, no, 
no, no 9 rum, ne, num, num : a C'est, dist il, bien 
chié chanté ! Vertus Dieu I que ne chantez vous : 

Adieu paniers» vendanges sont faictes? 

H 

Je me donne au diable s'ilz ne sont en nos- 
tre cloz, et tant bien couppent et seps et raisins 
qu'il n'y aura, parle corps Dieu, de quatre années 
que haUeboter dedans. Ventre Sainct Jacques! 
que boyronsnous ce pendent, nous aultres pauvres 
diables? Seigneur Dieu, Da mihi potum. » 

Lors dist le Prieur claustral : « Que fera cest 
hyvrogne icy? Qu'on me le mené en prison ! Trou- 
bler ainsi le service divin 1 

— Mais, dist le moyne, le service du vin ? Fai- 
sons tant qu'il ne soit troublé ; car vous mesmes. 
Monsieur fe Prieur, aymez boyre du meilleur. Sj 
faict tout homme de bien ; jamais homme noble ne 
hayst le bon vin; c'est un apophthegme monachal. 
Mais ces Responds que chantez ycy ne sont, par 
Dieu ! poinct de saison. 

Pour quoy sont noz heures en temps de mois- 
sons et vendenges courtes, en l'Advent et tout 
hyver longues? 

Feu de bonne mémoire frère Macé Pelosse, vray 
zélateur, ou je me donne au Diable, de nostre 
religion, me dist, il m'en soubvient, que la raison 
estoyt affin qu'en ceste saison nous facions bien 
serrer et faire le vin, et qu'en hyver nous le hu- 
mons. 

Escoutez, Messieurs : vous aultres qui aymez le 
vin, le corps Dieu, sy nie suyvez, car, hardiment, 
que sainct Antoine me harde sy ceulx tastent du 
pyot qui n'auront secouru la vigne ! Ventre Dieu ! 

les biens de l'Eglise! .Ha! non, non. Diable! 
sainct Thomas l'Anglois voulut bien pour yceulx 
mourir; si je y mouroys, ne seroys je sainct de 
mesmes ? Je n'y mourray jà pourtant , car c'est 
moy qui le foys es aultres. » 

Ce disant, mist bas son grand habit, et se saisist 
du baston de la croix, qui estoyt de cueur de cor- 
mier, long comme une lance, rond à plain poing, 
et quelque peu semé de fleurs de lys, toutes 
presque effacées. 

Ainsi sortit en beau sayon, mist son froc en es- 
charpe, et de son baston de la croix donna sy 
brusquement sus les ennemys, qui sans ordre ne 
enseigne , ne trompette , ne tabourin , parmy le 
cloz vendangeoient : car les porteguydons et les 
portenseignes avoient mys leurs guidons et ensei- 
gnes l'orée des murs, les tabourineurs avoient de- 
foncé leurs tabourins d'un cousté pour les emplir 
de raisins , les trompettes «stoient chargez de 
moussines, chascun estoyt desrayé. Il choqua donc- 
ques si roydement sus eulx sans dyre guare qu'il 
les renversoyt comme porcs, frapant à tors et à 
travers à la vieille escrime. 

£s uns escarbouilloyt la cervelle, es aultres rom- 
poyt bras et jambes, es aultres deslochoyt les 
spondyles du coul , es aultres demoulloyt les reins, 
avalloyt le nez, poschoyt les yeulx, fendoyt les 
mandibules, enfonçoyt les dens en la gueule, 
descrouUoyt les omoplates, sphaceloyt les grèves. 

desgondoit les ischies, debezilloit les fauciles. 

Si quelqun se voulojt cascher entre les seps plus 
espës, à iceiluy freussoit toute i'aresle du douz, et 
l'esrenoit comme un chien. 

Si aulcun saulver se vouloyt en fuyant, à iceiluy 
faisoyt voler la teste en pièces par la commissure 
lambdoTde. 

Sy quelqu'un gravoyt en une arbre, pensant y 
estre en seureté, iceiluy de son baston empaloyt 
par le fondement. 

Si quelqu'un de sa vieille congnoissance luy 
crioyt : t Ha! frère Jean, mon amy, frère Jean, 
je me rend I — Il t'est, disoyt il, bien force ; mais 
ensemble tu rendras l'ame à tous les diables. » 
£t soubdain luy donnoit dronos. Et, si personne 
tant feust esprins de témérité qu'il luy voulust ré- 
sister en face, là monstroyt il la force de ses mus- 
cles, car il leurs transperçoyt la poictrine par le 
mediastine et par 1« cueur ; à d'aultres, donnant 
suz la faulte des coustes, leur subvertissoyt l'esto- 
mach, et mouroient soubdainement ; es aultres tant 
fièrement frappoyt pdtr le nombril qu'il leurs fai- 
soyt sortir les tripes; es aultres parmy les couillons 
persoyt le boyau cullier. 

Croyez que c'estoyt le plus horrible spectacle 
qu'on veit oncques. 

Les uns cryoient saincte Barbe; 

Les aultres, sainct George ; 

Les aultres, saincte Nytouche; 

Les ^uhres, nostre Dame de Cunauh, de Lau- 
rette, de Bonnes Nouvelles, de la Lenou, de Ri- 
vière. 

Les ungs se vouoyent à sainct Jacques ; 

Les aultres au sainct Suaire de Chamberj : mais 
il brasia troys moys après si bien qu'on n'en peut 
saulver un seul brin ; 

Les aultres à Cadouyn; 

Les aultres à sainct Jean d'Angely ; 

Les aultres à sainct Eutrope de Xainctes, à 
sainct Mesmes de Chinon, à sainct Martin de Can- 
des, à sainct Clouaud de Sinays, es reliques de 
Laurezay, et mille aultres bons petitz sainctz. 

Les ungs mouroient sans parler, les aultres par- 
loient sans mourir ; les ungs mouroient en parlant, 
les aultres parloient en mourant. 

Les aultres crioient à haulte voix : « Confession ! 
Confession ! Confiteor, Miserere, In manus ! » 

Tant fut grand le cris des navrez que le Prieur 
de TAbbaye avec tous ses moines sortirent, les- 
quelz, quand apperceurent ces pauvres gens ainsi 
ruez pafmy la vigne et blessez à mort , en confes- 
sèrent quelques ungs. Mais ce pendent que les 
prebstres se amusoient à confesser, . les petits moi- 
netons coururent au lieu où estoit frère Jean, et 
luy demandèrent en quoy il vouloit qu'ilz luy ay- 
dassent. A quoy respondit qu'ilz esguorgetassent 
ceulx qui estoient portez par terre. 

Adoncques, laissans leurs grandes cappes sus une 

treille au plus prés, commencèrent csguorgeter et 
achever ceulx qu'il avoit desja meurtriz. Sçavezvous 
de quelz ferremens? Â beaulx guouetz, qui sont 
petitz demy cousteaux dont les- petitz enfans de 
nostre pays cernent les noix. 

Puis, à tout son baston de croix, guaingna la 
brèche qu'avoient faict les ennemys. Aulcuns des 
moinetons emportèrent les enseignes et guydons en 
leurs chambres pour en faire des jartiers. Mais, 
quand ceulx qui s'estoient confessez vouleurent 
sortir par icelle bresche, le moyne les assommoit de 
coups, disant : a Ceux cy sont confés et repentans, 
et ont guaigné les pardons : ilz s'en vont en para- 
dis aussy droict comme une faucille, et comme est 
le chemin de Paye. » 

Ainsi, par sa prouesse, feurent desconfiz tous 
ceulx de l'armée qui estoient entrez dedans le clous, 
jusques au nombre de treze mille six cens vingt et 
deux, sans les femmes et petitz enfans, cela s'en- 
tend tous] ours. 

Jamais Maugis, hermite, ne se porta sy vaillam- 
ment à tout son bourdon contre les Sarrasins, des 
quelz est escript es gestes des Quatre filz Haymon, 
comme feist le moine à l'encontre des ennemys 
avec le baston de la croix. 

CHAPITRE XXVIII 

Comment Picrochole print d'assault la Koche-Cler- 
mauld, et le regret et difficulté que feist Grandgou- 
sier de entreprendre guerre. 

E pendent que le moine s'escarmou- 
choit, comme avons dict, contre ceulx 
qui estoient entrez le clous, Picro- 
v».^dïit!^=^^§ choie à grande hastiveté passa le gué 
de Vede avec ses gens, et assaillit la Roche-Cler- 
mauld, auquel lieu ne luy feut faicte résistance quel- 
conques; et, par ce qu'il estoit ja nuict, délibéra en 
icelle ville se héberger soy et ses gens, et refrais- 
chir de sa cholere pungitive. 

Au matin print d'assault les boullevars et chas- 
teau^ et le rempara tresbien, et le proveut de muni- 
tions requises, pensant là faire sa retraicte, si d'ail- 
leurs estoit assaillj, car le lieu estoit fort et par art 
et par nature, à cause de la situation et assiete. 

Or laissons les là, et retournons à nostre bon 
Gargantua, qui est à Paris, bien instant à l'estude 
des bonnes lettres et exercitations athlétiques, et le 
vieux bon homme Grandgousier, son père, qui, après 
souper, se chauffe les couilles à un beau clair et 
grand feu, et, attendent graisler des chastaines, 
escript au foyer avec un baston bruslé d'un bout, 
dont on escharbotte le feu, faisant à sa femme et 
famille de beaulx contes du temps jadis. 

Un des bergiers qui gardoient les vignes, nommé 
Pillot, se transporta devers luj en icelle heure, et 
raconta entièrement les excès et pillaiges que faisoit 
Picrochole, rojdeLerné, en ses terres et dommaines, 
et comment il avoit pillé, gasté, saccagé tout le 
pays, excepté le clous de Seuillé, que frère Jean 
des Entommeures avoit saulvé à son honneur, et de 
présent estoit ledict roy en la Roche-Clermauld, et 
là en grande instance se remparoit, luy et ses 
gens. 

« Holos 1 holos ! dist Grandgousier, qu'est cecy, 
bonnes gens? Songe je, ou si vray est ce qu'on me 
dict? Picrochole, mon amy ancien de tout temps, 
de toute race et alliance, me vient il assaillir? Qui 
le meut? qui le poinct? qui le conduict? qui Ta 
ainsi conseillée Ho ! ho I ho I ho I ho I Mon dieu ! 
mon saulveur! ayde moy, inspire moy, conseille 
moy à ce qu'est de faire I 

Je proteste, je jure davant toy ; ainsi me soys tu 
favorable, sy jamais à luy desplaisir, ne à ses gens 
dommaige, ne en ses terres je feis pillerie, mais, 
bien au contraire, je Tay secouru de gens, d'argent, 
de faveur et de conseil, en tous cas que ay peu 
cognoistre son adventaige. Qu*il me ayt doncques 
en ce poinct oultraigé, ce ne peut estre que par 
l'esprit maling. Bon Dieu ! tu congnois mon cou- 
raige, car à toy rien ne peut estre celé. Si par cas il 
estoit devenu furieux, et que pour luy rehabilliter 
son cerveau tu me l'eusse icy envoyé, donne-moy 

et pouvoir et sçavoirle rendre au joug de ton sainct 
vouloir par bonne discipline ! 

Hol ho! ho! mes bonnes gens, mes amjs et 
mes feaulx serviteurs, faudra il que je vousempesche 
à me y ayder? Las! ma vieillesse ne requerroit do- 
rénavant que repous, et toute ma vie n'ay rien tant 
procuré que paix; mais il fault, je le voy bien, que 
maintenant de harnoys je charge mes pauvres es- 
paules lasses et foibles, et en ma main tremblante 
je preigne la lance et la masse pour secourir et 
guarantir mes pauvres subjectz. La raison le veult 
ainsi, car de leur labeur je suis entretenu, et de leur 
sueur je suis nourry, moy,mes enfans et ma famille. 

Ce non obstant, je n'entreprendray guerre que 
je n'aye essayé tous les ars et moyens de paix : là 
je me résolus. » 

Adoncques feist convocquer son conseil, et pro- 
pousa l'affaire tel comme il estoit, et fut conclud 
qu'oir envoiroit quelque homme pradent devers Pi- 
crochole sçavoir pourquoy ainsi soubdainement es- 
toit party de son repous et envahy les terres es 
quelles n'avoit droict quicquonques. Davantaige, 
qu'on envoyast quérir Gargantua et ses gens, affin 
de maintenir le pays et défendre à ce besoing. Le 
tout pleut à Grandgousier, et commenda que ainsi 
feust faict. 

Dont sus l'heure envoya le Basque, son laquays, 
quérir à toute diligence Gargantua ; et luy escrip- 
voit comme s'ensuit. 

Rabelais. J, i5 

CHAPITRE XXIX 

Le teneur des lettres que Grandgousier escripvoit 

à Gargantua. 

A ferveur de tes estudes requérait que de 
long temps ne te revocasse de cestuy 
\^ philosophicque repous, sy la confiance 
de noz amys et anciens confederez n'eust 
de présent frustré la seureti de ma vieillesse. Mais, puis 
que telle est ceste fatale destinée, que par iceulx soye 
inquiété es quelz plus je me repousoye, force me est te 
rappeller au subside des gens et biens qui te sont par 
droict naturel affiez. 

Car, ainsi comme débiles sont les armes au dehors 
si le conseil n'est en la maison, aussi vaine est l'estude 
et le conseil inutile qui en temps oportun par vertus 
n'est exécuté et à son effect reduict. 

Ma délibération n'est de provocquer, ains de apai- 
ser; d'assaillir, mais défendre; de conquester, mais 
de guarder mes feaulx subjectz et terres héréditaires, 
es quelles est hostillement entré Picrochole sans cause 
ny occasion, et de jour en jour poursuit sa furieuse 
entreprinse avecques excès non tolerables à personnes 
libères. 

Je me suis en devoir mis pour modérer sa cholere 
tyrannicque, luy offrent tout ce que je pensois luy po- 
voir estre en contentement, et par plusieurs fois ay en- 
voya amiablement devers luy pour entendre en quoy. 

par qui et comment il se sentait oultragé) mais de luy 
n*ay eu responce que de voluntaire defpance, et que en 
mes terres prétendait seulement droict de bien séance. 
Dont j'ay congneu que Dieu éternel l'a laissé au gou- 
vernail de son franc arbitre et propre sens, qui ne 
peult estre que meschant sy par grâce divine n'est 
continuellement guidé; et, pour le contenir en office et 
réduire à congnoissance, me l'a icy envoyé à molestes 
enseignes. 

Pour tant, mon filz bien aymé, le plus tost que 
faire pouras, ces lettres veues, retourne à diligence 
secourir non tant moy, ce que toutesfoys par pitié na^ 
turellement tu doibs, que les tiens, lesquelz, par rai- 
son, tu peuzsaulver et guarder, L'exploict sera faict à 
moindre effusion de sang que sera possible , et, si pos- 
sible est, par engins plus expediens, cauteles et ruzes 
de guerre, nous saulverons toutes les âmes et les en- 
voyerons joyeux à leurs domiciles, 

Treschier filz, la paix de Christ, nostre rédemp- 
teur, soyt avecques toy. Salue Ponocrates, Gymnaste 
et Eudemon de par moy. 

Du vingtiesme de septembre. 

Ton père, Grandgousier. 



CHAPITRE XXX 
Comment Ulrich GatUt fut envoya devers Pkroeholt. 

ES lettres dictées et signées, Grand* 

gousier ordoona que Ulrich GaQet, 

maistre de ses requestes, homme ssige 

et discret, duquel ea divers et contcB- 

tieux aSaires il avoit esprouvé la vertus et boD ad- 

vis, alUst devers Picrochole pour iuy remonstrer 

ce que par eux avoit esté décrété. 

En celle heure partit le bon homme Gallet, et, 
passé le gué, demanda au meusnier de r«stat de 
Picrochole, lequel luy feist responce que seî gens 
ne luy avoieut laissé ny coq a; geline, et qu^ 
s'estoient enserrez en la Roche Clermauld, et qu'il 
ne luy conseilloit poinct de procéder oaltre, de 
peur du guet, car leur fureur estoit énorme. Ce que 
facilement il creut, et pour cejle nuict herbei^ea 



Au lendemain matin se transporta, avecqnes la 
trompette, à laporteduchasteau, et requistésguardes 
qu'ilï le feisseni parler au roy pour son profit. 

Les parolles annoncées au roy, ne consentit aul- 
cunement qu'on tuy ouvrist la porte, mais se trans- 
porta sus le bolevard, et dist à l'embassadenr : 
« Qu'i a il de nouveauf Que voulez-vous dire? b 

Adoncques l'embassadeur propousa comme s'en- 

CHAPITRE XXXI 
La Harangue faktt par GalUt à PicrochoU. 

LUS juste cause de douleur naistre ne 
peut entre les humains que si, du lieu 
dont par droicture esperoient grâce et 
benevolence, ilz recepvent ennuy et 
dommaige. Et non sans cause, combien que sans 
raison, plusieurs, venuz en tel accident, ont ceste in- 
dignité moins estimé tolerable que leur vie propre, 
et, en cas que par force nj aultre engin ne l'ont 
peu corriger, se sont eulx mesmes privez de ceste 
lumière. 

« Doncques merveille n'est si le roy Grandgousier, 
mon maistre, est à ta furieuse et hostile venue saisj 
de grand desplaisir et perturbé en son entendement; 
merveille seroit si ne Tavoient esmeu les excès in- 
comparables qui en ses terres et subjectz ont esté 
par toy et tes gens commis, es quelz n'a esté obmis 
exemple aulcun d'inhumainité.^Ce que luy est tant 
grief de soy, par la cordiale affection de laquelle 
tousjours a chery ses subjectz, que à mortel homme 
plus estre ne sçauroit. Toutesfoys sus l'estimation 
humaine plus grief luy est en tant que par toy et 
les tiens ont esté ces griefz et tords faictz, qui de 
toute mémoire et ancienneté aviez, toi et tes pères, 
une amitié avecques luy et tous ses ancestres conceue, 
laquelle jusques à présent, comme sacrée, ensemble 

aviez inviolablement maintenue, guardée et entre- 
tenue, si bien que non luy seulement nj les siens, 
mais les nations barbares, Poictevins, Bretons, 
Manseaux, et ceulx qui habitent oultre les isles de 
Canarre et Isabella, ont estimé aussi facile demol- 
lir le firmament et les abjsmes ériger au dessus des 
nues que desemparer vostre alliance, et tant l'ont 
redoubtfée en leurs entreprinses que n'ont jamais 
auzé provoquer, irriter, ny endommaiger Tung, 
par craincte de l'aultre. 

« Plus y a : ceste sacrée amitié tant a emply ce 
ciel que peu de gens sont aujourd'huy habitans 
par tout le continent et isles de l'Océan qui ne 
ayent ambitieusement aspiré estre receuz en icelle 
à pactes par vous mesmes conditionnez, autant es- 
timans vostre confédération que leurs propres terres 
et dommaines. En sorte que de toute mémoire n'a 
esté prince ny ligue tant efferée ou superbe, qui ait 
auzé courir sus, je ne dis poinct voz terres, mais 
celles de vos confederez. £t, si par conseil précipité 
ont encontre eulx attempté quelque cas de nouvel- 
leté, le nom et tiltre de vostre alliance entendu, 
ont soubdain désisté de leurs entreprinses. 

« Quelle furie doncques te esmeut maintenant, 
toute alliance brisée, toute amitié conculquée, tout 
droict trespassé, envahir hostilement ses terres sans 
en rien avoir esté par luy ny les siens endommaigé, 
irrité, ny provocqué? Où est foy? Où est loy? Où 
est raison ? Où est humanité? Où est craincte de Dieu? 

Cuyde tu ces oultraiges estre recellés es esperitz 
eternelz et au Dieu souverain, qui est juste retri- 
buteur de noz entreprinses? Si le cuyde, tu te 
trompe : car toutes choses viendront à son juge- 
ment. 

« Sont ce fatales destinées ou influences des astres 
qui voulent mettre fin à tes ayzes et repous? ^nsi 
ont toutes choses leur fin et période. Et, quand elles 
sont venues à leur poinct suppellatif^ elles sont en 
bas ruinées; car elles ne peuvent long temps en tel 
estât demourer. C'est la fin de ceulx qui leurs for- 
tunes et prosperitez ne peuvent par rayson et tem- 
pérance modérer. 

« Mais, si ainsi estoit pheé, etdeust ores ton heur 
et repos prendre fin, failloit il que ce feust en in- 
commodant à mon roy, celluy par lequel tu estois 
estably? Si ta maison debvoit ruiner, failloit il 
qu'en sa ruine elle tombast suz les atres de celluy 
qui l'avoit aornée ? La chose est tant hors les metes 
de raison , tant abhorrente de sens commun , que à 
peine peut elle estre par humain entendement 
conceue, et jusques à ce demourera non croiable 
entre les estrangiers que Teffect asseuré et tesmoi- 
gné leur donne à entendre que rien n'est ny sainct 
ny sacré à ceubc qui se sont émancipez de Dieu et 
raison pour suyvre leurs affections perverses. 

(( Si quelque tort eust esté par nous faict en tes 
subjectz et dommaines, si par nous eust esté porté 
faveur à tes mal vouluz, si en tes affaires ne te 

eussions secouru , si par nous ton nom et honneur 
eust esté blessé , ou y pour mieulx dire , si l'esperit 
calumniateur, tentant à mal te tirer, eust par fal- 
laces espèces et phantasmes ludificatoyres mis en 
ton entendement que envers' toy eussions faict 
choses non dignes de nostre ancienne amitié, tu 
debvpis premier enquérir de la vérité, puis nous en 
admonester, et nous eussions tant à ton gré satis- 
faict que eusse eu occasion de toy contenter. Mais, 
ô Dieu étemel 1 quelle est ton entreprinse? 

« Vouldroys tu, comme tyrant perfide, pillier 
ainsi et dissiper le royaulme de mon maistre ? Le 
as tu esprouvé tant ignave et stupide qu'il ne vou- 
lust, ou tant destitué de gens, d'argent, de conseil 
et d'art militaire qu'il ne peust résister à tes ini- 
ques assaulx? Dépars d'icy présentement, et de- 
main pour tout le jour soys retiré en tes tenes 
sans par le chemin faire aulcun tumulte ne force; 
et paye mille bezans d'or pour les dommaiges que 
as faict en ces terres. La moytié bailleras demain, 
l'aultre moytié payeras es Ides de may prochaine- 
ment venant, nous délaissant ce pendent pour houl- 
taige les ducs de Tournemoule , de Basdefesses et 
de Menuail , ensemble le prince de Gratelles et le 
vicomte de Morpiaille. » 

CHAPITRE XXXII 

Comment GrandgousUr, pour achapter paix, feist 

rendre lei fouaces. 

tant se teut le bon homme Gallet; 
mais Picrochole à tous ses propos ne 
respond aultre chose sinon : « Venez 
les <}ueHr, Tenez les quérir. liz ont 
belle couille et molle. Hz yous braderont de la 
fouace. » Âdoncques retourne vers Grandgousier, 
lequel trouva à genous, teste nue, encline en un 
petit coing de son cabinet , priant Dieu qu'il vou- / 
zist amollir la cholere de Picrochole , et le mettre ' ^ 
au poinct de raison sans y procéder par force. 

Quand veit le bon homme de retour, il luy de- 
manda : <!c Ha! mon amy, mon amy, quelles nou- 
velles m'apportez-vous? — Il n'y a, dist Gallet, 
ordre : cest homme est du tout hors du sens et dé- 
laissé de Dieu. — Voyre mais, dist Grangousier, 
mon amy, quelle cause prétend il de cest excès? — 
Il ne me a, dist Gallet, cause queconques exposé, 
sinon qu'il m'a dict en cholere quelques motz de 
fouaces. Je ne sçay si l'on auroit poinct faict oul- 
trage à ses fouaciers. — Je le veulx , dist Grand- 
gousier, bien entendre davant qu'aultre chose déli- 
bérer sur ce que seroit de faire. » 

Alors manda sçavoir de cest affaire, et trouva 
pour vray qu'on avoit prins par force quelques 

i6 

fouaces de ses gens , et que Marquet avoit repceu 
un coup de tribard sus la teste; toutesfoys que le 
tout avoit esté bien payé, et que le dict Marquet 
avoit premier blessé Foi^ier de son fouet par les 
jambes. £t sembla à tout son conseil que en toute 
force il se doibvoit delfendre. 

« Ce non obstant, dist Grandgousier, puisqu'il 
n'est question que de quelques fouaces, je essaje- 
ray le contenter, car il me desplait par trop de le- 
ver guerre. » Adoncques s'enquesta combien on 
avoit prins de fouaces, et, entendent quatre ou 
cinq douzaines, commenda qu'on en feist cinq 
charretées en icelle nuict, et que l'une feust de 
fouaces faictes à beau beurre, beaux moyeux d'eufz, 
beau saffran et belles espices, pourestre distribuées 
à Marquet, et que, pour ses interestz, il luy don- 
n oit sept cens mille et trois philippus pour payer 
les barbiers qui l'auroient pensé, et d'abondant luy 
donnoit la mestayrie de la Pomardiere à perpétuité 
franche pour luy et les siens. 

Pour le tout conduire et passer fut envoyé Gal- 
let, lequel par le chemin feist cuillir prés de la 
sauloye force grands rameaux de cannes et rou- 
zeaux, et en feist armer autour leurs charrettes et 
chascun des chartiers ; luy mesmes en tint un en sa 
main , par ce voulant donner à congnoistre qu'ilz 
ne demandoient que paix, et qu'ilz venoient pour 
l'achapter. Eulx venuz à la porte, requirent parler à 
Picrochole de par Grandgousier. Picrochole ne 

voulut oncques les laisser entrer, ny aller à eulx 
parler, et leurs manda qu'il estoit empesché, mais 
qu'ilz dissent ce qu'ilz Youldroient au capitaine 
Toucquedillon , lequel affustoit quelque pièce sus 
les murailles. 

Adonc, luy dict le bon homme : « Seigneur, 
pour vous retirer de tout ce débat et ouster toute 
excuse que ne retournez en nostre première al- 
liance, nous vous rendons présentement les fouaces 
dont est la controverse. Cinq douzaines en prin- 
drent noz gens, elles feurent tresbien payées; nous 
aymons tant la paix que nous en rendons cinq 
charrettes, desquelles ceste icy sera pour Marquet, 
qui plus se plainct. Dadvantaige, pour le contenter 
entièrement, voyla sept cens mille et trois philippus 
que je luy livre, et, pour Tinterest qu'il pourroit 
prétendre, je luy cède la mestayrie de la Pomar- 
diere à perpétuité pour luy et les siens, possedable 
en franc alloy : voyez cy le contract de la trans- 
action. Et, pour Dieu, vivons dorénavant en paix, 
et vous retirez en yoz terres joyeusement, cedans 
ceste place icy, en laquelle n'avez droict quelcon- 
ques, comme bien le confessez, et amis comme par 
avant. » 

Toucquedillon raconta le tout à Picrochole, et 
de plus en plus envenima son couraige, luy disant : 
« Ces rustres ont belle paour. Par Dieu, Grand- 
gousier se conchie, le pauvre beuveur ; ce n'est son 
art aller en guerre, mais ouy bien Yuider les fias- 

cons. Je suis d'opinion que retenons ces fouaces et 
l'argent, et au reste nous hastons de remparer icy 
et poursuivre nostre fortune. Mais pensent ilz bien 
avoir affaire à une duppe, de vous paistre de ces 
fouaces? Voilà que c'est : le bon traictement 
et la grande familiarité que leurs avez par cy da- 
vaut tenue vous ont rendu envers eulx contemp- 
tible : 

Oignez villain, il vous poindra. 
Poignez villain, il vous oindra. 

— Çà, çà, çà, dist Picrochole, sainct Jacques, 
ilz en auront : faictes ainsi qu'avez dict. — D'une 
chose, dist Toucquedillon, vous veux je advertir : 
nous sommes icy assez mal avituaillez, et pourveuz 
maigrement des harnoys de gueule. Si Grandgou- 
sier nous mettoit siège, dés à présent m'en icois 
faire arracher les dents toutes, seulement que trojs 
me restassent, autant à voz gens comme à moy : 
avec icelles nous n'avangerons que trop à manger 
noz munitions. — Nous, dist Picrochole, n'aurons 
que trop mangeailles. Sommes nous icy pour man- 
ger ou pour batailler? — Pour batailler, vraye- 
ment, dist Toucquedillon ; mais De la panse vient 
la dance, et Ou faim règne force exule, — Tairt 
jazerl dit Picrochole. Saisissez €e qu'ilz ont 
amené. » 

Adoncques prindrent argent et fouaces et beufz 
et charrettes, et les renvoyèrent sans mot dire, si 



GARGANTUA 125 

non que plus n'aprochassent de si prés pour la 
cause qu'on leur diroit demain 

Ainsi sans rien faire retournèrent devant Grand- 
gousier, etjuy contèrent le tout, adjoustans qu'il 
n'estoit aulcun espoir de les tirer à paix, sinon à 
vive et forte guerre. 

CHAPITRE XXXIII 

Comment certains gouverneurs de Picrochole, par 
conseil précipité, le mirent au dernier periL 

ES fouaces destroussées, comparurent 
davant Picrochole les duc de Me- 
nuail, comte Spadassin et capitaine 
Merdaille, et lui dirent : a Cyre, au- 
jourd'huy nous vous rendons le plus heureux, plus 
chevaleureux prince qui' oncques feust depuis la 
mort de Alexandre Macedo. — Couvrez, couvrez 
vous, dist Picrochole. — Grand mercy, dirent-ilz, 
Cyre^ nous sommes à nostre debvoir. Le moyen est 
tel : vous laisserez icy quelque capitaine en garni- 
son avec petite bande de gens pour garder la 
place, laquelle nous semble assez forte, tant par 
nature que par lesrempars faictzà vostre invention. 
Vostre armée partirez en deux, comme trop mieulx 
l'entendez. 

« L'une partie ira ruer sur ce Grandgousier et ses 
gens. Par icelle sera de prime abordée facilement 

desconfi. Là recouvrerez argent à tas, car le vilain 
en a du content : vilain, disons-nous, parce que un 
noble prince n'a jamais unsou.Thesaurizer estfaict 
de vilain. 

<K L'aultre partie , ce pendent , tirera vers Onjs, 
Sanctonge, Angomojs et Gascoigne, ensemble 
Perigot, Medoc et Elanes. Sans resistence pren- 
dront villes, chasteaux et forteresses. A Bayonne, 
à Sainct-Jean-de-Luc et Fotitarabie, sajsirez toutes 
les naufs , et , coustoyant vers Galice et Portugal , 
pillerez tous les lieux maritimes jusques à U lis- 
bonne, où aurez renfort de tout équipage requis à 
un conquerent. Par le corbieu! Hespaigne se ren- 
dra, car ce ne sont que madourrez. Vous passerez 
par Testroict de Sibyle, et là érigerez deux co- 
lomnes plus magnifîcques que celles de Hercules à 
perpétuelle mémoire de vostre nom. Et sera nommé 
cestuy destroict la mer Picrocholine. 

ce Passée la mer Picrocholine, voicy Barberousse 
qui se rend vostre esclave. — Je, dist Picrochole, 
le prendray à mercy. — Voyre , dirent ilz , pour- 
veu qu'il se face baptiser. Et oppugnerez les royaul- 
mes de Tunic, de Hippes, Argiere, Bone, Corone, 
hardiment toute Barbarie. Passant oultre, retiendrez 
en vostre main Majorque , Minorque , Sardaine , 
Corsicque et aultres isles de la mer Ligusticque et 
Baleare. Coustoyant à gausche, dominerez toute 
la Gaule Narbonicque, Provence et AUobroges, 
Gènes, Florence, Lucques, et à Dieu seas Rome. 

Le pauvre monsieur du pape meurt desja de peur. 

— Par ma foy, dist Picrochole, je ne luy baiseray 
ja sa pantoufle. — Prinze Italie, voyla Naples, 
Calabre, Appoulle et Sicile toutes à sac, et Malthe 
avec. Je vouldrois bien que les plaisans chevaliers 
jadis Rhodiens vous résistassent, pourveoir de leur 
urine ! — Je iroys , dist Picrochole , voluntiers à 
Laurette. — Rien, rien, dirent ilz, ce sera au re- 
tour. — De là prendrons Candie, Cypre, Rhodes 
et les isles Cyclades, et donnerons sus la Morée. 
Nous la tenons. Sainct Treignan, Dieu gard Hie- 
rusalem! car le soubdan n'est pas comparable à 
vostre puissance. — Je, dist-il, feray doncques 
bastir le temple de Salomon. — Non, dirent ilz, 
encores; attendez un peu. Ne soyez jamais tant 
soubdain à voz entreprinses. Sçavez vous que disoit 
Octavian Auguste? Festina lente, 

« Il vous convient premièrement avoir l'Asie Mi- 
nor. Carie, Lycie, Pamphile,Celicie, Lydie, Phry- 
gie, Mysie, Betune, Charazie , Satalie, Samagarie, 
Castamena, Luga, Savasta, jusques à Euphrates. 

— Voyrons nous, dist Picrochole, Babylone et le 
mont Sinay ? — Il n'est, dirent ilz, ja besoing pour 
ceste heure. — N'est ce pas assez tracassé de avoir 
transfreté la mer Hircane , chevauché les deux Ar- 
menies et les troys Arabies? — Par (pa foy! dist il, 
nous sommes affolez. Ha ! pauvres gens ! — Quoyl 
dirent ilz. — Que boirons nous par ces desers? Car 
Julian Auguste et tout son oust y moururent de 

tant de travaulx et traverses? — Ce sera, dist Pi- 
crochole , que , nous retournez , repouserons à noz 
aises. » Dont dist Echephron : « Et si par cas ja- 
mais n'en retournez? Car le voyage est long ei 
pereilleux. N'est ce mieulx que des maintenant nous 
repousons sans nous mettre en ces bazars? — 0! 
dist Spadassin, par Dieu! voicy un bon resveux! 
Mais allons nous cacber au coing de la cheminée, 
et là passons avec les dames nostre vie et nostre 
temps à enfiller des perles, ou à filler comme Sarda- 

napalus : 

Qui ne se adventure • 

N'a cheval ny mule. 

Ce dist Salômon. 
— Qui trop... 

dist Echephron, 

... se adventure 
Perd cheval et mule, 
Respondit Malcon. 

— Baste, dist Picrocbole , passons oultre . Je ne 
crains que ces diables de légions de Grandgousier; 
ce pendent que nous sommes en Mésopotamie, 
s'ilz nous donnoient sus la queue, quel remède? — 
Tresbon, dist Merdaille : une belle petite commis- 
sion , laquelle vous envoirez es Moscovites , vous 
mettra en camp pour un moment quatre cens cin- 
quante mille combattans d'eslite. O ! si vous me y 
faictes vostre lieutenant , je tueroys un pigne pour 
un mercier! Je mors, je rue, je frappe, je at- 

trape, je tue, je renye. — Sus! sus! dist Picro- 
choie, qu'on despesche tout, et qui me ayme si 
me suyve ! » 

CHAPITRE XXXIV 

Comment Gargantua laissa la ville de Paris pour 
secourir son pais, et comment Gymnaste rencontra 
les ennemys, 

N ceste mesmes heure, Gargantua, 
qui estoit yssu de l^aris soubdain les 
lettres de son père leues , sus sa grand 
jument venant, avoit ja passé le pont 
de la Nomain, luy, Ponocrates, Gymnaste et £u- 
demon, lesquelz, pour le suivre, avoient prins 
chevaulx de poste; le reste de son train venoit à 
justes journées, amènent tous ses livres et instru- 
ment philosophicque. 

Luy arrivé à Parillé , fut adverty par le mestayer 
de Gouguet comment Picrochole s'estoitremparé à 
la Roche - Clermauld, et avoit envoyé le capitaine 
Tripet avec grosse armée assaillir le boys de Vede 
et Vaugaudry, et qu'ilz avoient couru la poulie jus- 
ques au pressouer Billard , et que c'estoit chose es- 
trange et difficile à croyre des excès qu'ilz faisoient 
par le pays, tant qu'il luy feist paour, et ne sçavoit 
bien que dire ny que faire. 

Mais Ponocrates luy conseilla qu'ilz se transpor- 

tassent vers (e seigneur de la Vauguyon, qui de 
tout temps avoit esté leur amj et confédéré, et par 
luy seroient mieulx advisez de tous affaires; ce 
qu'ilz feirent incontinent, et le trouvèrent en bonne 
délibération de leur secourir, et feut de opinion 
que il envoyroit quelq'un de ses gens pour des- 
couvrir le pays et sçavoir en quel estât estoient les 
ennemys, affîn de y procéder par conseil prins 
selon la forme de l'heure présente. Gymnaste se 
offrit d'y aller ; mais il feut conclud que pour le 
meilleur il menast avecques soy quelq'un qui con- 
gneust les voyes et destorses et les rivières de l'en- 
tour. 

Adoncques partirend luy et Prelinguand, escuyer 
de Vauguyon, et sans ^effroy espierent de tous 
coustez. Ce pendent Gargantua se refraischit et 
repeut quelque peu avecques ses gens-, et feist 
donner à sa jument un picotin d'avoyne : c'estoîent 
soisante et quatorze muys troys boisseaux. Gym- 
naste et son compaignon tant chevauchèrent qu'ilz 
rencontrèrent les ennemys tous espars et mal en 
ordre, pillans et desrobans tout ce qu'ilz povoient; 
et tant de loing qu'ils l'apperceurent accoururent 
sus luy à la fouUe pour le destrousser. Adonc il 
leurs cria : a Messieurs, je suys pauvre diable; je 
vous requiers qu'ayez de moy mercy. J'ay encores 
quelque escu ; nous le boyrons, car c'est aurum po- 
tahilcy et ce cheval icy sera vendu pour payer ma 
bien venue ; cela faict , retenez moy des vostres : 

car jamais homme ne sceut mieulx prendre , larder, 
roustir et aprester, voyre, par Dieu! démembrer 
et gourmander poulie ^ue moy qui suys icy , et, 
pour mon proficiat, je boy à tous bons compai- 
gnons. » 

Lors descouvrit sa ferriere, et sans mettre le nez 
dedans beuvoyt assez honnestement. Les maroufles 
le regardoient, ouvrant la gueule d'un graad pied*, 
et tirans les langues comme lévriers en attente de 
boire après; mais Tripet, le capitaine, sus ce point 
accourut veoir que c'estoit. A luy Gymnaste offrit 
sa bouteille, disant : a Tenez, capitaine, beuvez en 
hardiment, j'enayfaict Tessay; c'est vin de la Paye 
Moniau. 

— Quoy! dist Tripet, ce Gautier icy se guabele de 
nous? Qui es tu? — Je suys, dist Gymnaste, pau- 
vre diable. — Ha! dist Tripet, puisque tu es pau- 
vre diable, c'est raison que passes oultre, car tout 
pauvre diable passe par tout sans péage ny gabelle; 
mais ce n'est de couslume que pauvres diables soient 
si bien monstez : pourtant , Monsieur le diable , 
descendez, que je aye le roussin; et si bien il ne 
me porte, vous, maistre diable, me porterez, car 
j'aime fort qu'un diable tel m'emporte. » 

CHAPITRE XXXV 

Comment Gymnaste soupplement tua le Capitaine 
Tripet et aultres gens de Picrochole. , 

ES motz entenduz^ aulcuns d'entre 
eulx commencèrent avoir frayeur, et 
se seignoient de toutes mains, pen- 
\5!^*^5r:î35-«se sans que ce feust un diable des- 
guisé. Et quelq'un d'eux, nommé Bon Joan, ca- 
pitaine des Franctopins, tyra ses heures de sa bra- 
guette, et cria assez hault : « Hagios ho Theos! 
Si tu es de Dieu, sy parle; sy tu es de Taultre, 
sy t'en va. » Et pas ne s'en alloit; ce que enten- 
dirent plusieurs de la bande, et departoient de la 
compaignie, le tout notant et considérant Gym- 
naste. 

Pourtant feist semblant descendre de cheval , et, 
quand feut pendent du cousté du montouer , feist 
soupplement le tour de l'estriviere , son espée bas- 
tarde au cousté , et^ par dessoubz passé, se lança 
en l'air et se tint des deux piedz sus la selle , le cul 
tourné vers la teste du cheval. Puis dist : « Mon 
cas va au rebours. » 

Adoncq, en tel poinct qu'il estoit, feist la guam- 
bade sus un pied, et, tournant à senestre, ne 
faillit oncq de rencontrer sa propre assiete sans 
en rien varier. Dont dist Tripet : « Ha! ne feray 
pas cestuy là pour ceste heure, et pour cause. 

— Bren, dist Gymnaste, j'ay failly, je voys défaire 
cestuy sault. » 

Lors par grande force et agilité feist en tournant 
à dextre la gambade comme davant. Ce faict, mist 
le poulce de la dextre sus Tarçon de la selle, et 
leva tout le corps en l'air, se. soustenant tout le 
corps sus le muscle et nerf dudit poulce, et ainsi 
se tourna troys foys; à la quatriesme, se renversant 
tout le corps sans à rien toucher, se guinda entre 
les deux aureilles du cheval , soudant tout le corps 
en Pair sus le poulce de la senestre, et, en cest estât, 
feist le tour du moulinet^ puis, frappant du plat de 
la main dextre sus le meillieu de la selle , se donna 
tel branle qu'il se assist sus la crope , comme font 
les damoiselles. Ce fuict, tout à l'aise passe la jambe 
droicte par sus la selle, et se mist en estât de che- 
vaucheur sus la croppe. « Mais, dist-il^ mieulxvault 
que je me mette entre les arsons. » Adoncq, se 
appoyant sus les poulces des deux mains à la crope 
davant soy, se renversa cul sus teste en l'air, et se 
trouva entre les arsons en bon ^maintien;* puis 
d'un sobresault leva tout le corps en l'air, et ainsi 
se tint pieds joinctz eçtre les arsons, et la tournoya 
plus de cent tours, les bras estenduz en croix, et 
crioit,.ce faisant, à haultevoix : « J'enrage, diables, 
j'enrage, j'enrage; tenez moi, diables, tenez moy, 
tenez ! » 

Tandis qu'ainsi voltigeoit , les marroufles , en 
grand esbahissement, disoient l'ung à l'aultre : 

« Par la mer Dé ! c'est un lutin ou un diable ainsi 
desguisé : 

Ab hoste maligno 
Libéra nos. Domine, » 

Et fuyoient à la route, regardans darriere soy 
comme un chien qui emporte un plumail. 

Lors Gymnaste, voyant son advantaige, descend 
de cheval, desguaigne son espée, et à grands 
coups chargea sus les plus huppés, et les ruoit à 
grands monceaulx, blessez, navrez et meurtriz, 
sans que nul luy resistast, pensans que ce feust un 
diable affamé, tant par les merveilleux voltigemens 
qu'il avoit faict que par les propos que luy avoit 
tenu Tripet , en l'appellant pauvre diable , si non 
que Tripet en trahison liiy voulut fendre la cervelle 
de son espée lansquenette ; mais il estoit bien armé, 
et de cestuy coup ne sentit que le chargement. Et 
soubdain , se tournant , lancea un estoc volant au- 
dict Tripet , et, ce pendent que icelluy se couvroit 
en hâult, luy tailla d'un coup l'estomac, le colon et 
la. moytié du foye , dont tumba par terre, et, tum- 
bant, rendit plus de quatre potées de souppes, et 
l'ame meslée parmy les souppes. 

Ce faict , Gymnaste se retyre , considérant que 
les cas de hazart jamais ne fault poursuivre jusques 
à leur période, et qu'il convient à tous chevaliers 
reverentement traicter leur bonne fortune , sans la 
molester ny gehainer. £t, monstant sus son cheval, 

hiy donne des espérons, tyrant droict son chemin 
vers ia Vauguyon, et Preiinguand avecques luy. 



CHAPITRE XXXVI 

Comment Gargantua dtmoflit It chasteau du Gué 
de Vede, et comment Hz passèrent le gué. 

ENU que fut, raconta Pestât onquei 
.avoit trouvé les ennemys, et du stra- 
tagème, qu'il avoit faict, luy seul, con- 
tre toute leur caterve , afferment que 
ilz n'estoient que maraulx, pilleurs et brigans, igno- 
rans de toute discipline militaire, et que hardiment 
ilz se missent en voye, car il leur seroit tresfacile 
de les assommer comme bestes. 

Adoncques monta Gargantua sus sa grande 
jument, accompaigné comme davant avons dict. 
£t, trouvant en son chemin un hault et grand 
arbre, lequel communément on nommoit l'Arbre 
de Sainct Martin pource qu'ainsi estoit creu un 
bourdon que jadis Sainct Martin y planta, dist : 
« Voicy ce qu'il me failloit. Cest arbre me servira 
de bourdon et de lance. » Et l'arrachit facillement 
de terre, et en ousta les rameaux, et le para pour 
son plaisir. 

Ce pendent sa jument pissa pour se lascher le 
ventre; mais ce fut en telle abondance qu'elle en 
feist sept lieues de déluge, et dériva tout le pissat 

i8 

au gué de Vede, et tant Tenfla devers le fil de 
l'eau que toute ceste bande des ennemjs furent 
en grand horreur noyez, exceptez aulcuns qui 
avoient prins le chemin vers les cousteaux à 
gausche. 

Gargantua, venu à l'endroict du boys de Vede, 
feut advisé par Eudemon que dedans le chasteau 
estoit quelque reste des ennemys, pour laquelle 
chose sçavoir Gargantua s'escria tant qu'il peut : 
« Estez vous là, ou n'y estez pas ? Si vous y estez, 
n'y soyez plus; si n'y estez, je n'ay que dire. » 
Mais un ribauld canonier, qui estoit au machicou- 
lys, luy tyra un coup de canon, et le attainct par 
la temple dextre furieusement; toutesfoys ne lui 
feist pour ce mal en plus que s'il luy eust getté 
une prune. « Qu'est ce là? dit Gargantua. Nous 
gettez vous icy des grains de raisins? La vendange 
vous coustera cher, » pensant de vray que le boulet 
feust un grain de raisin. Ceulx qui estoient dedans 
le chasteau amuzez à la pille, entendant le bruit, 
coururent aux tours et forteresses, et luy tirèrent 
plus de neuf mille vingt et#cinq coups de faulcon- 
neaux et arquebouzes, visans tous à sa teste, et si 
menu tiroient contre luy qu'il s'escria : « Pono- 
crates, mon amy, ces mousches icy me aveuglent; 
baillez moy quelque rameau de ces sauUes pour les 
chasser, » pensant -des plombées et pierres d'artil- 
lerie que feussent mousches' bovines. Ponocrates 
Tadvisa que n'estoient aultres mousches que les 

coups d'artillerye que l'on droit du chasteau. Alors 
chocqua de son grand arbre contre le chasteau, et 
à grans coups abàstit et tours et forteresses, et 
ruyna tout par terre. Par ce moyen feurent tous 
rompuz et mis en pièces ceulx qui estoient en 
icelluy. 

De là partans, arrivèrent au pont du moulin, et 
trouvèrent tout lé gué couvert de corps mors, en 
telle foule qu'ilz avoient enguorgé le cours du 
moulin : et c'estoient ceulx qui estoient peritz au 
déluge urinai de la jument. Là feurent en pense- 
ment comment ilz pôurroient passer, veu Tempes- 
chement de ces cadavres. Mais Gymnaste dist : 
« Si les diables y ont passé, jey passeray fort bien. 
— Les diables, dist Eudemon, y ont passé pour 
en emporter les âmes damnées. — Sainct Treignan! 
dist Ponocrates, par doncques conséquence néces- 
saire il y passera. — Voyre, voyre, dist Gymnaste, 
ou je demoureray en chemin. » Et, donnant des 
espérons à son cheval, passa franchement oultre, 
sans que jamais son cheval eust frayeur des corps 
mors : car il Tavoit acoustumé, selon la doctrine 
de i£lian, à ne craindre les âmes ny corps mors, 
non en tuant les gens, comme Diomedes tuoyt les 
Traces, et Ulysses mettoit les cwps de ses ennemys 
es pieds de ses chevaulx, ainsi que raconte Homère, 
mais en luy mettant un phantosme parmy son foin 
et le faisant ordinairement passer sus icelluy quand 
il luy bailloit son avoyne. 

Les troys aultres le suy virent sans faillir, excepté 
Eudemon, duquel le cheval enfoncea le pied droict 
jusques au genôil dedans la pance d'un gros et 
gras villain qui estoit là noyé à l'envers, et ne le 
povoit tirer hors; ainsi demouroit empestré, jus- 
ques à ce que Gargantua du bout de son baston 
enfondra le reste des tripes du villain en l'eau, ce 
pendent que le cheval levoit le pied. Et, qui est 
chose merveilleuse en hippiatrie, feut ledict cheval 
guery d'un surot qu'il avoit en celluy pied par 
l'atouchement de boyaux de ce gros marroufle. 

CHAPITRE XXXVII 

Comment Gargantua, soy peignant, faisait tomber de 
ses cheveulx les boulletz d'artillerye, 

ssuz la rive de Vede, peu de temps 
après abordèrent au chasteau de Grand- 
gouzier^ qui les attendoit en grand 
désir. A sa venue, ilz le festoyèrent à 
tour de bras; jamais on ne veit gens plus joyeulx : 
car Supplementum Supplementi Chronicorum dict 
que Gargamelle y mourut de joye; je n'en sçay 
rien de ma part, let bien peu me soucie ny d'elle 
ny d'aultre. La venté fut que Gargantua, se re- 
fiaischissant d'habillemens et se testonnant de son 
pigne, qui estoit grand de cent cannes, appoincté 
de grandes dents de elephans toutes entières, faisoit 

tomber à chascun coup plus de sept balles de bou- 
letz qui luy estoient demourez entre ses cheveulx 
à la démolition du boys de Vede. Ce que voyant, 
Grandgousier, son père, pensoit que feussent poulx, 
et luy dist : « Dea, mon bon filz, nous as tu aporté 
jusques icy des esparviers de Montagu? Je n'en- 
tendoys que là tu feisse résidence. » Adonc Pono- 
crates respondit : « Seigneur, ne pensez que je 
Paye mis au colliege de pouillerie qu'on nomme 
Montagu; mieuix le eusse voulu mettre entre les 
guenaux de Sainct Innocent pour l'énorme cruaulté 
et villennie que je y ay congneu : car trop mieuix 
sont traictez les forcez entre les Maures et Tar- 
tares, les meurtriers en la prison criminelle, voire 
certes les chiens en vostre maison, que ne sont ces 
malautruz audict colliege. Et, si j'estoys roy de 
Paris, le diable m'emport si je ne metoys le feu 
dedans et faysoys brusler et principal et regens, 
qui endurent ceste inhumanité davant leurs yeulx 
estre exercée. » 

Lors, levant un de ces boulletz, dict : « Ce sont 
coups de canon que n'a guyeres a repceu vostre 
filz Gargantua passant davant le boys de Vede, 
par trahison de vjos ennemys. Mais ilz en eurent 
telle recompense qu'ilz sont tous periz en la ruine 
du chasteau, comme les Philistins par l'engvi de 
Sanson, et ceulx que opprima la tour de Siloé, 
desquelz est escript Luc, xiij. Iceulx je suis d'avis 
que nous poursuyvons, ce pendent que l'heur est 

pour nous : car l'occasion a tous ses cheveulx au 
front ; quand elle est oultre passée , vous ne la 
povez plus revocquer; elle est chauve par le dar- 
riere de la teste, et jamais plus ne retourne. — 
Vrayment, dist Grandgousier , ce ne sera pas à 
ceste heure, car je veulx vous festoyer pour ce 
soir, et soyez les tresbien venuz. » 

Ce dict, on apresta le soupper, et de surcroist 
feurent roustiz seze bœufz, troys génisses, trente 
et deux veaux, soixante et troys chevreaulx mois- 
sonniers, quatre vingt quinze moutons, troys cens 
gourretz de laict à beau moust, unze vingt per- 
drys, sept cens bécasses, quatre cens chappons de 
Loudunois et Cornouaille, six mille pouUetz et 
autant de pigeons, six cens gualinottes, quatorze 
cens levraux, troys cens et troys hostardes et mille 
sept cens hutaudeaux. De venaison Ton ne peut 
tant soubdain recouvrir, fors unze sangliers qu'en- 
voya Tabbé de Turpenay, et dix et huict bestes 
fauves que donna le seigneur de Grandmont; en- 
semble sept vingt faisans qu'envoya le seigneur des 
Essars, et quelques douzaines de ramiers, de oi- 
seaulx de rivière, de cercelles, buc^urs, courles, 
pluviers, francolys, cravans, tyrçnsons, vanereaux, 
tadournes, pochecuUieres, pouacres, hegronneaux, 
foulques, aigrettes, ciguoingnes, cannes petieres, 
oranges, flammans, qui sont phœnicopteres, terri- 
goles^ poulies de Inde, force coscossons et renfort 
de potages. 

Sans poinct de faulte y estoit de vivres abon»- 
dance, et feurent aprestez honnestement par Fri- 
pesaulce, Hoschepot et Pilleverjus, cuisiniers de 
Grandgousier. Janot, Micquel et Verrenet appres- 
terent fort bien à boyre. 



CHAPITRE XXXVIII 
Comment Gargantua mangea en sallade six pèlerins, 

E propos requiert que racontoYis ce 
qu'advint à six pèlerins qui venoient 
de Sainct Sebastien, prés de Nantes, 
et pour soy herberger, celle nuit, de 
peur des ennemys, s'estoient mussez au jardin 
dessus les poyzars, entre les choulx et lectues. 
Gargantua se trouva quelque peu altéré^ et de- 
manda si l'on pourroit trouver de lectues pour faire 
sallade. Et, entendent qu'il y en avoit des plus 
belles et grandes du pays, car elles estoient 
grandes comme pmniers ou noyers, y voulut aller 
luy mesmes, et en emporta en sa main ce que bon 
luy sembla, ensemble emporta les six pèlerins, les- 
quelz avoient si grand paour qu'ilz ne ausoient ny 
parler ny tousser. 

Les lavant doncques premièrement en la fontaine, 
les pèlerins disoient en voix basse «l'un à l'aultre : 
« Qu'est il de faire? Nous noyons icy entre ces 
lectues. Parlerons nous? mais, si nou^ parlons, il 

nous tuera comme espies. » Et, comme ilz delibe- 
roient ainsi, Gargantua les mist avecques ses lectues 
dedans un plat de la maison, grand comme la tonne 
de Cisteauix, et, avecques huiile et vinaigre et sel, 
les mangeoit pour soy refraischir davant souper, 
et avoit ja engoullé cinq des pèlerins; le sixiesme 
estoit dedans le. plat, caché soubz une lectue, 
excepté son bourdon qui apparoissoit au dessus. 
Lequel voyant, Grandgousier, dist à Gargantua : 
a Je croy que c'est là une corne de limasson ; ne 
le mangez poinct. — Pour quoy? dist Gargantua; 
ilz sont bons tout ce moys. » En tirant le bourdon, 
ensemble enleva le pèlerin, et le mangeoit tresbien. 
Puis beut un horrible traict de vin pineau, et atten- 
dirent que Ton apprestast le soupper. 

Les pèlerins ainsi dévorez se tirèrent Jiors les 
meuUes de ses dents le mieulx que faire peurent, 
et pensoient qu'on les eust mys en quelque basse 
fousse des prisons. Et, lors que Gargantua beut le 
grand traict, cuiderent noyer en sa bouche, et le 
torrent du vin presque les emporta au gouffre de 
son estomach ; toutesfoys, saultans avec leurs bour- 
dons, comme font les micquelotz, se mirent en 
franchise Torée des dentz. Mais par malheur Tun 
d'eux, tastant avecques son bourdon le pays, à 
sçavoir s'ilz estoient en sceureté, frappa rudement 
en la faulte d'une dent creuze, et ferut le nerf de 
la mandibule, dont feist tresforte douleur à Gar- 
gantua, et commença à crier de raige qu'il endu- 



GARGANTUA 14$ 

roit. Pour doncques se soulaiger du mal, feîst 
apporter son curedentz, et, sortant vers le noyer 
groUîer, vous denigea messieurs les pèlerins. 

Car il arrapoit l'un par les jambes, l'aultre par 
tes espaules, Taultre par la bezace, l'aultre par la 
foillouze, l'aultre par l'escharpe ; et le pauvre haire 
qui Tavoit féru du bourdon le accrochea par la 
braguette ; toutesfoys ce luy fut un grand heur, car 
il luy percea une bosse chancreuze qui le martyri- 
soit depuis le temps qu'ilz eurent passé Ancenys. 
Ainsi les pèlerins denigez s'en fuyrent à travers la 
plante à beau trot, et appaisa la douleur. 

En laquelle heure feut appelé par Eudemon 
pour soupper, car tout estoit prest. a Je men voys 
doncques, dit-il, pisser mon malheur. » Lors pissa 
si copieusement que l'urine trancha le chemin aux 
pèlerins, et furent contrainctz passer la grande 
boyre. Passans de la par l'orée de la touche, en 
plaîn chemin tombèrent tous, excepté Fournillier, 
en une^trape qu'on avoit faicte pour prandre les 
loups à la trainnée. Dont eschapperent moyennant 
l'industrie dudict Fournillier, qui rompit tous les 
lacz et cordages. De là issus, pour le reste de 
celle nuyct couchèrent en une loge prés le Coul- 
dray. 

Et là feurent reconfortez de leur malheur par 
(es bonnes paroles d'un de leur compaignie nommé 
Lasd'aller, lequel leur remonstra que ceste adven- 

ture avoit esté predicte par David, Psal 

Rabelais. /. 1 9 

Cum exurgerent homincs in nos. 

Forte vivos déglutissent nos, 

Quand nous feusmes mangez en salade au grain 
du sel. 

Cum irasceretur furor eorum in nos, 

Forsitan aqua ahsorbuisset nos. 

Quand il beut le grand traict. 

Torrentem pertransivit anima nostra. 

Quand nous passâmes la grande boyre. 

Forsitan pertransisset anima nostra 

Aquam intolerahilem. 

De son urine, dont il nous tailla le chemin. 

Benedictus Dominus qui non dédit nos in captio- 
nem dentihus eorum. Anima nostra, sicut passer, 
erepta est de laqueo venantium. 

Quand nous tumbasmes en la trape. 

Laqueus contritus est par Fournillier, 

Et nos liherati sumus, Adjutorium nostrum, etc. 

CHAPITRE XXXIX 

Comment le moyne feust festoyé par Gargantua, 
et des heaulx propos qu'il tint en souppant. 

UAND Gargantua feut à table, et la 
première poincte des morceaux feut 
bauffrée, Grandgousier commença ra- 
conter la source et la cause de la 
guerre meue entre luy et Picrochole, et vint au 

poinct de narrer comment frère Jean des Entom- 
meures avoit triumphé à la defence du clous de 
l'Abbaye, et le loua au dessus des prouesses de 
Camille, Scipion, Pompée, César, et Themistocles. 
Adoncques requist Gargantua que sus l'heure feust 
envoyé quérir, affîn qu'avecques luy on consultast 
de ce qu'estoit à faire. Par leur vouloir l'alla qué- 
rir son maistre d'hostel, et Tadmena joyeusement 
avecques son baston de croix sus la mulle de 
Grandgousier. Quand il feut venu, mille charesses, 
mille embrassemens, mille bons] ours f eurent donnez : 
« Hés 1 ffere Jean mon amy, frère Jean mon 
grand cousin, frère Jean de par le diable, Tacolée, 
mon amy 1 — A moy la brassée ! — Cza, couillon, 
que je te esrene de force de t'acoUer. » Et frère 
Jean de rigoller 1 Jamais homme ne feut tant cour- 
toys ny gracieux. « Cza, cza, dist Gargantua, une 
escabelle icy auprès [de moy, à ce bout. — Je le 
veulx bien, dist le moyne, puis qu'ainsi vous plaist. 
Page, de Teau! Boute, mon enfant, boute; elle 
me refraischira le faye. Baille icy que je guargarise. 

— Deposita cappa, dist Gymnaste, oustons ce froc I 

— Ho! par Dieu, dist le moyne, mon gentil 
homme, il y a un chapitre in Statutis Ordinis au- 
quel ne plairoit le cas. — Bren, dist Gymnaste, 
bren pour votre chapitre. Ce froc vous romp les 
deux espaules : mettez bas. — Mon amy, dist le 
moyne, laisse le moy, car, par Dieu, je n'en 
boy que mieulx. Il me faict le corps tout joyeux. 

Si je le laisse, messieurs les pages en feront des 
jarretières, comme il me feut faict une foys à 
Coulaines. Davantaige, je n*auray nul appétit; 
mais, si en cest habit je m'assys à table, je boiray, 
par Dieu , et à toy et à ton cheval, et de hayt. 
Dieu guard de mal la compaignie. Je avoys 
souppé, mais pour ce ne mangeray je poinct 
moins, car j'ay un estomac pavé, creux comme la 
botte sainct Benoist,, tousjours ouvert comme la 
gibbessiere d'un advocàt. 

De tous poissons, fors que la tencbe. 

« Prenez Taesle de la perdrys, ou la cuisse d'une 
Nonnain; n'est ce falotement mourir quand on 
meurt le caiche roidde? Nostre prieur aymefortle 
blanc de chappon. — En cela, dist Gymnaste, il 
ne semble poinct* aux renars, car des chappons, 
poulies, pouletz qu'ilz prennent, jamais ne man- 
gent le blanc. — Pourquoy, dist le moyne? — 
Parce, respondit Gymnaste, qu'ilz n'ont poinct de 
cuisiniers à les cuyre. Et, s'ilz ne sont competenie- 
ment cuitz, ilz demeurent rouge et non blanc. La 
rougeur des viandes est indice qu'elles ne sont 
assez cuytes, exceptez les gammares et escrevices, 
que l'on cardinalize à la cuyte. — Feste Dieu 
Bayart, dist le moyne, l'enfermier de nostre abbaye 
n'a doncques la teste bien cuyte, car il a les yeulx 
rouges comme un jadeau de vergue. Cette cuisse 
de levrault est bonne pour les goutteux. 

<c A propos truelle, pourquoy est ce que les cuisses 
d'une damoizelle sont tous] ours fraisches? — Ce 
problesme,^ dist Gargantua, n'est ny en Aristoteles, 
ny en Alexandre Aphrodisé, ny en Plutarque. — 
C'est, dist le moyne, pour trois causes par les- 
quelles un lieu est naturellement refraischy : Primo y 
pource que Teau decourt tout du long; secundo, 
pource que c'est un lieu umbrageux, obscur et 
ténébreux, auquel jamais le soleil ne luist; et tier- 
cernent, pource qu'il est continuellement esventé 
des ventz du trou de bize, de chemise, et d'abon- 
dant de la braguette. 

a Et dehait ! Page, à la humerie ! Crac, crac, 
crac ! Que Dieu est bon, qui nous donne ce bon 
plot! 

<x J'advoue Dieu, si j'eusse esté au temps de 
Jesuchrist, j'eusse bien engardé que les Juifz ne 
l'eussent prins au jardin de Olive t. Ensemble le 
diable me faille si j'eusse failly de coupper les jar- 
retz à messieurs les apostres, qui fuyrent tant las- 
chement après qu'ilz eurent bien souppé, et lais- 
sèrent leur bon maistre au besoing 1 Je hayz plus 
que poizon un homme qui fuyt quand il fault jouer 
des cousteaux. Hon 1 que je ne suis Roy de France 
pour quatre vingtz ou cent ans! Par Dieu ! je vous 
metroys en chien courtault les fuyars de Pavie. 
Leur fiebvre quartaine! Pourquoy ne mouroient- 
ilz là plus tost que laisser leur bon prince en ceste 
nécessité? N'est-il meilleur et plus honorable mou- 

rir vertueusement bataillant que vivre fuyant vil- 
lainement? 

<K Nous ne mangerons gueres d'oysons ceste an- 
née. Ha I mon amy, baille de ce cochon. Diavol 1 
il n'y a plus de moust. 

Germinavit radix Jesse. 

Je renye ma vie, je meurs de soif. Ce vin n*est 
des pires. Quel vin beuviez vous à Paris? Je me 
donne au diable si] je n'y tins plus de six moys 
pour un temps maison ouverte à tous venens. 
Congnoissez vous frère Claude des Haulx Barrois ? 
O le bon compaignon que c'est! Mais quelle 
mousche l'a picqué ? Il ne faict rien que estudier 
depuis je ne sçay quand. Je n'estudie poinct, de 
ma part. En nostre abbaye nous ne estudions ja- 
mais, de peur des auripeaux. Nostre feu abbé disoit 
que c'est chose monstrueuse veoir un moyne sça- 
vant. Par Dieu, Monsieur mon amy, magîs magnos 
clerlcos non sunt magîs magnos sapientes. 

« Vous ne veistes oncques tant de lièvres comme 
il y en a ceste année. Je n'ay peu recouvrer ny 
aultour ny tiercelet de lieu du monde. Monsieur 
de la Bellonniere m'avoit promis un lanier , mais il 
m'escripvit n'a gueres qu'il estoit devenu patays. Les 
perdris nous mangeront les aureilles mesoûan. Je 
ne prens poinct de plaisir à la tonnelle, car je y 
morfonds. Si je ne cours, si je ne tracasse, je ne 
suis poinct à mon aize. Vray est que, saultant les 

hajes et buissons, mon froc y laisse du poil. 
J'ay recouvert un gentil lévrier. Je donne au dia^ 
ble si luy eschappe lièvre. Un lacquays le menoit à 
monsieur de Maulevrier : je le destroussaj. Feis-je 
mal? — Nennj, frère Jean, dit Gymnaste, nenny, de 
par tous les diables, nenny . — Ainsi, dist le moyne, 
à ces diables cependent qu'ilz durent. Vertus Dieu, 
qu'en eust faict ce boyteux? Le cor Dieu, il prend 
plus de plaisir quand on lui faict présent d'un bon 
couble de beufs. — Comment, dit Ponocrates, 
vous jurez, frère Jean? — Ce n'est, dist le moyne, 
que pour orner mon languaige. Ce sont couleurs 
de rethoricque ciceroniane. » 

CHAPITRE XL 

Pourquoy lesjnoines sont refuis du monde, et pourquoy 
les ungs ont le nez plus grand que les aultres, 

G Y de Christian, dist Eudemon, je 

entre en grande resverie, considérant 

rhonnesteté de ce moyne, car il nous 

esbaudist icy tous. Et comment donc- 

ques est ce qu'on rechasse les moynes de toutes 

bonnes compaignies, les appellans trouble-feste , 

comme abeilles chassent les freslons d'entour leurs 

rousches? 

îgnavumjuçoi pecus 

dist Maro, 

a praesepibus arctnt. » 

A quoy respondit Gargantua : a II n'y a rien si 
vray, que le froc et la cogule tire à soy les oppro- 
bres , injures et malédictions du monde , tout ainsi 
comme le vent, dict Cecias, attire les nues. La rai- 
son peremptoire est parce qu'ilz mangent la merde 
du monde,c'est-à-dire les péchez, et comme mache- 
merdes Ton les rejecte en leurs retraictz : ce sont 
leurs conventz et abbayes, séparez de conversa- 
tion politicque comme sont les retraictz d'une 
maison. Mais, si entendez pour quoy ung cinge 
en une famille est tousjours mocqué et herselé, 
vous entendrez pourquoy les moynes sont de tous 
refuys^ et des vieulx et des jeunes. Le cinge ne 
garde poinct la maison comme un chien ; il ne tire 
point l'aroy, comme le beuf ; il ne produict ny 
laict ni laine, comme la brebis; il ne porte pas le 
faiz, comme le cheval. Ce qu'il faict est tout con- 
chier et degaster, qui est la cause pourquoy de 
tous repceoyt mocqueries et bastonnades. 

« Semblablement un moyne, j'entends de ces ocieux 
moynes , ne laboure , comme le paysant ; ne garde 
le pays, comme l'homme de guerre; ne gueristles 
malades, comme le medicin ; ne' presche ny endoc- 
trine le monde, comme le bon docteur evangelic- 
que et pedagoge; ne porte les commoditez et 
choses nécessaires à la republicque, comme le mar- 
chant. Ce est la cause pourquoy de tous sont huez 
et abhorryz. — Voyre mais, dist Grandgousier, ilz 
prient Dieu pour nous. — Rien moins, respondit 

Gargantua. Vray est qu'ilz molestent tout leurvoi*- 
sinage à force de trinqueballer leurs cloches. 

—^ Voyre, dit le moyne, une messe, unes mati- 
nes, unes vespres bien sonnées, sont à demy dictes. 

— Ilz marmonnent grand renfort de légendes et 
pseaulmes nullement par eulx entenduz; ilz con- 
tent force patenostres entrelardées de longs Ave 
Mariazy sans y penser ny entendre. Et ce j'ap- 
pelle mocque-Dieu , non oraison. Mais ainsi leurs 
ayde Dieu s'ilz prient pour nous, et non par paour 
de perdre leurs miches et souppes grasses. Tous 
vrajs christians, de tous estatz, en tous lieux, en 
tous temps , prient Dieu , et Tesperit prie et inter- 
pelle pour iceulx, et Dieu les prend en grâce. 
Maintenant tel est nostre bon frère Jean. Pourtant 
chascun le soubhaitc en sa compaignie. Il n'est 
poinct bigot, il n'est poinct dessiré, il est honneste, 
joyeulx, délibéré, bon compaignon. Il travaille, il 
labeure, il defent les opprimez, il conforte les af- 
fligez, il subvient es souffreteux , il garde les clous 
de l'abbaye. 

— Je foys, dist le moyne, bien dadvantaige, car, 
en despeschant nos matines et anniversaires on 
cueur, ensemble je foys des chordes d'arbaleste, 
je polys des matraz et guarrotz, je foys des retz 
et des poches à prendre les connis. Jamais je ne 
suis oisif. 

« Mais or çza, à boyre ! à boyre, cza ! Apporte le 
fruict. Ce sont chastaignes du bois d'Estrocz, avec 

20 

bon vin nouveau ; voy vous là composeur de petz. 
Vous n'estez encores céans amoustillez. Par Dieu, 
je boy à tous guez, comme un cheval de promo- 
teur. » 

Gymnaste luy dist : « Frère Jean, oustez ceste 
rouppie qui vous pend au nez. — Ha, ha I dist le 
moyne, serois je en dangier de noyer, veu que 
suis en l'eau jusques au nez? Non, non. Quare^ 
Quia 

Elle en sort bien, mais poinct n'y entre. 
Car il est bien antidote de pampre. 

O mon amyl qui auroit bottes d'hyver de tel 
cuir hardiment pourroit il pescher aux huytres, car 
jamais ne prendroient eau. — Pourquoy, dist 
Gargantua, est ce" que frère Jean a si beau nez? — 
Parce, respondit Grandgousier, que ainsi Dieu Ta 
voulu, lequel nous faict en telle forme et telle fin, 
selon son divin arbitre, que faict un potier ses 
vaisseaulx. — Parce, dist Ponocrates, qu'il feut des 
premiers à la foyre des nez. Il print des plus 
beaulx et plus grands. -^ Trut avant I dist le 
moyne. Selon vraye philosophie mbnasticque, c'est 
parce que ma nourrice avoit les tetins moletz, en 
la laictant, mon nez y enfondrôit comme en beurre, 
et là s'eslevoit et croissoit comme la paste dedans 
la met. Les durs tetins de nourrices font les enfans 
camuz. Mais guay, guay I 

Ad formant nasi cognoseitur ad te Itvavi. 

Je ne mange jamais de confitures. Page, à la 
humerie! Item, rousties! » 

CHAPITRE XLI 

Comment le moyne feist dormir Gargantuay et de 
ses heures et bréviaire. 

E souper achevé, consultèrent sus l'af- 
faire instant, et feut conclud que 
environ la minuict ilz sortiroient à 
l'escarmouche pour sçavoir quel guet 
et diligence faisoient leurs ennemys; en ce pen- 
dent, qu'ils se reposeroient quelque peu pour estre 
plus frais. 

Mais Gargantua ne povoit dormir en quelque 
façon qu'il se mist. Dont luy dist le moyne : « Je 
ne dors jamais bien à mon aise sinon quand je suis 
au sermon ou quand je prie Dieu. Je vous supplye, 
commençons, vous et moy, les sept pseaulmes, 
pour veoir si tantost ne serez endormy. » 

L'invention pleust tresbien à Gargantua, et 
commenceant.le premier pseaulme, sus le poinct 
de Beati quorum s'endormirent et l'un et Faultre. 
Mais le moyne ne faillit oncques à s'esveiller avant 
la minuict, tant il estoit habitué à l'heure des ma- 
tines claustralles. Luy esveillé, tous les aultres 
esveiUa, chantant à pleine voix la chanson : 

Ho! Regnault, resveille-toy, veille; 
O Regnault, resyeille-toy. 



lS6 LIVRE I, CHAPITRE XLI 

Quand tous furent esveillez, il dict : a Messieurs, 
l'on dict que matines commencent par tousser, et 
souper par boyre. Faisons à rebours, commençons 
maintenant noz matines par boyre, et de soir, à 
l'entrée de souper, nous tousserons à qui mieulx 
mieulx. » Dont dist Gargantua : « Boyre si tost 
après le dormir ? Ce n'est vescu en diète de medi- 
cine. Il se fault premier escurer l'estomach des su- 
perfluitez et excremens. — C'est, dist le moyne, 
bien mediciné ! Cent diables me saultent au corps 
s'il n'y a plus de vieulx hyvrognes qu'il n'y a de 
vieulx medicins! J'ay composé avecques mon appé- 
tit en telle paction que tousjours il se couche avec- 
ques moy, -et à cela je donne bon ordre le jour 
durant : aussi avecques moy il se lieve. Rendez 
tant que vouldrez vos cures, je m'en voys après 
mon tyrouer. — Quel tyrouer, dist Gargantua, 
entendez-vous? — Mon bréviaire, dist le mope, 
car, tout ainsi que les faulconniers , davant que 
paistre leurs oiseaux, les font tyrer quelque pied 
de poulie pour leurs purger le cerveau des phlegmes 
et pour les mettre en appétit, ainsi, prenant ce 
joyeux petit bréviaire au matin, je m'escure tout le 
poulmon, et voy me là prest à boyre. 

— A quel usaige, dist Gargantua, dictez vous 
ces belles heures ? — A Tusaige, dist le moyne, de 
Fecan, à troys pseaulmes et troys leçons, ou rien 
du tout qui ne veult. Jamais je ne me assubjectis à 
heures : les heures sont faictez pour l'homme, et 

non l'homme pour les heures. Pourtant je foys des 
miennes à guise d'estrivieres, je les acourcis ou al- 
longe quand hon me semble. 

Brevis oratio 
Pénétrât calos, 
Longa potatio 
Evacuât scyphos. 

Où est escript cela? — Par ma foy, dist Poao- 
crates, je ne sçay, mon petit couillaust; mais tu 
vaulx trop. — En cela, dist le moyne, je vous res- 
semble. Mais venite apotemus. » 

L'on appresta carbonnades à force, et belles 
souppes de primes, et beut le moyne à son plaisir. 
Aulcuns lui tindrent compaignie, les aultres s'en 
déportèrent. 

Après, chascun commença soy armer et accous- 
trer. Et armèrent le moyne contre son vouloir, car 
il ne vouloit aultres armes que son froc davant son 
estomach, et le baston de la croix en son poing. 
Toutesfoys, à leur plaisir feut armé de pied en cap 
et monté sus un bon coursier du royaume, et un 
gros braquemart au cousté. Ensemble Gargantua, 
Ponocrates, Gymnaste, Eudemon et vingt et cinq 
des plus adventureux de la maison de Grandgou- 
sier, tous armez à l'advantaige, la lance au poing, 
montez comme sainct George, chascun ayant un 
harquebouzier en crope. 

CHAPITRE XLII 

Comment le moyne donne couraige à ses compaignons, 
et comment il pendit à une arbre. 

R s'en vont les nobles champions à 
leur adventure, bien délibérez d'en- 
tendre quelle rencontre fauldra pour- 
suivre, et de quoy se fauldra contre- 
garder quand viendra la journée de la grande et 
horrible bataille. 

Et le moyne leur donne couraige, disant : « En- 
fans, n'ayez ny paour ny doubte, je vous condui- 
ray seurement. Dieu et sainct Benoist soyent avec- 
ques nous ! Si j'avoys la force de mesmes le cou- 
raige, par la mort bien, je vous les plumeroys 
comme un canàrt. Je ne crains rien fors l'artillerie. 
Toutesfoys, je sçay quelque oraison que m'a baillé 
le soubsecretain de nostre abbaye, laquelle gua- 
rentist la personne de toutes bouches à feu. Mais 
elle ne me profitera de rien, car je n'y adj ouste 
poinct de foy. Toutesfoys, mon baston de croix 
fera diables. Par Dieu, qui fera la cane de vous 
aultres, je me donne au diable si je ne le fays 
moyne en mon lieu et l'enchevestre de mon froc : 
il porte medicine à couhardise de gens. 

« Avez point ouy parler du lévrier de monâeur 
de Meurles, qui ne valloit rien pour les champs? Il 
luy mist un froc au col: par le corps Dieu, il 

n'echappoit ny lièvre ny regnard devant luy, et, 
que plus est, couvrit toutes les chiennes du pays, 
qui auparavant estoit esrené, et de frigidis et maie- 
ficiatis, » 

Le moyne, disant ces paroUes en cholere, passa 
soubz un noyer, tyrant vers la sauUaye, et embro- 
cha la visière de son heaulme à la roupte d'une 
grosse branche du noyer. Ce nonobstant donna 
fièrement des espérons à son cheval, lequel estoit 
chastouilieur à la poincte, en manière que le che- 
val bondit en avant, et le moyne, voulant deffaire 
sa visière du croc, lasche la bride, et de la main se 
pend aux branches, ce pendent que le cheval se 
desrobe dessoubz luy. 

Par ce moyen demoura le moyne pendent au 
noyer, et criant à l'aide et au meurtre, protestant 
aussi de trahison. Eudemon premier l'aperceut, et 
appellant Gargantua : « Syre, venez et voyez Ab- 
salon pendu. » Gargantua venu, considéra la con- 
tenence du moyne et la forme dont il pendoit, et 
dist à Eudemon : « Vous avez mal rencontré, le 
comparant à Absalon, car Absalon se pendit par 
les cheveux; mais le moyne, ras de teste, s'est 
pendu par les aureilles. — Aidez moy, dist le moyne, 
de par le diable ! N'est il pas bien le temps de ja- 
zer? Vous me semblez les prescheurs decretalistes, 
qui disent que quiconques voira son prochain en 
dangier de mort, il le doibt, sus peine d'excommu- 
nication trisulce^ plustoust admonnester de soy con- 

fesser et mettre en estât de grâce que de luj ajder. 
Quand doncques je les voiraj tombez en la rivière 
et prestz d'estre noyez, en lieu de les aller quérir 
et bailler la main, je leur feray un beau et long ser- 
mon df contemptu mundi et fuga sxculi, et lorsqu'ilz 
seront roides mors, je les iray pescher. 

— Ne bouge, dist Gymnaste, mon mignon, je 
te voys quérir, car tu es gentil petit monachus: 

Monachui in claustro 
Non valet ova duo; 
Sed, quando est extra, 
Bene valet triginta, 

« J'ay yeu des pendus plus de cinq cens, mais je 
n'en veis oncques qui eust meilleure grâce en pen- 
dillant, et, si je Tavoys aussi bonne, je vouldroys 
ainsi pendre toute ma vye. — Aurez vous, dist le 
moyne, tantost assez presché ? Aidez moy de par 
Dieu, puisque de par Taultre ne voulez. Par Tha- 
bit que je porte, vous en repentirez, tempore ci 
loco prxlibatis. » 

Alors descendit Gymnaste de son cheval, et, 
montant au noyer, souleva le moyne par les gous- 
se tz d'une main, et de l'autre deffîst sa visière du 
croc de l'arbre, et ainsi le laissa tumber en terre et 
soy après. Descendu que feut le moyne, se deffîst 
de tout son arnoys, et getta l'une pièce après l'au- 
tre parmy le champ, et, reprenant son baston de la 
croix, remonta sus son cheval, lequel Eudemon 

avoit retenu à la fîiite. Ainsi s'en vont joyeusement, 
tenans le chemin de la saullaye. 



CHAPITRE XLIII 

Comment l'escarmouche de Picrochole fut rencontré 
par Gargantua, et comment le moyne tua le capi^ 
taine Tyravant, et puis fut prisonnier entre les 
ennemis. 

ICROCHOLE, à la relation de ceulx qui 
avoient évadé à la roupte lors que 
Tripet fut estripé, feut esprins de 
grand courroux, ouyant que les dia- 
bles avoient couru suz ses gens, et tint son conseil 
toute la nuict, auquel Hastiveau et Toucquedillon 
conclurent que sa puissance estoit telle qu'il pour- 
roit défaire tous les* diables d'enfer s'ilz y venoient. 
Ce que Picrochole ne croyoit du tout : aussy ne 
s'en deffioit il. 

Pourtant envoya soubz la conduicte du conte 
Tiravant, pour descouvrir le pays, seize cens che- 
valiers, tous montez sus chevaulx legiers, en escar- 
mousche, tous bien aspergez d'eau beniste, et chas- 
cun ayant pour leur signe une estolle en escharpe, 
à toutes adventures, s'ilz rencontroient les diables, 
<lue par vertuz tant de ceste eau gringorienne que 
des estolles, yceulx feissent disparoir et esvanouyr. 
Coururent doncques jusques prés la Vauguyon et 
Rabelais. I. 21 

la Maladerye, mais oncques ne trouvèrent personne 
à qui parler, dont repassèrent par le dessus, et en 
la loge et tugure pastoral, prés le Couldraj, trou- 
vèrent les cinq pèlerins, lesquelz liez et ba£fouez 
emmenèrent comme s'ilz feussent espies, nonob- 
stant les exclamations, adjurations et requestes 
qu'ilz feissent. 

Descendus de là vers Seuillé, furent entenduz 
par Gargantua, lequel dist à ses gens : « Compai- 
gnons, il y a icj rencontre, et sont en nombre trop 
plus dix fois que nous. Chocquerons nous sus eulx? 
— Que diable, dist le moyne, ferons nous doncq? 
Estimez vous les hommes par nombre, et non par 
vertus et hardiesse ? » Puis s'escria : a Chocquons, 
diables, chocquons. » Ce que entendens les enne- 
mys, pensoient certainement que feussent vrays 
diables, dont commencèrent fuyr à bride avallée, 
excepté Tyravant, lequel coucha sa lance en Tar- 
rest, et en ferut à toute oultrance le moyne au mi- 
lieu de la poictrine; mais, rencontrant le froc hor- 
rifique, rebouscha par le fer, comme si vous frappiez 
d'une petite bougie contre une enclume. Adoncq 
le moyne avec son baston de croix luy donna entre 
col et collet sus l'os acromion si rudement qu'il 
Festonna et feit perdre tout sens et movement, et 
tomba es piedz du cheval. 

Et, voyant l'estolle qu'il portoit en escharpe, dist 
à Gargantua : « Ceulx-cy ne sont que prebstres, ce 
n'est q'un commencement de moyne. Par sainct 

Jean, je suis moyne parfait, je vous en tueraj 
comme de mousches. » Puis le grand gualot courut 
après tant qu'il atrapa les derniers, et les abbastoit 
comme seille, frappant à tors et à travers. 

Gymnaste interrogua sus l'heure Gargantua s'ilz 
les debvoient poursuivre. A quoy dist Gargantua : 
• a Nullement, car selon vraye discipline militaire, 
jamais ne fault mettre son ennemy en lieu de de- 
sespoir, parce que telle nécessité luy multiplie sa 
force et accroist le couraige, qui ja estoit deject 
et failly; et n'y a meilleur remède de salut à gens 
estommiz et recreuz que de ne espérer salut aulcun. 
Quantes victoires ont esté tollues des mains des 
vaincqueurs par les vaincus, quand ilz ne se sont 
contentez de raison, mais ont attempté du tout 
mettre à internition et destruire totallement leurs 
ennemys, sans en vouloir laisser un seul pour en 
porter les nouvelles! Ouvrez tousjours à voz enne- 
Biys toutes les portes et chemins, et plustost leurs 
faictes un pont d'argent affin de les renvoyer. — 
Voyre, mais, dist Gymnaste, ilz ont le moyne. — 
Ont ilz, dist Gargantua, le moyne ? Sus mon hon- 
neur, que ce sera à leur dommaîge. Mais, affin de 
survenir à tous azars, ne nous retirons pas encores, 
attendons icy en silence, car je pense ja assez con- 
gnoistre l'engin de noz ennemys: ilz se guident 
par sort, non par conseil. » 

Iceulx ainsi attendens soubz les noiers, ce pen- 
sent le moyne poursuyvoit, chocquant tous ceulx 

qu'il rencontroit, sans de nuUy avoir mercj, jusque 
à ce qu'il rencontra un chevalier qui portoit en 
crope un des pauvres pèlerins. Et là, le voulent 
mettre à sac, s'escria le pèlerin : « Ha I Monsieur 
le priour, mon amy, Monsieur le priour, sauvez 
moy, je vous en prie. » Laquelle parolle entendue, 
se retournèrent arrière les ennemys, et voyans que 
là n'estoit que le moy ne, qui faisoit cest esclandre, 
le chargèrent de coups comme on faict un asne de 
boys ; mais de tout rien ne sentoit , mesmement 
quand ilz frapoient sus son froc, tant il avoit la 
peau dure. Puis le baillèrent à guarder à deux ar- 
chiers, et, tournans bride, ne veirent personne 
contre eulx, dont extimerent que Gargantua estoit 
fuy avecques sa bande. 

Adoncques coururent vers les Noyrettes tant 
roiddement qu'ilz peurent pour les rencontrer, et 
laissèrent là le moyne seul avecques deux archiers 
de guarde. Gargantua entendit le bruit et hennis- 
sement des chevaulx, et dist à ses gens : « Com- 
paignons, j'entends le trac de noz ennemys, et ja 
apperçoy aulcuns d'iceulx qui viennent contre nous 
à la foulle. Serrons nous icy, et tenons le chemin 
en bon ranc. Par ce moyen nous les pourrons recep- 
voir à leur perte et à nostre honneur. » 

CHAPITRE XLIV 

Comment le moyne se desfist de ses guardes, et com- 
ment l'escarmouche de Picrochole feut deffaicte. 

E moyne, les voyant ainsi départir en 
desordre, conjectura qu'ilz alloient 
charger sus Gargantua et ses gens, et 
se contristoit merveilleusement de ce 
qu'il ne les pouvoit secourir ; puis advisa la conte- 
nence de ses deux archiers de guarde, lesquelz 
eussent voluntiers couru après la troupe pour y bu- 
tiner quelque chose, et tous] ours regardoient vers 
la vallée en laquelle ilz descendoient. Dadvantaige 
syllogisoit, disant : « Ces gens icy sont bien mal 
exercez en faictz d^armes, car oncques ne me ont 
demandé ma foy et ne me ont ousté mon braque- 
mart. » 

Soubdain après tyra son dict braquemart, et en 
ferut l'archier qui le tenoit à dextre, luy coupant 
entièrement les venes jugulaires et artères spagitides 
du col, avecques le guarguareon, jusques es deux 
adenes, et, retirant le coup, luy entreouvrit la 
mouelle spinale entre la seconde et tierce vertèbre. 
Là tomba l'archier tout mort. Et le moyne, détour- 
nant son cheval à gauche, courut sus i'aultre, lequel, 
voyant son compaignon mort et le moyne adven- 
taigé sus soy, cryoit à haulte voix : « Ha ! Monsieur 
le priour, je me rendz ; Monsieur le priour, mon 

bon amy. Monsieur le priour 1 » Et le moyne crjoit 
de mesmes : « Monsieur le posteriour, mon amy. 
Monsieur le posteriour, vous aurez sus voz poste- 
res. — Ha ! disoit l'archier, Monsieur le priour, 
mon mignon, Monsieur le priour, que Dieu vous 
face abbé ! — Par Thabit, disoit le moyne, que je 
porte, je vous feray icy cardinal. Rensonnez vous 
les gens de religion ? Vous aurez ung chapeau rouge 
à ceste heure de ma main. » £t l'archier cryoit : 
« Monsieur le priour. Monsieur le priour. Monsieur 
l'abbé futeur. Monsieur le cardinal, Monsieur le 
tout I Ha ! ha I hes ! non. Monsieur le priour, 
mon bon petit seigneur le priour, je me rends 
à vous. — Et je te rends, dist le moyne, à tous 
les diables. » 

Lors d'un coup luy tranchit la teste, luy coupant 
le test sus les os petrux, et enlevant les deux os 
bregmatis et la commissure sagittale avecques grande 
partie de l'os coronal, ce que faisant, luy tranchit 
les deux méninges, et ouvrit profondement les 
deux postérieurs ventricules du cerveau ; et demoura 
le craine pendent sus les espaules à la peau du péri- 
crâne par derrière, en forme d'un bonnet doctoral 
noir par dessus, rouge par dedans. Ainsi tomba 
roidde mort en terre. 

Ce faict, le moyne donne des espérons à son 
cheval et poursuyt la voye que tenoient les enne- 
mys, lesquelz avoient rencontré Gargantua et ses 
compaignons au grand chemin; et tant estoient 

diminuez au nombre, pour Tenorme meurtre que y 
aYoit faict Gargantua avecques son grand arbre, 
Gymnaste, Ponocrates, Eudemon etlesaultres, qu'ilz 
commençoient soy retirer à diligence, tous effrayez 
et perturbez de sens et entendement comme 
s'ilz veissent la propre espèce et forme de mort 
davant leurs yeulx. 

Et, comme vous voyez un asne, quand il a au 
cul un œstre Junonicque ou une mouche qui le 
poinct, courir çà et là sans voye ny chemin, gettant 
sa charge par terre, rompant son frein et renés, 
sans aulcunement respirer ny prandre repos, et ne 
sçayt on qui le meut, car l'on ne veoit rien qui le 
touche, ainsi fuyoient ces gens de sens desprou- 
veuz, sans sçavoir cause de fuyr ; tant seullement les 
poursuit une terreur panice laquelle avoient conceue 
en leurs âmes. 

Voyant le moyne que toute leur pensée n'estoit 
sinon à guaigner au pied, descend de son cheval et 
monte sus une grosse roche qui estoitsus le chemin, 
et avecques son grand braquemart frappoit sus ces 
fuyards à grand tour de bras sans se faindre ny 
espargner. Tant en tua et mist par terre que son 
braquemart rompit en deux pièces. Adoncques 
pensa en soy-mesmes que c'estoit assez massacré et 
tué, et que le reste debvoit eschapper pour- en 
porter les nouvelles. Pourtant saisit en son poing 
une hasche de ceux qui la gisoient mors, et se 
retourna derechief sus la roche, passant temps à 

veoîr fouyr les ennexnjs et cuUebuter entre les corps 
mors, excepté que à tous faisoit laisser leurs picques, 
espées, lances et hacquebutes ; et ceulx qui portoient 
les pèlerins liez, il les mettoit à pied et delivroit 
leurs chevaulx ausdictz pèlerins, les retenent avec- 
ques soy Torée de lahaje, et Toucquedillon, lequel 
il retint prisonnier. 

CHAPITRE LXV 

Comment U moyne amena les pèlerins, et les bonnes 
parolles que leur dist Grandgousier. 

ESTE escarmouche parachevée, se re- 
tyra Gargantua avecques ses gens, 
excepté le moyne, et sus la poincte du 
•^-s^c^E=:^?^jour se rendirent à Grandgousier, le- 
quel en son lict prioit Dieu pour leur salut et vic- 
toire. Et, les voyant tous saulfz et entiers, les em- 
brassa de bon amour, et demanda nouvelles du 
moyne. Mais Gargantua luy respondit que sans 
doubte leurs ennemys avoient le moyne. « Hz au- 
ront, dist Grandgousier, doncques maie encon- 
tre. » Ce que avoit esté bien vray. Pour tant en- 
cores est le proverbe en usaige, de bailler le moyne 
à quelcun, 

Adoncques commenda qu'on aprestast tresbien à 
desjeuner pour les refraischir. Le tout apresté, l'on 
appella Gargantua ; mais tant luy grevoit de ce que 

le moyne ne coxnparoit aulcunement qu'il ne voih 
loit ny boyre ny manger. Tout soubdain le moyne 
arrive, et, dés la porte de la basse court, s'escria : 
« Vin frays, vin frays. Gymnaste mon amy. » 
Gymnaste sortit et veit que c'estoit frère Jean, qui 
amenoit cinq pèlerins, et Toucquedillon prisonnier. 
Dont Gargantua sortit au davant, et luy feirent le 
meilleur recueil que peurent, et le menèrent davant 
Grandgousier , lequel l'interrogea de toute son 
adventure. Le moyne luy disoit tout : et comment 
on l'avoit prins, et comment il s'estoit deffaict des 
archiers, et la boucherie qu'il avoit faict par le che- 
min, et comment il avoit recouvert les pèlerins et 
amené le capitaine Toucquedillon. 

Puis se mirent à bancqueter joyeusement tous 
ensemble. Ce pendent Grandgousier interrogeoit 
les pèlerins de quel pays ilz estoient, dont ilz ve- 
noient et où ilz alloient. Lasd'aller pour tous 
respondit : « Seigneur, je suis de Sainct Genou en 
Berry. 

« Cestuy cy est de Palluau. 

« Cestuy cy est de Onzay. 

« Cestuy cy est de Argy. 

« Et c'estuy cy est de Villebrenin. Nous venons 
de Sainct Sébastian, prés de Nantes, et nous en 
retournons par'noz petites journées. — Voire, mais, 
dist Grandgousier, qu'alliez vous faire à Sainct Sé- 
bastian ? — Nous allions, dist Lasd'aller, luy offrir 
noz votes contre la peste. 

— O, dist Grandgousier, pauvres gens, estimez 
vous que la peste vienne de Sainct Sébastian ? — 
Ouj vrayement, respondit Lasd'aller, nos prescheurs 
noQi l'afferment. 

^ — Ouy, dist Grandgousier, les faulx prophètes 
vous annoncent ilz telz abuz ? Blasphèment ilz en 
ceste façon les justes et sainctz de Dieu qu'ilz les 
font semblables aux diables, qui ne font que mal entre 
les humains, comme Homère escript que la peste 
fut mise en l'oust des Gregoys par Apolo, et 
comme les poètes faignent un grand tas deVejoves 
et dieux malfaisans? Ainsi preschoit à Sinays un 
caphart que 

« Sainct Antoine mettoit le feu es jambes ; 

« Sainct Eutrope faisoit les hydropiques ; 

« Sainct Gildas les folz ; 

« Sainct Genou les gouttes. 

« Mais je le punizen tel exemple, quoy qu'il me 
appellast hérétique, que depuis ce temps caphart 
quiconques n'est auzé entrer en mes terres. Et 
m'esbahys si vostre roy les laisse prescher par son 
royaulme telz scandales. Car plus sont à punir que 
ceulx qui par art m^gicque ou aultre engin 
auroient mis la peste par le pays. La peste ne 
tue que le corps, mais telz imposteurs empoisonnent 
les âmes. » 

Luy disans ces parolles, entra le moyne tout déli- 
béré, et leurs demanda: « Dont estes vous, tous 
aultres pauvres hayres ? — ; De Sainct Genou, dirent 

ilz. — Et comment, dist le mojne, se porte l'abbé 
Tranchelion, le bon beuveur? £t les mojnes, quelle 
chère font-ilz ? Le cor Dieu , ilz -biscotent voz 
femmes ce pendent que estes en romivage. — Hin 
hen ! dist Lasd'aller, je n'ay pas peur de la mienne, 
car qui la verra de jour ne se rompera ja le col 
pour Taller visiter la nuict. — C'est, dist le moyne, 
bien rentré de picques! Elle pourroit estre aussi 
layde que Proserpine, elle aura, par Dieu, la sac- 
cade, puisqu'il y a moynes autour : car un bon ou- 
vrier mect indifferentement toutes pièces en œuvre. 
Que j'aye la veroUe en cas que ne les trouviez 
engroissées à vostre retour, car seulement l'ombre 
du clochier d'une abbaye est féconde. 

— C'est, dist Gargantua, comme l'eau du Nil 
en Egypte, si vous croyez Strabo et Pline, lib. vij, 
chap. iij, advise que c'est de la miche, des habitz 
et des corps. » 

Lors dist Grandgousier : «Allez vous en, pauvres 
gens, au nom de Dieu le créateur, lequel vous soit 
en guide perpétuelle. Et dorenavent ne soyez 
faciles à ces otieux et inutilles voyages. Entretenez 
voz familles, travaillez chascun en sa vacation, 
instniez voz enfans, et vivez comme vous enseigne 
le bon apostre Sainct Paoul. Ce faisans, vous 
aurez la garde de Dieu, des anges et des sainctz 
avecques vous, et n*y aura peste ny mal qui vous 
porte nuysance. » 

Puis les mena Gargantua prendre leur réfection 

en La salle , mais les pèlerins ne faisoient que sous- 
pirer, et dirent à Gargantua : « O que heureux est 
le pays qui a pour seigneur un tel homme ! Nous 
sommes plus édifiez et instniictz en ces propos qu'il 
nous a tenu qu'en tous les sermons que jamais nous 
f eurent preschez en nostre ville. — C'est, dist 
Gargantua, ce que dict Platon, Lib. v. dt Kepnb,, 
que lors les Republiques seroient heureuses quand 
les rojs philosopheroient , ou les philosophes 
regneroient. » 

Puis leur feist emplir leurs bezaces de vivres, 
leurs bouteilles de vin, et à chascun donna cheval 
pour soy soulager au reste du chemin, et quelques 
carolus pour vivre. 

CHAPITRE XLVI 

Comment GrandgousUr traicta humainement 
Toucquedillon prisonnier, 

, o u c Qu E D I L L o N fut présenté à Grand- 
gousier et interrogé par icelluy sus 
l'entreprinze et affaires de Picrochole, 
quelle fin il pretendoit par ce tumul- 
tuaire vacarme; A quoy respondit que sa fin et sa 
destinée éstoit de conquester tout le pays, s'il po- 
voit, pour l'injure faicte à ses fouaciers. ce C'est, 
dist Grandgousier, trop entreprint : qui trop em- 
brasse peu estrainct. Le temps n'est plus d'ainsi 

conquester les royaulmes avecques dommaîge de 
son prochain frère Christian ; ceste imitation des 
anciens Hercules, Alexandres, Hannibals, Scipions, 
Césars et aultres telz, est contraire à la profession 
de l'Evangile, par lequel nous est commandé guar- 
der, saulver, régir et administrer chascun ses pays 
et terres, non hostilement envahir les aultres. Et 
ce que les Sarazins et Barbares jadis appelloient 
prouesses, maintenant nous appelions briguanderies 
et meschansetez. Mieulx eust il faict soy contenir 
en sa maison, royalement la gouvernant, que insul- 
ter en la mienne, hostillement la pillant, car par 
bien la gouverner l'eust augmentée, par me piller 
sera destruict. Allez vous en au nom de Dieu, 
,suyvez bonne entreprinse, remonstrez à vostre roy 
les erreurs que congnoistrez, et jamais ne le con- 
seillez ayant esgard à vostre profit particulier, car 
avecques le commun est aussy le propre perdu. 
Quand est de vostre ranczon, je vous la donne 
entièrement, et veulx que vous soient rendues armes 
et cheval. Ainsi fault il faire entre voisins et anciens 
amys, veu que ceste nostre différence n'est poinct 
guerre proprement, comme Platon, Lib, v. deKep.y 
Vouloit estre non guerre nommée^ ains sédition, 
quand les Grecz meuvoient armes les ungs contre 
les aultres. Ce que, si par maie fortune advenoit, il 
commande qu'on use de toute modestie. Si guerre 
la nommez, elle n'est que superficiaire, elle n'entre 
poinct au profond cabinet de noz cueurs , car nul 

de nous n'est oultraigé en son honneur, et n'est 
question, en somme totale, que de rabiller quelque 
faulte commise par nos gens, j'entends et vostres et 
nostres. Laquelle, encores que congneussiez, vous 
doibviez laisser couler oultre, car les personnages 
querelans estoient plus à contempner que à ramen- 
tevoir, mesmement leurs satisfaisant selon le grief, 
comme je me suis offert. Dieu sera juste estimateur 
de nostre différent, lequel je supplye plus tost par 
mort me toUir de ceste vie et mes biens dépérir 
davant mes yeulx que par moy ny les miens en 
rien soit offensé. » 

Ces parolles achevées, appella le moyne, et 
davant tous luy demanda : « Frère Jean^ mon bon 
amy, estez vous qui avez prins le capitaine Touc- 
quedillon icy présent? — Syre, dist le moyne, il 
est présent, il a eage et discrétion : j'ayroe mieulx 
que le sachez par sa confession que par ma paroUe. » 
Adoncques dist Toucquedillon : « Seigneur, c'est 
luy véritablement qui m'a prins, et je me rends son 
prisonnier franchement. — L'avez-vous, dist Grand- 
gousier au moyne, mis à rançon? — Non, dist le 
moyne. De cela je ne me soucie. — Combien, dist 
Grandgousier, vouldriez vous de sa prinse ? — Rien, 
rien, dist le moyne ; cela ne me mené pas. » 

Lors commenda Grandgousier que, présent Touc- 
quedillon, feussent contez au moyne soixante et 
deux mille saluz pour celle prinse. Ce que feut faict 
ce pendent qu'on feist la collation au dict Toucque- 

dilloD, auquel demanda Grandgousier s'il vouloit 
demourer avecques luy, ou si mieulx aymoit retour- 
ner à son roy. Toucquedillon respondit qu'il tien- 
droit le party lequel il luy conseilleroit. « Doncques, 
dist Grandgousier, retournez à vostre roy, et Dieu 
soit avecques vous ! » Puis luy donna une belle 
espée de Vienne, avecques le fourreau d*or faict à 
belles vignettes d'orfeverie, et un collier d'or pesant 
sept ceo^ deux mille marcz, garny de fines pierre- 
ries, à l'estimation de cent soixante mille ducatz, 
et dix mille escuz par présent honorable. 

Après ces propos monta Toucquedillon sus son 
cheval. Gargantua, pour sa seureté, luy bailla trente 
hommes d'armes et six vingtz archiers soubz la 
conduite de Gymnaste, pour le mener jusques es 
portes de la Roche-Glermaud, si besoing estoit. 
Icelluy départi, le moyne rendit à Grandgousier les 
soixante et deux mille salutz qu'il avoit repceu, 
disant : « Syre, ce n'est ores que vous doibvez faire 
telz dons. Attendez la fin de ceste guerre, car l'on 
ne sçait quelz affaires pourroient survenir ; et guerre 
faicte sans bonne provisition d'argent n'a q'un sous- 
pirail de vigueur. Les nerfz des batailles sont les 
pecunes. — Doncques, dist Grandgousier, à la 
fin je vous contenteray par honneste recompense, 
et tous ceulx qui me auront bien servy. » 

CHAPITRE XLVII 

Comment Grandgousur manda quérir ses légions, et 
comment Toucquedillon tua Hastiveau, puis fut 
tué par le commandement de Picrochole. 

N ces mesmes jours, ceuix de Bessé, 
du Marché Vieulx, du bourg Sainct 
Jacques du Trainneau, de Parillé, de 
Rivière, des Roches-Sainct-Paoul, du 
Vaubreton, de Pautillé, du Brehemont, du pont de 
Clam, de Cravant, de Grandmont, des Bourdes, 
de la Ville-au-Mere, de Huymes, de Segré, de 
Hussé, de Sainct-Louant, de Panzoust, des Col- 
dreaulx, de Verrou, de Coulaines, de Chose, de 
Varenes, de Bourgueil, de l'Isle-Boucard , du 
CrouUay, de Narsay, de Candé, de Montsoreau et 
aultres lieux confines, envoierent devers Grandgou- 
sier ambassades pour luy dire qu'ilz estoient adver- 
tis des tordz que luy faisoit Picrochole, et, pour 
leur ancienne confédération, ilz luy offroient tout 
leur povoir tant de gens que d'argent et aultres 
munitions de guerre. 

L'argent de tous montoit, par les pactes qu'ilz 
luy envoyoient, six vingt quatorze millions deux 
escuz et demi d'or. Les gens estoient quinze mille 
hommes d'armes, trente et deux mille chevaux le- 
giers, quatre vingtz neuf mille harquebousiers, cent 
quarante mille adventuriers, unze mille deux cens 



GARGANTUA I77 

canons, doubles canons, basilicz et spiroles ; pion-^ 
niers, quarante-sept mille : le tout souldoyé et 
avi taillé pour six moys et quatre jours. Lequel offre 
Gargantua ne refusa ny accepta du tout, mais, gran- 
dement les remerciant, dist qu'il composeroit ceste 
guerre par tel engin . que besoing ne seroit tant 
empescher de gens de bien. 

Seulement envoya qui ameneroit en ordre les 
légions lesquelles entretenoit ordinairement en ses 
places de la Deviniere, de Chaviny, de Gravot et 
Quinquenays, montant en nombre deux mille cinq 
cens hommes d'armes, soixante et six mille hommes 
de pied, vingt et six mille arquebuziers, deux cens 
grosses pièces d'artillerye, vingt et deux mille pion- 
niers, et six mille chevaulx legiers, tous par bandes, 
tant bien assorties de leurs thesauriers, de vivan- 
diers, de mareschaulx, de armuriers et aultres gens 
nécessaires au trac de bataille, tant bien instruictz 
en art militaire, tant bien armez, tant bien recon- 
gnoissans et suivans leurs enseignes, tant soubdains 
à entendre et obéir à leurs capitaines, tant expédiez 
à courir, tant fors à chocquer, tant prudens à l'ad- 
venture, que mieulx ressembloient une harmonie 
d'orgues et concordante d'horologe q'une armée 
ou gensdarmerie. 

ToucquedilloI^, arrivé, se présenta à Picrochole, 

et luy compta au long ce qu'il avoit etfaict et veu. 

A la fin conseilloit par fortes paroUes qu'on feist 

apoinctement avecques Grandgouzier , lequel il 

Rabelais. J, 2I 

avoit esprouvé le plus homme de bien du monde, 
adjoustant que ce n'es toit nj preu ny raison moles- 
ter ainsi ses voisins, desquelz jamais n'avoient eu 
que tout bien; et, au reguard du principal, que 
jamais ne sortiroient de ceste entreprinse que à 
leur grand dommaige et malheur, car la puissance 
de Picrochole n'estoit telle que aisément ne les 
peust Grandgousier mettre à sac. Il n'eust achevé 
ceste parolle que Hastiveau dist tout hault : « Bien 
malheureux est le prince qui est de telz gens servj, 
qui tant facilement sont corrompuz comme je con- 
gnojs Toucquedillon ! Car je voy son couraige 
tant changé que voluntiers se feust adjoinct à noz 
ennemys pour contre nous batailler et nous trahir, 
s'ilz l'eussent voulu retenir; mais, comme vertus est 
de tous, tant amys que ennemys, louée et estimée, 
aussi meschanceté est tost congneue et suspecte. 
Et posé que d'icelle les ennemys se servent à leur 
profit, si ont ilz tousjours les meschans et traistres 
en abhomination. » 

A ces parolles, Toucquedillon, impatient, tyra 
son espée et en transperça Hastiveau un peu au 
dessus de la màmmelle guauche, dont mourut incon- 
tinent. Et, tyrant son coup du corps, dist franche- 
ment: « Ainsi périsse qui feaulx serviteurs blas* 
mera! » Picrochole soubdain entra en fureur, et, 
voyant l'espée et fourreau tant diapré, dist: « Te 
avoit on donné ce baston pour en ma présence tuer 
malignement mon tant bon amy Hastiveau? » 

Lors commenda à ses archiers qu'ilz le meissent 
en pièces, ce que feut faict sus l'heure tant cruel- 
lement que la chambre estoit toute pavée de sang; 
puis feist honorablement inhumer le corps de Has- 
tiveau, et celluj de Toucquedillon getter par sus 
les murailles en la vallée. Les nouvelles de ces oui- 
traiges feurent sceues par toute Tarmée, dont plu- 
sieurs commencèrent murmurer contre Picrochole , 
tant que Grippeminault luy dist : « Seigneur, je ne 
sçay quelle yssue sera de ceste entreprinse. Je voj 
voz gens peu confermés en leurs couraiges. Hz 
considèrent que sommes icj mal pourveuz de vi- 
vres^ et ja beaucoup diminuez en nombre par deux 
ou trojs yssues. Davantaige, il vient grand renfort 
de gens à voz ennemys. Si nous sommes assiégez 
une foys, je ne voy poinct comment ce ne soit à 
nostre ruyne totale. — Bren, bren ! dist Picrochole ; 
vous semblez les anguillez de Melun : vous criez 
davant qu'on vous escorche. Laissés les seulement 
venir. » 

CHAPITRE XLVIII 

Comment Gargantua assaillit Picrochole dedans là 
Koche-Clermaud, et defist l'armée dudict Picro^ 
choie. 

ARGANTUA eut la charge totale de l'ar- 
mée ; son père demoura en son fort , 
et, leur donnant couraigé par bonnes 
parolles, promist grandz dons à ceulx 
qui feroient quelques prouesses. Puis guaignerent 
le gué de Vede, et par basteaulx et pons legiere- 
ment faictz passèrent oultre d'une traicte. Puis, 
considérant l'assiette de la ville, que estoit en lieu 
hault et adventageux, délibéra celle nuyct sus ce 
qu'estoit de faire. Mais Gymnaste luy dist : a Sei- 
gneur, telle est la nature et complexion des Fran- 
çoys que ilz ne valent que à la première poincte. 
Lors ilz sont pires que diables ; mais, s'ilz séjour- 
nent, ilz sont moins que femmes. Je suis d'advis 
que à l'heure présente, après que voz gens auront 
quelque peu respiré et repeu, faciez donner l'as- 
sault. » L'advis feut trouvé bon. Adoncques pro- 
duict toute son armée en plain camp, mettant les 
subsides du cousté de la montée. Le moyne print 
avecques luy six enseignes de gens de pied et deux 
cens hommes d'armes, et en grande diligence tra- 
versa les marays, et gangna au dessus le Puy jus- 
ques au grand chemin de Loudun. 

Ce pendent Tassauit continuoit; les gens de Pi- 
crochole ne sçavoient si ie meilleur estoit sortir 
hors et les recepvoir, ou bien guarder la ville sans 
bouger. Mais furieusement sortit avecques quelque 
bande d'hommes d'armes de sa maison, et là feut 
receu et festoyé à grandz coups de canon qui gre&- 
loient devers les coustaux, dont les Gargantuistes 
se retirèrent au val pour mieulx donner lieu à Tartil- 
lerye. Ceulx de la ville defendoient le mieubc que 
povoient, mais les traictz passoient oultre par 
dessus sans nul ferir. Aulcuns de la bande, saulvez 
de Tartillerje, donnèrent fièrement sus nos gens, 
mais peu profitèrent, car tous feurent repceuz en- 
tre les ordres, et là ruez par terre. Ce que voyans, 
se vouloient retirer ; mais ce pendent le moyne 
avoit occupé le passaige, parquoy se mirent en 
fuyte sans ordre ny maintien. Aulcuns vouloient 
leur donner la chasse, mais le moyne les retint, crai- 
gnant que suyvans les fuyans perdissent leurs rancz, 
et que sus ce poinct ceulx de la ville chargeassent 
sus eulx. 

Puis, attendant quelque espace et nul ne com- 
parant à rencontre, envoya le duc Phrontiste pour 
admonester Gargantua à ce qu'il avanceast pour 
gaigner le Cousteau à la gauche, pour empescher là 
retraicte de Picrochole par celle porte. Ce que feist 
Gargantua en toute diligence, et y envoya quatre 
légions de la compaignie de Sebaste ; mais si tost 
ne peurent gaigner le hault qu'ilz ne rencontrassent 

en barbe Picrochole et ceubc qui avecqaes iuy 
s'estoient espars*. Lors chargèrent sus foiddement, 
toutesfoys grandement feurent endommaigez par 
ceuix qui estoient sus les murs, en coupz de traict 
et artillerye. Quoy voyant Gargantua, en grande 
puissance alla les secourir, et commença son artil* 
lerie à hurter sus ce quartier de murailles, tant que 
toute la force de la ville y feut revocquée. Le 
moyne, voyant celluy cousté lequel il tenoit assiégé 
dénué de gens et guardes, magnanimement tyra 
vers le fort, et tant feist qu'il monta sus Iuy, et 
aulcuns de ses gens, pensant que plus de craincte 
et de frayeur donnent ceulx qui surviennent à un 
conflict que ceulx qui lors à leur force combattent. 
Toutesfoys ne feist oncques efProy jusques à ce que 
tous les siens eussent guaigné la muraille, excepté 
les deux cens hommes d'armes qu'il laissa hors pour 
les bazars. Puis s^escria horriblement, et les siens 
ensemble, et sans resistence tuèrent les gardes d'i- 
celle porte, et la ouvrirent es hommes d'armes, et 
en toute fiereté coururent ensemble vers la porte 
de l'orient, où estoit le desarroy, et par derrière 
renversèrent toute leur force. 

Voyans, les assiégez, de tous coustez les Gargan- 
tuistes avoir gaigné la ville, se rendirent au moyne 
à mercy. Le moyne leurs feist rendre les basions 
et armes, et tous retirer et reserrer par les églises, 
saisissant tous les bastons des croix et commettant 
gens es portes pour les garder de yssir ; puis, ou- 

vrant celle porte orientale, sortit au secours de 
Gargantua. Mais Picrochole pensoit que le secours 
luy venoit de la ville , et par oultrecuidance se ba- 
zarda plus que devant, jusques à ce que Gargantua 
s'escrya : « Frère Jean, mon amj, frère Jean, en 
bonne heure soyez venu ! » Adoncques, congnois- 
sant Picrochole et ses gens que tout estoit déses- 
péré, prindrent la fuyte en tous endroictz. Gar- 
gantua les poursuyvit jusques prés Vaugaudrj, 
tuant et massacrant, puis sonna la retraicte. 

CHAPITRE XLIX 

Comment Picrochole, fuiant, feut surprins de maies 
fortunes, et ce que feit Gargantua après la ha-- 
taille, 

ICROÇHOLE, ainsi désespéré, s'en fuyt 
vers l'Isle Bouchart, et au chemin de 
Rivière son cheval bruncha par terre, 
à quoy tant feut indigné que de son 
espée le tua en sa choie ; puis, ne trouvant per- 
sonne qui le remontast, voulut prendre un asne du 
moulin qui là auprès estoit, mais les meusniers le 
meurtrirent tout de coups et le destrousserent de 
ses habillemens, et luy baillèrent pour soy couvrir 
une meschante sequenye. Ainsi s'en alla le pauvre 
cholérique ; puis, passant l'eau au Port Huaux et 
racontant ses maies fortunes, feut advisé par une 

vieille Lourpidon que son royaulme luj seroit rendu 
à la venue des Cocquecigrues. Depuis ne sçait-on 
qu?il est devenu. Toutesfojs l'on m'a dict qu'il est 
de présent pauvre gaignedenier à Lyon, cholefe 
comme davant, et tousjours se guemente à tous es> 
trangiers de la venue des Cocquecigrues, espérant 
certainement, scelon la prophétie de la vieille, estre 
à leur venue réintégré à son royaulme. 

Après leur retraicte, Gargantua premièrement 
recensa les gens, et trouva que peu d'iceulx estoient 
peryz en la bataille, sçavoir est quelques gens de 
pied de la bande du capitaine Tolmere, et Pono- 
crates, qui avoit un coup de harquebouze en son 
pourpoinct. Puis les feist refraischir chascun par sa 
bande, et commanda es thesauriers que ce repas 
leur feust défrayé et payé, et que l'on ne feist oul- 
trage quelconques en la ville, veu qu'elle estoit 
sienne, et après leur repas ilz comparussent en la 
place davant le chasteau, et la seroient payez pour 
six mois, ce que feut faict. Puis feist convenir davant 
soy en ladicte place tous ceulx qui là restoient de 
la part de Picrochole, esquelz, presens tous ses 
princes et capitaines, parla comme s'ensuit : 

CHAPITRE L 
La Contion que feist Gargantua es vaincus. 

os pères, ayeulx et ancestres, de toute 
memoyre, ont esté de ce sens et de ceste 
nature, que des batailles par eulx con- 
sommées ont pour signe mémorial des 
triumphes et victoires plus voluntiers érigé trophées et 
monumens es cueurs des vaincuz par grâce que es 
terres par eulx conquestées par architecture, car plus 
tstimoient la vive souvenance des humains acquise par 
libéralité que la mute inscription des arcs, colom- 
nés et pyramides, subjecte es calamitez de l'air et envie 
d'un chascun. Souvenir assez vous peut de la man^- 
suetude dont Hz usèrent envers les Bretons à la jour- 
née de Sainct-Aubin du Cormier et à la démolition 
de Parthenay. Vous avez entendu, et entendent ad- 
mirez le bon traictement qu'ilz feirent es barbares de 
Spagnola, qui avoient pillé, depopulé et saccaigé les 
fins maritimes de Olone et Thalmondoys. 

Tout ce ciel a esté remply des louanges et gratula- 
tions que vous-mesmes et vos pères feistes lors que 
Alpharbal, roy de Canarre, non assovy de ses for- 
tunes , envahyt furieusement le pays de Onys, exer- 
cent la piraticque en toutes les isles armoricques et ré- 
gions confines. Il feut en juste bataille navale prins 
€t vaincu de mon père, auquel Dieu soit garde et 
protecteur. Mais quoy ? au cas que les aultres roys et 

«4 

empereurs, voire qui se font nommer catholicques , 
Veussent misérablement traicté, durement emprisonné 
et rançonné extrêmement, il le traicta courtoisement, 
amiablement, le logea avecques soy en son palays, 
et par incroyable debonnaireté le renvoya en saufcon- 
duyt chargé de dons, chargé de grâces, chargé dt 
toutes offices d'amytié. Qii'm est-il advenu ? Luy, 
retourné en ses terres, feist assembler tous les princes 
et Estatz de son royaulme, leurs exposa l'humanité 
qu'il avoit en nous cogneu, et les pria sur ce délibérer 
en façon que le monde y eust exemple, comme avoit 
ja en nous de gracieuseté honeste, aussi en eulx de 
honesteté gracieuse. La feut décrété par consentement 
unanime que l'on offreroit entièrement leurs terres, 
dommaines et royaulme, à en faire selon nostre ar^ 
bitre. 

Alpharbal, en propre personne, soubdain retourna 
avecques neuf mille trente et huyt grandes naufz one- 
raires, menant non seulement les thesors de sa mai- 
son et lignée royalle, mais presque 'de tout le pays: 
car, soy embarquant pour faire voille au vent vesten 
nord-est, chascun à la foulle gettoit dedans icelUs 
or, argent, bagues, joyaulx, espiceries, drogues et 
odeurs aromaticques, papegays, pélicans, guenons, 
civettes, genettes, porcz-espicz, Poinct n*estoit filz de 
bonne mère réputé qui dedans ne gettast ce que avoit 
de singulier. 

Arrivé que feut, vouloit baiser lespiedz de mondict 
père; le faict feut estimé indigne et ne feut toléré, 

ains fut embrassé socialement. Offrit ses presens; Hz 
ne f eurent receupz par trop estre excessif z; se donna 
mancipe et serf volontaire, soy et sa postérité; ce ne 
feut accepté par ne sembler équitable ; céda par le 
décret des Estatz ses terres et royaulme, offrant la 
» transaction et transport signé, scellé et ratifié de tous 
ceubc qui faire le debvoient : ce fut totalement refusé, 
et les contractz gettés au feu, 

La fin feut que mon dict père commença lamenter 
de pitié et pleurer copieusement, considérant le franc 
vouloir et simplicité des Canarriens, et par motz ex- 
quis et sentences congrues diminuoit le bon tour qu'il 
leur avoit faict, disant ne leur avoir faict bien qui 
feut à l'estimation d'un bouton, et, si rien d'honnes- 
teié leur avoit monstre, il estoit tenu de ce faire. Mais 
tant plus l'augmentoit Alpharbal. Quelle feut l'yssuei 
En lieu que pour sa rançon y prinze à toute extrémité, 
eussions peu tyrannicquement exiger vingt foys cent 
mille escutz, et retenir pour houstaigers ses enfans 
aisnez, Hz se sont faictz tributaires perpetuelz, et 
obligez nous bailler par chascun an deux millions d'or 
affiné à vingt quatre karatz. Hz nous feurent Vannée 
première icy payez; la seconde, de franc vouloir, en 
payèrent vingt trois cens mille escuz; la tierce vingt 
six cens mille, la quarte troys millions, et tant tous- 
jours croissent de leur bon gré que serons contrainctz 
leurs inhiber de rien plus nous apporter. Cest la na- 
ture de gratuité, car le temps, qui toutes choses ronge 
et diminue, augmente et accroist les biensfaicts, parce 

qu'un bon tour libéralement faict à homme de 
raison croist continuement par noble pensée et re- 
membrance. Ne voulant doncques aulcunement dégé- 
nérer de la debonnaireté héréditaire de mes parens, 
maintenant je vous absoulz et délivre, et vous rends 
francs et libères comme par avant. 

D'abondant, serez à l^yssue des portes payez chas- 
cun pour troys moys, pour vous pouvoir retirer en 
voz maisons et familles, et vous conduiront en saul- 
veté six cens hommes d* armes et huyct mille hommes 
de pié, soubz la conduicte de mon escuyer Alexandre, 
affin que par les paysans ne soyez oultragez. Dieu 
soit avecques vous ! 

Je regrette de tout mon cueur que n'est icy Picro- 
choie, car je luy eusse donné à entendre que sans 
mon vouloir, sans espoir de accroistre ny mon bien 
ny mon nom, estoit faicte ceste guerre. Mais, puis 
qu*it est esperduy et ne sçait on où, ny comment est 
esvanoui, je veulx que son royaulme demeure entier à 
son filz, lequel, par ce qu*est par trop bas d*eage, 
car il n'a encores cinq ans accompliz, sera gouverné 
et instruict par les anciens princes et gens sçavans du 
royaulme. Et par autant q'un royaulme ainsi désolé 
seroit facilement ruiné si on ne refrenoit la convoytise 
et avarice des administrateurs d'icelluy, je ordonne et 
veulx que Ponocrates soit sus tous ses gouverneurs en- 
tendant, avecques auctorité à ce requise, et assidu 
avecques Venfant jusques à ce qu'il le congnoistra 
idoine de povoir par soy régir et régner. 

Je considère que facilité trop énervée et dissolue de 
pardonner es malfaisans leur est occasion de plus le- 
gierement derechief mal faire par ceste pernicieuse 
confiance de grâce. Je considère que Moyse, le plus 
doulx homme qui de son temps feust sus la terre, ai- 
grement punissoit les mutins et séditieux on peuple de 
Israël, Je considère que Jules César, empereur tant 
débonnaire que de luy dict Ciceron que sa fortune 
rien plus souverain n'avoit, sinon qu'il pouvoit, et sa 
vertus meilleur n'avoit, sinon qu'il vouloit tousjours 
sauver et pardonner à un chascun, icelluy toutes foys, 
ce non obstant, en certains endroictz punit rigoureu- 
sement les aucteurs de rébellion, 

A ces exemples je veubc que me livrez avant le dé- 
partir: premièrement, ce beau Marquet, qui a esté 
source et cause première de ceste guerre par sa vaine 
oultrecuidance ; secondement y ses compaignons foua- 
ciers, qui feurent negligens de corriger sa teste folle 
sus l'instant; et finablement tous les conseilliers, capi- 
tainesy officiers et domestiques de Picrochole lesqueh 
le auroient incité, loué ou conseillé de sortir ses li- 
mites pour ainsi nous inquiéter, » 

CHAPITRE LI 




Comment les videurs Gargantuistes feurent récom- 
pensez après la bataille. 

ESTE concion faicte par Gargantua, 
feurent livrez les séditieux par luj re- 
quis, exceptez Spadassin, Merdaille et 
Menuail, lesquelz ettoient fujz six 
heures davant la bataille, l'un jusques au col de 
Laignel d'une traie te, Taultre jusque au val de 
Vyre, Taultre jusques à Logroine, sans derrière soj 
reguarder ny prandre alaine par chemin, et deux 
fouaciers, lesquelz périrent en la journée. Aultre 
mal ne leurs feist Gargantua, sinon qu'il les or- 
donna pour tirer les presses à son imprimerie, la- 
quelle il avoit nouvellement instituée. 

Puis ceulx qui là estoient mors il feist honorable- 
ment inhumer en la vallée des Noirettes et au 
camp de Bruslevieille. Les navrés il feist panser et 
traicter en son grand Nosocome. Après advisa es 
dommaiges faictz en la ville et habitans, et les 
feist rembourcer de tous leurs interestz à leur con- 
fession et serment, et y feist bastir un fort chas- 
teau, j commettant gens et guet pour à l'advenir 
mieulx soy défendre contre les soubdaines es- 
meutes. 

Au départir, remercia gratieusement tous les 
soubdars de ses légions qui avoient esté à ceste de- 

faicte, et les renvoya hyverner en leurs stations et 
guamison, exceptez aulcuns de la légion decumane, 
lesquelz il avoit veu en la journée faire quelques 
prouesses, et les capitaines des bandes, lesquelz il 
amena avecques soy devers Grandgousier. A la 
veue et venue d'iceulx, le bon homme feut tant 
joyeux que possible ne seroit le descripre. Adonc 
leurs feist un festin le plus magnificque, le plus 
abundant et plus délicieux que feust veu depuis le 
temps du roy Assuere. A l'issue de table, il dis- 
tribua à chascun d'iceulx tout le parement de son 
buffet, qui estoit au poys de dis huyt cent mille 
quatorze bezans d'or en grands vases d'antique, 
grands potz, grands bassins, grands tasses, couppes, 
potetz, candélabres, calathes, nacelles, violiers, 
drageouoîrs et aultre telle vaisselle toute d'or mas- 
sif, oultre la pierrerie, esmail et ouvraige, qui, par 
estime de tous, excedoit en pris la matière d'iceulx; 
plus, leurs feist compter de ses coffres à chascun 
douze cens mille escutz contens, et d'abundant à 
chascun d'iceulx donna à perpétuité, excepté s'ilz 
mouroient sans hoirs, ses chastfeaulx et terres voi- 
zines, selon que plus leurs estoient commodes. 

A Pondérâtes donna la Rocheclermaud, à Gym- 
naste le Couldray, à Eudemon Montpensier, le 
Rivau à Tolmere, à Ithybole Montsoreau, à Acu- 
mas Candé, Varenes à Chironacte, Gravot à Sg- 
baste, Quinquenais à Alexandre, Ligre à Sophroné, 
et ainsi de ses aultres places. 

CHAPITRE LU 

Comment Gargantua feist bastir pour U moyne 
l'abbaye de Theleme, 

ESTOiT seulement le mojne à pourvoir, 
lequel Gargantua vouloit faire abbé 
de Seuillé, mais il le refusa. Il luj 
voulut donner Tabbaye de Bourgueil 
ou de Sainct Florent, laquelle mieulx luj duiroit, 
ou toutes deux s'il les prenoit à gré, mais le mojne 
luy fist responce peremptoire que de mojne il ne 
vouloit cbarge ny gouvernement : « Car comment, 
disoit-il, pourroj je gouverner aultruj, qui moj 
mesmes gouverner ne sçaurois? Si vous semblez 
que je vous aye faict et que puisse à Tadvenir faire 
service agréable, oultroyez-moy de fonder une ab- 
baye à mon devis. » 

La demande pleut à Gargantua, et offrit tout 
son pays de Theleme j ouste la rivière de Loyre, à 
deux lieues de la grande forest du Port-Huault, 
et requîst à Gargantua qu'il instituast sa religion 
au contraire de toutes aultres. a Premièrement 
doncques, dist Gargantua, il n'y fauld.ra ja bastir 
murailles au circuit, car toutes aultres abbayes sont 
fièrement murées. — Voyre, dist le moyne, et non 
sans cause, où mur y a et davant et derrière, y a 
force murmur, envie et conspiration mutue. » 
Davantaige, veu que en certains convents de ce 

monde est en usance que, si femme aulcune y entre, 
j'entends des preudes et pudicques, on nettoyé la 
place par laquelle elles ont passé, feut ordonné que 
si religieux ou religieuse y entroit par cas fortuit, 
on nettoiroît curieusement tous les lieux par les- 
queiz auroient passé. Et, parce que es religions de 
ce monde tout est compassé, limité et réglé par 
heures, feut décrété que là ne seroit horrologe ny 
quadrant aulcun, mais selon les occasions et opor- 
tunitez seroient toutes les œuvres dispensées : car, 
disoit Gargantua, la plus vraye perte du temps 
qu'il sceust estoit de compter les heures. Quel bien 
en vient-il? Et la plus grande resverie du monde 
estoit soy gouverner au son d'une cloche, et non 
au dicté de bon sens et entendement. Item, parce 
qu'en icelluy temps on ne mettoit en religion 'des 
femmes sinon celles que estoient borgnes, boy- 
teuses, bossues, laydes, defaictes, folles, insensées, 
maleficiées et tarées, ny les hommes sinon catarrez, 
mal nez, niays et empesché de maison... 

« A propos, dist le moyne, une femme qui n'est 
ny belle ny bonne à quoy vault toille ? — A met- 
tre en religion, dist Gargantua. — Voyre, dist le 
moyne, et à faire des chemises. » 

Feut ordonné que là ne seroient repceues sinon 
les belles, bien formées et bien naturées, et les 
beaulx, bien formez et bien naturez. Item, parce 
que es conventz des femmes ne entroient les hom- 
mes si non à l'emblée et clandestinement, feut de- 
Rabelais, I. 2 5 

creté que ja ne seroient là les femmes au cas que 
n'y feussent les hommes, ny les hommes en cas que 
n'y feussent les femmes. Item, parce que tant 
hommes que femmes, une foys repceuez en reli- 
gion, après l'an de probation, estoient forcez et 
astrinctz y demeurer perpétuellement leur vie du- 
rante, feust estably que tant hommes que femmes 
là repceuz sortiroient quand bon leurs sembleroit 
franchement et entièrement. Item, parce que ordi- 
nairement les religieux faisoient troys veuz, sçavoir 
est de chasteté, pauvreté et obédience, fut con- 
stitué que là honorablement on peult estre marié, 
que chascun feut riche et vesquist en liberté. 

Au reguard de Teage légitime, les femmes y es- 
toient repceues depuis dix jusques à quinze ans, les 
hommes depuis douze jusques à dix et huict. 

CHAPITRE LUI 

Comment feut bastie et dotée V abbaye de 

Thelemites. 

ouR le bastiment et assortiment de 
Tabbaye, Gargantua feist livrer de 
content vingt et sept cent mille huyt 
cent trente et un moutons à la grand 
laine, et par chascun an, jusques à ce que le tout 
feust parfaict, assigna sus la recepte de la Dive 
seze cent soixante et neuf mille escuz au soleil, et 

aultant à Testoille poussiniere. Pour la fondation et 
entretenement d'icelle donna à perpétuité vingt 
trojs cent soixante-neuf mille cinq cens quatorze 
nobles à la rose de rente foncière indemnez, 
amortyz, et solvables par chascun an à la porte de 
l'abbaye; et de ce leur passa belles lettres. 

Le bastiment feut en figure exagone, en telle 
façon que à chascun angle estoit bastie une grosse 
tour ronde à la capacité de soixante pas en dia- 
mètre, et estoient toutes pareilles en grosseur et 
protraict. La rivière de Loyre decouUoit sus l'as- 
pect de septentrion. Au pied d'icelle estoit une des 
tours assise, nommée Artice, et, tirant vers l'orient, 
estoit une aultre nommée Calaer, l'aultre ensuivant 
Anatole, l'aultre après Mesembrine, l'aultre après 
Hesperie, la dernière Cryere. Entre chascune tour 
estoit espace de troys cent douze pas. Le tout 
basty à six estages, comprenent les caves soubz 
terre pour un. Le second estoit voulté à la forme 
d'une anse de panier. Le reste estoit embrunché 
de guy de Flandres à forme de culz de lampes, le 
dessus couvert d'ardoize fine, avec l'endousseure 
de plomb à figures de petits manequins et animaulx 
bien assortiz et dorez, avec les goutieres que ys- 
soient hors la muraille, entre les croyzées, pinctes 
en figure diagonale de or et azur, jusques en terre, 
où finissoient en grands eschenaulx qui tous con- 
duisoient en la rivière par dessoubz le logis. 

Ledict bastiment estoit cent foys plus magni- 

ficque que n'est Bonivet, ne Chambourg, ne Chan- 
tilly : car en îcelluy estoient neuf mille trojs cens 
trente et deux chambres, chascune guarnie de arrière- 
chambre, cabinet, guarderobbe, chapelle, et yssue 
en une grande salle. Entre chascune tour, au my- 
Heu dudict corps de logis, estoit une viz brizée 
dedans icelluy mesme corps, de laquelle les mar- 
ches estoient part de porphyre, part de pierre nu- 
midicque, part de marbre serpentin, longues de 
vingt deux piedz ; Tespesseur estoit de troys doigtz ; 
Tassiete par nombre de douze entre chascun ré- 
pons. En chascun repous estoient deux beaulx ar- 
ceaulx d'antique par lesquelz estoit repceu la clarté, 
et par îceulx on entroit en un cabinet faict à clere- 
voys, de largeur de ladicte viz, et montoit jusques 
au dessus la couverture, et là finoit en pavillon. Par 
icelle viz on entroit de chascun cousté en une 
grande salle, et des salles es chambres. 

Depuis la tour Artice jusques à Cryere estoient 
les belles grandes librairies en grec, latin, hebrieu, 
françoys, tuscan et hespaignol, disparties par les 
divers estaiges selon iceulx langaiges. Au mylieu 
estoit une merveilleuse viz de laquelle l'entrée es- 
toit par le dehors du logis en un arceau large de six 
toizes. Icelle estoit faicte en telle symmetrie et ca- 
pacité que six hommes d'armes, la lance sus la 
cuisse, povoient de front ensemble monter jusques 
au dessus de tout le bastiment. Depuis la tour Ana- 
tole jusques à Mesembrine estoient belles grandes 

galleries toutes pinctes des antiques prouesses, his- 
toires et descriptions de la terre. Au milieu estoit 
une pareille montée et porte comme avons dict du 
cousté de la rivière. Sus icelle porte estoit escript 
en grosses lettres antiques ce que s'ensuit. 



CHAPITRE LIV 
Inscription mise sus la grande porte de Theleme. 

T n'entrez pas, hypocrites, bigotz, 
Vieulx matagots, marmiteuz borsouflez^ 
Torcoulx, badauU, plasquen'estoient lesGotz 
Ny OstrogotZj précurseurs des Magotz ; 
Haires, cagotz, cafars empantouflez. 

Gueux mitouflez, frapars escorniflez, 

Befflez, enflez, fagoteurs de tabus. 

Tirez ailleurs pour tendre vos abusl 

Vos abus meschans 
Rempliroient mes camps 
* De mesclianceté. 
Et par faulseté 
Troubleroient mes chans 
Vos abus meschans. 

Cy n'entrez pas, maschefains practiciens, 
Clersj basauchiens^ mangeurs du populaire, 
Officiauix, scribes et pharisiens. 
Juges, anciens, qui les bons parroiciens 
Ainsi que chiens mettez au capulaire. 
Vostre salaire est au patibulaire; 
Allez y braire ; icy n*est faict excès 
Dont en voz cours on deust mouvoir procès. 

Procès et debatz 
Peu font cy d'ebatz, 
Où l'on vient s'esbatre, 
A vous pour debatre, 
Soyent en pleins cabatz 
Procès et debatz. 

Cy n'entrez pas, vous, usuriers chichars, 
Briffaulx, leschars qui tousjours amassez, 
Grippemînaulx, avalleurs de frimars. 
Courbez, camars, qui en vos coquemars 
De mille marcs ja n'auriez assez; 
Poinct esguassez n'estes quand cabassez 
Et entassez, poiltrons à chicheface. 
La maie mort en ce pas vous deface ! 

Face non humaine 
De telz gens qu'on maine 
Raire ailleurs : céans 
Ne seroit seans. 
Vuidez ce dommaine. 
Face non humaine. 

Cy n'entrez pas, vous, rassotez mastins. 
Soirs ny matins, vieux chagrins et jaloux ; 
Ny vous aussi, séditieux, mutins, * 

Larves, lutins, de dangier palatins^ 
Créez ou Latins, plus à craindre que loups ; 
Ny vous^ gualous, verollez jusqu'à Tous : 
Portez vos loups ailleurs paistre en bonheur, 
Croustelevez remplis de deshonneur. 

Honneur, los, deduict. 
Céans est desduict 
Par joyeux acords. 
Tous sont sains au corps; 
Par ce bien leur duict 
Honneur, los, deduict. 

Cy entrez, vous, et bien soyez venuz 

Et parvenuz, tous nobles chevaliers ; 

Cy est le lieu où sont les revenuz 

Bien advenuz» afin que entretenuz. 

Grands et menuz^ tous soyez à milliers. 

Mes familliers serez et peculiers, 

Frisques, gualliers, joyeux, plaisans, mignons, 

En gênerai tous gentilz compaignons. 

Compaignons gentilz, 
Serains et subtilz. 
Hors de vilité. 
De civilité 
Cy sont les oustilz, 
Compaignons gentilz. 

Cy entrez, vous qui le sainct Evangile 
En sens agile annoncez, quoy qu'on gronde; 
Céans aurez un refuge et bastille 
Contre Thostile Erreur, qui tant postille 
Par son faulz stile empoizonner le monde ; 
Entrez, qu'on fonde icy la Foy profonde. 
Puis qu'on confonde, et par voix et par roUe, 
Les ennemys de la saîncte Parolle. 

La Parolle saincte 
Ja ne soit extaincte 
En ce lieu tressainct; 
Chascun en soit oeinct, 
Chascune ay enceincte 
La Parolle saincte. 

Cy entrez, vous, dames de hault paraige; 
En franc couraige entrez^y en bon heur. 
Fleurs de beaulté à céleste vîsaige, 
A droit corsaige, à maintien prude et saige; 
En ce passaige est le séjour d'honneur. 
Le hault seigneur qui du lieu feut donneur 



99 



LIVRE 1, CHAPITRE I 



Or donDé par don. 
Ordonne paidon 
A cil qui le donne. 
El ireibien guerdonns 
Toui moricl prcud'hom 
Ot donné par don. 



CHAPITRE LV 
Comment estait le manoir des Tbelemites. 

V millieu de la basse court estoit une 

fontaine magaifîcquedebdalabastre ; 

au dessus les troys Grâces avecqucs 

cornes d'abondance, et geitoient l'eau 

par les mammelles, bouche, aureilles, yeulx et aul- 

Le dedans du logis sus la dicte basse court ev- 
toit sus gros pilliers de cassidoine et porphyre, h 
beaulx ars d'antique, ai( dedans desquelz estoieot 
belles gualeries longues et amples, aornées de pinc- 
tures, de comes de cerfz, licornes, rhinocéros, 
hippopotames, dens de elephans et aultres choses 
spec tables. 

Le logis des dames comprenoit depuis la tour 
Artice jusques à la porte Mesembiine. Les hom- 
mes occupoient le reste. Devant ledict logis des 

dames, affin qu'elles eussent Tesbatement , entre 
les deux premières tours, au dehors , estoient les 
lices, l'hippodrome, le théâtre et natatoires, avec- 
ques les bains mirifiques à triple solier, bien gamiz 
de tous aâsortemens et foyzon d'eau de myre. 

Jouxte la rivière estoit le beau jardin de plai- 
sance; au millieu d'icelluy le beau labirynte. Entre 
les deux aultres tours estoient les jeux de paulme 
et de grosse balle. Du costé de la tour Cryere es- 
toit le vergier, plein de tous arbres fructiers, toutes 
ordonnées en ordre quincunce. Au bout estoit le 
rand parc, foizonnant en toute beste sauvagine. 
Entre les tierces tours estoient les butes pour l'ar- 
quebuse, l'arc et l'arbaleste ; les offices hors la tour 
Hesperie, à simple estaige ; l'escurye au delà des 
offices; la faulconnerie au davant d'icelles, gou- 
vernée par asturciers bien expers en l'art, et estoit 
annuellement fournie^ar les Candiens, Vénitiens et 
Sarmates, de toutes sortes d'oiseaulx paragons, 
aigles, gerfaulx, autours, sacres, laniers, faulcons, 
esparviers, esmerillons et aultres, tant bien faictz 
et domestisquez que, partans du chasteau pour 
s'esbatre es champs, prenoient tout ce que rencon- 
troient. La vénerie estoit un peu plus loing, tyran t 
vers le parc. 

Toutes les salles, chambres et cabinetz, estoient 
tapissez en diverses sortes, selon les saisons de l'an- 
née. Tout le pavé estoit couvert de drap verd. Les 
lictz estoient de broderie. En chascune arrière 

chambre estoit ud miroir de christallin enchâssé en 
or fin, au tour garny de perles, et estoit de telle 
grandeur qu'iL povoît véritablement représenter 
toute la personne. A l'issue des salles du logis des 
dames estoient les parfumeurs et testonneurs, par 
les nains desquelz passoient les hommes quand ilz 
visitoient les dames. Iceulx fournissoient pat chas- 
cuD matin les chambres des dames d'eau rose, d'eau 
de naphe, d'eau d'ange, et à chascune la précieuse 
cassolletle vaporante de toutes drogues aromatiques. 

CHAPITRE LVI 

Comment estotettl ve$lu2. les rtligitux et rtligituses 
de ThtUme. 

ES dames, au commencement de la 
fondation, se haSilloient à leur plaisir 
et arbitre. Depuis feurent reforméez 
par leur franc vouloir en la façon que 
s'ensuyt : elles portoient chausses d'escarlatte ou 
de migraine, et passoient lesdictes chausses le ge- 
noul au dessus par troys doigtz justement, et ceste 
liziere estait de quelques belles broderies et des- 
coupures. Les jartieres estoient de la couleur de 
leurs bracelletz, et comprenoient le genoul au des- 
dessus et dessoubs. Les souliers, escarpins et pan- 
toufles, de velours cramoizi, rouge, ou violet, des- 
chicquettées à barbe d'e 

Au dessus de la chemise vestoîent la belle vas- 
quine de quelque beau camelot de soje; sus icelle 
vestoient la verdugale de tafetas blanc, rouge, 
tanné, grys, etc. Au dessus la cotte de tafetas 
d'argent faict à broderies de fin or, et à Tagueille 
entortillé, ou, selon que bon leur sembloit, et cor- 
respondent à la disposition de Tair, de satin, damas, 
velours, orangé, tanné, verd, cendré, bleu, jaune, 
clair, rouge, cramoyzi, blanc, drap d'or, toille d'ar- 
gent, de canetille, de brodure, selon les festes. 
Les robbes, selon la saison, de toile d'or à frizure 
d'argent^ de satin rouge couvert de cannetille d'or^ 
de tafetas blanc^ bleu^ noir^ tanné^ sarge de soye^ 
camelot de soye_, velours_, drap d'argent, toile d'ar- 
gent^ or traict, velours ou satin porfilé d'or en di- 
verses protraictures. 

En esté, quelques jours, en lieu de robbes por- 
toient belles marlottes des parures susdictes, .ou 
quelques bernes à la moresque, de velours violet à 
frizure d'or sus canetille d'argent, ou à cordelières 
d'or guarnies aux rencontres de petites perles in- 
dicques. Et tousjours le beau panache, selon les 
couleurs des manchons , et bien guarny de papil- 
lettes d'or. 

En hyver, robbes de tafetas des couleurs comme 
dessus, fourrées de loups cerviers, genettes noires, 
martres de Calabre, zibelines, etaultres fourrures pré- 
cieuses. Les patenostres, anneaulx, jazerans, carcans, 
estoient de fines pierreries, escarboucles, rubys, ba- 

lajs, diamans, saphiz, esmeraudes, turquoyzes, gre- 
natz, aga thés, berilles, perles et unions d'excellence. 

L'acoustrement de la teste estoit selon le temps. 
En hyver, à là mode franco jse; au printemps, à l'es- 
pagnole; en esté, à la tusque. Exceptez les festes 
et dimanches, esquelz portoient accoustrement 
françojs, par ce qu'il est plus honorable et mieulx 
sent la pudicité matronale. 

Les hommes estoient habillez à leur mode : 
chaussés pour le bas d'estamet , ou serge drapée , 
d'escarlatte, de migraine, blanc ou noir. Les hault 
de velours d'icelles couleurs, ou bien prés appro- 
chantes, brodées et deschicquetées selon leur inven- 
tion. Le pourpoint de drap d'or, d'argent, de ve- 
lours, satin, damas, tafetas, de mesmes couleurs, 
deschicquettés, broudez et acoustrez en paragon ; 
les aguillettes de soye de mesmes couleurs ; les fers 
d'or bien esmaillez; les sayez et chamarres de drap 
d'or, toille d'or, drap d'argent, velours porfîlé à plai- 
sir ; les robbes autant précieuses comme des dames ; 
les ceinctures de soye, des couleurs du pourpoinct. 
Chascun la belle espée au cousté, la poignée dorée, 
le fourreau de velours de la couleur des chausses, 
le bout d'or et de orfèvrerie, le poignart de mesmes. 
Le bonnet de velours noir, garny de force bagues 
et boutons d'or; la plume blanche par dessus mi- 
gnonnement partie à paillettes d'or, au bout des- 
quelles pendoient en papillettes beaulx rubiz, es- 
merauldes, etc. 

Mais telle sympathie estoit entre les hommes et 
les femmes que par chascun jour ilz estoient vestuz 
de semblable parure ; et, pour à ce ne faillir, estoient 
certains gentilz hommes ordonnez pour dire es 
hommes, par chascun matin, quelle livrée les dames 
vouloient en icelle journée porter, car le tout es- 
toit faict selon l'arbitre des dames. En ces veste- 
mens tant propres et accoustremens tant riches, ne 
pensez que enlx ny elles perdissent temps aulcun : 
car les maistres des garde-robbes avoient toute la 
vesture tant preste par chascun matin, et les dames 
de chambres tant bien estoient aprinses que en un 
moment elles estoient prestes et habillez de pied 
en cap^. 

Et, pour iceuk accoustremens avoir en meilleur 
oportunité, au tour du bojs de Theleme estoit un 
grand corps de maison long de demje lieue, bien 
clair et assorty, en laquelle demouroient les orfè- 
vres, lapidaires, brodeurs, tailleurs, tireurs d*or, 
veloutiers, tapissiers et aultelissiers, et là œuvroient 
chascun de son mestier, et le tout pour les susdictz 
religieux et religieuses. 

Iceulx estoient fourniz de matière et estoffe par 
les mains du seigneur Nausiclete, lequel par chas- 
cun an leurs rendoit sept navires des isles de Per- 
las et Canibabes, chargées de lingotz d'or, de soje 
crue, de perles et pierreries. Si quelques unions 
tendotent à vétusté et changeoient de naïfve blan- 
cheur, icelles par leur art renouvelloient en les 

donnant à manger à quelques beaulx cocqs, comme 
on baille cure es faulcons. 



CHAPITRE LVII 

Comment estoient reiglez les Thelemitti à leur 
manière de vivre. 

ouTE leur vie estoit employée non par 
loix, statu z ou reigles, mais selon 
leur vouloir et franc arbitre: se le- 
voient. du lict quand bon leur sem- 
bloit, beuvoient, mangeoient, travailloient, dor- 
moient quand le désir leur venoit. Nul ne les 
esveilloit, nul ne les parforceoit ny à bojre, ny à 
manger, nj à faire chose aultre quelconcques. Ainsi 
Tavoit estably Gargantua. En leur reigle n'estoit 
que ceste clause : 

FAY CE QUE VOULDRAS, 

parce que gens libères, bien nez, bien instruictz, 
conversans en compaignies honnestes, ont par na- 
ture un instinct et aguillon qui tousjours les poulse 
à faictz vertueux et retire de vice, lequel ilz nom- 
moient honneur. Iceulxi quand par vile subjection 
et contraincte sont déprimez et asserviz, détour- 
nent la noble affection par laquelle à vertuz fran- 
chement tendoient, à déposer et enfraindre ce joug 
de servitude : • car nous entreprenons tousjours 

choses deffendues, et convoitons ce que nous est 
dénié. 

Par ceste liberté entrèrent en louable émulation 
de faire tous ce que à un seul voyoient plaire. Si 
quelq'un ou quelq'une disoit : a Beuvons, » tous 
buYoient. Si disoit : « Jouons, » tous jouoient. Si 
disoit: (k Allons à Tesbat es champs, » tous y al- 
loient. Si c'estoit pour voiler ou chasser, les dames, 
montées sus belles hacquenées avecques leurs pale- ' 
froj gourrier, sus le poing mignonnement enguan- 
telé portoient chascune ou un esparvier, ou un la- 
neret, ou un esmerillon. Les hommes portoient les 
aultres ojseaulx. 

Tant noblement estoient apprins qu'il n'estoit 
entre eulx celluy ne celle qui ne sceust lire, escri- 
pre, chanter, jouer d'instrumens harmonieux, parler 
de cinq et six languaiges, et en iceulx composer tant 
en carme que en oraison solue. 

Jamais ne feurent veuz chevaliers tant preux, tant 
gualans, tant dextres à pied et à cheval, plus vers, 
mieulx remuans, mieulx manians tous bastons, que 
là estoient. Jamais ne feurent veues dames tant 
propres, tant mignonnes, moins fascheuses, plus 
doctes à la main, à l'agueille, à tout acte muliebre 
honneste et libère, que là estoient. 

Par ceste raison, quand le temps venu estoit que 
aulcun d'icelle abbaye, ou» à la requeste de ses pa- 
rens, ou pour aultres causes, voulust issir hors, 
avecques soy il emmenoit une des dames, celle la- 

quelle Tauroit prins pour son dévot, et estoient en- 
semble mariez ; et si bien avoient vescu à Theleme 
en dévotion et amytié, encore mieulx la conti- 
nuoient ilz en mariaige, d'autant se entreajmoient 
ilz à la fin de leurs jours comme le premier de leurs 
nopces. 

Je ne veulx oublier vous descripre un énigme 
qui fut trouvé aux fondemens de l'abbaje en une 
grande lame de bronze. Tel estoit comme s*en- 
suyt: 




CHAPITRE LVIII 
Enigme en prophétie, 

AUYRES hamains qui bon heur attendez^ 
Levez vos cueurs et mes dictz entendez. 
SMl est permis de croyre fermement 
Que, parles corps qui sont au Firmament, 
Humain esprit de soy puisse advenir 

A prononcer les choses à venir. 

Ou si l'on peut par divine puissance 

Du sort futur avoir la congnoissance, 

Tant que Ton juge en asseuré discours 

Des ans loingtains la destinée et cours. 

Je fois sçavoir à qui le veult entendre 

Que cest hyver prochain ^ sans plus attendre. 

Voire plus tost, en ce lieu où nous sommes 

Il sortira une manière d'hommes. 

Las du repoz et faschez du séjour. 

Qui franchement iront, et de plein jour, 

Subourner gens de toutes qualitez 

A différent et partialitez. 

Et qui Touidra les croyre et escouter, 

Quoy qu'il en doibve advenir et couster, 

Ilz feront mettre en debatz apparentz 

Amys entre eulx et les proches parents : 

Le filz bardy ne craindra Timpropere 

De se bender contre son propre père; 

Mesmes les grandz de noble lieu sailliz 

De leurs subjectz se verront assailliz. 

Et le debvoir d'honneur et révérence 

Perdra pour lors tout ordre et différence, 

Car ilz diront que chascun à son tour 

Doibt aller hault, et puis faire retour, 

£t sur ce poinct aura tant de meslées, 

Tant de discordz, venues et allées, 

Que nulle histoyre où sont les grands merveilles 

A faict récit d'esmotions pareilles. 

Lors se verra maint homme de valeur, 

Par l'esguillon de jeunesse et chaleur, 

Et croire trop ce fervent appétit. 

Mourir en fleur et vivre bien petit. 

Et ne pourra nul laisser cest ouvrage, 

Si une fois il y met le couraige,» 

Qu'il n'ayt emply par noises et debatz 

Le ciel de bruit et la terre de pas. 

Alors auront non moindre authorité 

Hommes sans foy que gens de vérité. 

Car tous suyvront la créance et estude 

De l'ignorante et sotte multitude, 

Dont le plus lourd sera receu pour juge. 

O dommaigeable et pénible déluge! 

Déluge, dy-je, et à bonne raison. 

Car ce travail ne perdra sa saison 

Ny n'en sera délivrée la terre 

Jusques à tant qu'il en sorte à grand erre 

Soubdaines eaux, dont les plus altrempez 

En combatant seront pris et trempez. 

Et à bon droict, car leur cueur, adonné 

A ce combat, n'aura point perdonné 

Rabelais. I. 27 

Mesme aux troppeaux des innocentes bestes. 
Que de leurs nerfz et boyaulx deshonnestes 
* Il ne soit faict, non aux dieux sacrifice, 
Mais aux mortelz ordinaire service. 
Or maintenant je vous laisse penser 
Comment le tout se pourra dispenser. 
Et quel repoz en noise si profonde 
Aura le corps de la machine ronde. 
Les plus heureux, qui plus d'elle tiendront. 
Moins de la perdre et gaster s'abstiendront,. 
Et tascheront en plus d'une manière 
A l'asservir et rendre prisonnière 
En tel endroict, que la pauvre deffaicte 
N'aura recours qu'à celluy'qui l'a faicte. 
Et, pour le pis de son triste accident. 
Le clair soleil, ains qu'estre en Occident, 
Lairra espandre obscurité sur elle 
Plus que d'eclipse ou de nuyct naturelle, 
Dont en un coup perdra sa liberté 
Et du haut ciel la faveur et clarté. 
Ou pour le moins demeurera déserte. 
Mais elle, avanticeste ruyne et perte. 
Aura longtemps monstre sensiblement 
Un violent et si grand tremblement 
Que lors Ethna ne feust tant agitée 
Quand sur un filz de Titan fut jectée ; 
Et plus soubdain ne doibt estre estimé 
Le mouvement que feit Inarimé 
Quand Tiphœus si fort se despita 
Que dens la mer les montz précipita. 
Ainsi sera en peu d'heure rangée 
A triste estât, et si souvent changée 
Que mesme ceulx qui détenue l'auront 
Aux survenans occuper la lairront. 
Lors sera prés le temps bon et propice 
De mettre fin à ce long exercice : 
Car les grands eaulx dont oyez deviser 
Feront chascun la retraicte adviser. 

Et toutesfoys devant le partement 
On pourra veoir en l'air apertement 
L*aspre chaleur d'une grand' flamme esprise 
Pour mettre à fin les eaux et l'eAtreprise. 
Reste en après ces accidens parfaictz 
Que les esleuz, joyeusement refaictz, 
Soient de tous biens et de manne céleste, 
Et d'abondant par recompense honneste 
Enrichiz soyent. Les aultres en la fin 
Soient denuez : c'est la raison, affin 
Que, ce travail en tel poinct terminé, 
. Ung chascun ayt son sort prédestiné. 
Tel feut l'accord. O qu'est à révérer 
Cil qui en fin pourra persévérer ! 

La lecture de cestuy monument parachevée, 
Gargantua souspira profondement, et dist es as- 
sistans : 

a Ce n'est de maintenant que les gens reduictz 
à la créance evangelique sont persécutez; mais 
bien heureux est celluy qui ne sera scandalizé, et 
qui tousjours tendra au but, au blanc que Dieu, 
par son cher fîlz, nous a prefîx, sans par ses affec- 
tions charnelles estre distraict ny diverty . » Le moyne 
dist : « Que pensez vous, en vostre entendement , 
estre par cest énigme designé et signifié ? — 
Quoy? dist Gargantua', le decours et maintien de 
vérité divine. — Par saine t Goderan, dist le 
moyne, telle n'est mon exposition: le stille est 
de Merlin le prophète. Donnez y allégories et in- 
telligences tant graves que vouldrez, et y ravassez, 
vous et tout le monde, ainsy que vouldrez. De ma 

part, je ny pense aultre sens enclous qu'une des- 
cription du jeu de paulme soubz obscures paroiles. 
Les suborneurs de gens sont les faiseurs de parties, 
qui sont ordinairement amys, et, après les deux 
chasses faictes, sort hors le jeu celluy qui y estoit, 
et Taultre y entre. On Croyt le premier qui dict si 
Testeuf est sus ou soubz la chorde. Les eaulx sont 
les sueurs, les chordes des raquettes sont faictes 
de boyaux de moutons ou de chèvres, la machine 
ronde est la pelote ou Testeuf. Après le jeu, on se 
refraischit devant un clair feu, et change Ton de 
chemise, et voluntiers bancquete Ton, mais plus 
joyeusement ceulx qui ont guaingné. Et grand 
chère. » 




VARIANTES 



Nous suivons le texte de l'édition de Lyon, François Juste, 
1542, in-i6, et nous empruntons nos Variantes : i» à une 
édition antérieure à i535, que nous désignons par A. iS35; 
a® d l'édition de François Juste, Lyon, i 535 ; 3» à une autre 
édition du mime libraire de iSl-j, Nous désignons ces deux 
dernières par leur date. 



Page 2. Dans l'édition de i535, les vers Aux lecteurs 
sont suivis de ces deux mots en lettres capitales : VIVEZ 
JOYEUX. 

— II, ligne a. A. i535, i535, i537 : par un don 
souverain de Dieu. 

— Il, 5. A. i535, i535, 1537 : de Dieu je ne parle, 
car il ne me appartient. 

— 14, vers 3o. A. i535 : Amis. 

— 16, 9. Il manque ici un feuillet au seul exemplaire 
connu de l'édition antérieure à i 5 3 5 . 

— 25, 22. A. i535, i535, i537 : « Je le prouve (di- 
soit-il). Nostre Saulveur dict en l'Evangile, Joannis, 16 : 
La femme, que est à l'heure de son enfantement, a tristese ; 
mais, lorsqu'elle a enfanté, elle n'a souvenir aulcun de son 
angoisse. — Ha! (dist-elle), vous dictes bien, et ayme beau- 

coup mîeulx ouyrtelz propos de TEvangile, et mîeulx m'en 
trouve que de ouyre la vie de saincte Marguerite, ou 
quelque autre capharderie. Mais pleust à Dieu... » 

Pageay, lignes 21-22. A. 1 535, 1 535, 1 537 : et ce qu'il 
trouve par escrit. Ne dict pas Salomon, Provtrbiorum XIV : 
Innocens crédit omni 'verbo, et Sainct Paul , prim. Corin- 
thio. xiij : Caritas omnia crédit ? Pourquoy ne le croiriez- 
Yous? Pour ce, dictes vous, qu'il n'y a nulle apparence. Je 
vous dis que pour ceste seule cause vous le devez croire en 
foy parfaicte, car les sorbonistes disent que foy est argu- 
ment des choses de nulle apparence. 

— 3o, 3. A. i535, i535, 1537. Au lieu de : mam- 
mallement, il y a : par Sorbonne. 

— 33, 14-15. A. i535, i535, i537 : à barbe d'ecre- 
visse bien mignonement. Pour 

— 37, 16-17. ^' '535 : à cul brenous. 

— 39, 7-8. A. i535. Au lieu de : si Dieu me saulve..., 
il y a : si le prince le veult et commende; s'il qui en com- 
mendant, ensemble donne et pouvoir et sçavoir. 

— 47, i-a. A. i535 : comme la paste dedans la met. 

— 5i, chap. XIII. Tout ce chapitre a été sauté dans 
. l'édition de i537, et le chapitre suivant est chiffré XIII. 

— 5i, a5. A. i535: le plus royal, le plus sei- 
gneurial. 

— 53, 5. A. i535. Au lieu de ; d'une serviette, il y 
a : d'un couvre-chief. 

— 55, 6-7. A. i535, i535 : docteur en Sorbonne, au 
lieu de : en gaie science. 

— 56, chap. XIV. A. i535, i535, i537 : Cha- 
pitre XIII. Par un théologien, au lieu de : par un sophiste. 

— 57, 14. A. i535 : Et ne fait doubte aulcun qu'il 
ne parviegne à un degré... 

— 57, i5. A. i535, i535, i537 : Par ainsi, je 
veulx 

Page 57, lignes 18-19. A. i535, i535, iSSy : docteur 
en théologie. 

— 60, 3-4. A. i535 : il n*a pas encor seze ans; i535> 
1537 ' il i^'> encore seize ans. 

— 60, 14. i535, 1537 : glorifier. 

— 61, II. A. i535, i535, i537 : chopiner theolo- 
gaiement. 

— 63, 17. A. i535 : une horrible forest. 

— 65, ai. A. i535, i53S, i537 : Les plagues Bieu. 
Je renie Bieu. Frandiene voy tu ben, la mer De, po cap de 
bious, das dich gots leyden schend, pote de Christo, ventre 
saint Quenet, vertus guoy, par sainct Fiacre de Brye, sainct 
Treignant, je foys veu à sainct Thibaud, pasques Dieu, le 
bon jour Dieu, le diable m'emport, foy de gentihomme, par 
sainct Andouille, par sainct Guodegrain qui feut martyrizé 
de pommes cuyttes, par sainct Foutin TapQstre, par sainct 
Vit, par saincte Mamye. . . £n outre, les éditions de 1 5 3 ' et 
1557 portent : ia martre schend , au lieu d^ : pote de 
Christo; Carimary, Carimara, au lieu de : foy de gentil- 
homme ; ne diâ ma diâ, au lieu de : par sainct Vit. 

— 66, 2 3. A. i535 : ou, pour mieulx dire, de la stu- 
pidité des roys de France. 

— 66, 29. A. i5 35. Au lieu de ces mots, on lit : pour 
veoir si je n'y ferois pas de beaux placquars de merde. 

— 67, 2. A. i535, i535, i537 : feut Sorbonne. 

— ' 67, 7. A. i53 5, i535, i537 : Faculté théologale. 

— 67, 11-12. A. i535, i535, i537 : qu*à un théo- 
logien. 

— 67, 18. A. i535, i535, i537 : théologale. 

— 68, i5-i6. A. i535, i535, i537 : theologalement. 

— 68, 20-24. A. '535, i535, i537 : le théologien. 

— 72, 2-4. A. i535, i535, i537 : le théologien. 

— 72, 3. A. i535, i535, i537 : contre les Sorbonistes. 

— 73, 21. A. i535, i535, i537 • décent à Pestât 
théologal. 

Page 74, ligne 4. A. i535, i535, iSSy. Aulieu de : tenu 
chez les Mathurins, il y a : de Sorbone. 

— 74, a5-a6. A. i53 5, i535, i537 : Les Sorboni- 
coles. 

— 75, 19. i535, 1537 : et diette. 

— 75, 20. A. i535, i535, i537 : Sorbonagres. 

— 76, 12. A. i535, i535, i537 : theologiques. 

— 85, i.A. i535 : nommé Séraphin Calobany. 

— 90, a 3. A. i535 : la rivière de Loire à Montsoreau. 

— 90, 28. A. i535 : creusoyt les rochiers et gouffres de 
la fosse de Savigny. 

— 92, 5-6. A. I 535 : depuis la porte de Bess jusques à 
la fontaine de Narsay. 

— 93, 16. A. i535, i535, i537 : des Arabes. 

— 94, i2-i3. A. i535 : à sa divine bonté. 

— 100, fo. i535 : tombit de dessus sa jument; i537 : 
tombit de dessus sa grande jument. 

— 102, 10. A. i535 : Grippeminaud. 

— 12 3, 28-29. ^' i^^^ • c^ ^'^^^ P^ '^Q c^ d'aller. 

— 127, 24-25. A. i535 : oultre passé les monts cas- 
piens, avoir transfreté... 

— 139, a 3. A. i53 5 : poinct les armes ny...; i535 : 
les armes ny... 

— 140, 2 2-2 3. A. i53 5 : femme que soyt. 

— 140, 2 5. A. i535 : de sept cannes. 

— 143, 1-2. A. i535 : il y avoit vivres à suffisance. 

— 170, 25-26. A. i535, i535. Au lieu de : mais de 
tels imposteurs...^ il y a : mais ces prédications diabolic- 
ques infectionnent les âmes des pauvres et simples gens. 

— j83,chap.XLIX. A. i535, i535, i537 iChap.XLVII. 

— 208, 12. A. i535, i535, i537 : Enigme trouvée 
es fondemens de l'abbaye des Thelemites, 

Page 211, vers 5. A. 1 535 : 

Reste en après qu*yceux trop obligez, 
Prenez, lassez, travaillez, affligez. 
Par le saint vueil de Veternel seigneur. 
De ces travaux soyent refaictz en bonheur 
Que les esleus.., 

i53 5 et 1537, après les quatre vers ci-dessus, terminent 
ainsi : 

Là verra Von par certaine science 
Le bien et fruict qui sort de patience; 
Car cil qui plus de pêne aura souffert 
Auparavant, du lot pour lors offert 
Plus recepvra. Oh! qu'est à révérer 
Cil qui pourra enfin persévérer ! 

m 

— 211, 27. A. i53 5, i535, 1537: « Par sainct Gode- 
ran, dict le moyne^ je pense que c'est la description du jeu 
de paulme, et que la machine ronde est l'esteuf, et ces 
nerfz et boyaulx de bestes innocentes sont des racquettes, et 
ces gens eschauffez et debatans sont les joueurs. La fin est 
que, après avoir bien travaillé, ilz vont repaistre, et grand 
cbiere. » 

